வைரவர் ஆலயத்தில் திரிசூலம் திருட்டு


காரைநகர் வலந்தலை பழைய கண்டி ஞானவைரவர் ஆலயத்தின் பெறுமதிமிக்க திரிசூலம் கடந்த சில நாட்களுக்கு முன்னர் களவாடப்பட்டுள்ளது.
மக்கள் மீளக்குடியமர்ந்த பின்னர் இவ்வாலயத்தில் புதிதாகப் பிரதிஷ்டை செய்யப்பட்டு கடந்த பல வருடங்களாக பூஜிக்கப்பட்டு வந்த வைரவப் பெருமானின் திரிசூலமே திருடர்களால் அபகரிக்கப்பட்டுள்ளது.
இத் திருட்டுச் சம்பவம் தொடர்பாக ஊர்காவற்துறைப் பொலிஸ் நிலையத்தில் செய்யப்பட்ட முறைப்பாட்டைத் தொடர்ந்து பொலிஸார் விசாரணைகளை மேற்கொண்டு வருகின்றனர்.

