ராமேஸ்வரம் கோயிலில்வடக்கு ராஜகோபுரத்திற்கு நிலைக்கால்


ராமேஸ்வரம் ராமநாதசுவாமி கோயில் வடக்கு ராஜகோபுரத்திற்கு நேற்று முன்தினம் நிலைக்கால் நிறுவப்பட்டது.
ராமேஸ்வரம் ராமநாதசுவாமி கோயில் வடக்கு ராஜகோபுரம் கட்டும் பணி கடந்த ஆண்டு ஆகஸ்டில் துவங்கப்பட்டது. 91 அடி உயரம், ஐந்து நிலைகள், ஏழு கலசங்களுடன் ரூ 2 கோடி செலவில் கட்டப்பட்டுவரும் கோபுரத்தை கோயம்புத்தூர் கற்பகம் பல்கலைக்கழக நிறுவனர் ராஜ வசந்தகுமார் நிதியில் கட்டப்படுகிறது. 
26 அடி உயரம் கருங்கற்களினால் கட்டப்பட்டு பின் செங்கல், சீமெந்தினால் கட்டவுள்ள கோபுரத்தின் பணி தற்போது ஜெகதிவரி வரை முடிக்கப்பட்டு, வரிக்கால் பரப்பும் பணி நடந்து வருகிறது. இந்நிலையில் நேற்று முன்தினம் கோபுரத்தில் முதல் நிலைக்கான நிலைக்கால் நிறுவும் பணி துவங்கியது. 
இதையொட்டி நேற்று முன்தினம் காலை வடக்கு கோபுரத்தின் முன் புனித நீர் அடங்கிய ஐந்து கும்பங்கள் வைக்கப்பட்டு, கோயில் சர்வசாதகம் கணபதிராமன், குருக்கள் ரவிபர்வே தலைமையில் சிறப்பு பூஜைகள் செய்யப்பட்டன.
ஒரே கருங்கல்லில் செதுக்கப்பட்ட 22 அடி உயர நிலைக்காலுக்கு, பூஜை யில் வைக்கப்பட்ட புனித நீர் தெளிக் கப்பட்டதை தொடர்ந்து நிலைக்கால் ஊன்றும் பீடத்திலும் கும்ப நீர் தெளித்து நவரத்தின கற்கள் போடப்பட் டன. இதன்பின் கிரேன் மூலம் நிலைக்கால் நிறுவப்பட்டு சிறப்பு பூஜைகள் செய்யப்பட்டன. 
கோயில் இணை ஆணையாளர் இளங்கோ, உதவி கோட்டப் பொறியாளர் மயில்வாகனன், அறங்காவலர் குழு தலைவர் குமரன் சேதுபதி, ராஜ வசந்தகுமார், அவரது மனைவி தமயந்தி, முத்தையா ஸ்தபதி உட்பட பலர் கலந்துகொண்டனர். 2012 க்குள் கோபுரம் கட்டி முடிக்கப்படும் என இணை ஆணையாளர் இளங்கோ தெரிவித்தார்.
