வடக்கு, கிழக்கு இளைஞர் சேவை அலுவலர்வெற்றிடங்கள் நிரப்பப்பட வேண்டும்

குழுக்களின் பிரதித் தலைவர் முருகேசு சந்திரகுமார் சபையில் ஆற்றிய வரவு செலவுத் திட்ட உரை
இன்றைய விளையாட்டுத்துறை மற்றும் இளைஞர் அலுவல்கள், திறன் அபிவிருத்தி அமைச்சுக் களின் குழுநிலை விவாதத்தில் கலந்து கொள்வதை யிட்டு மகிழ்ச்சி தெரிவிக்கின்றேன். 
முதலாவதாக இளைஞர் அலுவல்கள், திறன் அபிவிருத்தி அமைச்சின் கவனத்து க்கு ஒரு விடயத்தை தெரிவிக்க விரும்பு கின்றேன். 2008 ஆம் ஆண்டு கொரிய நாட்டு உதவியுடன் மட்டக்களப்பு மாவட் டத்தின் கல்குடா தொகுதியின் வாழைச் சேனைப் பிரதேசத்தில் இளைஞர்களுக்கான தொழில்நுட்பக் கல்லூரியொன்றை அமைப் பதற்கு நிதி ஒதுக்கப்பட்டது. இதற்காக வாழைச்சேனை பிரதேச செயலாளரினால் காணியும் வழங்கப்பட்டது. 
ஆனால் இதுவரை அங்கு எந்த தொழில் நுட்பக் கல்லூரியும் அமைக்கப்படவில்லை. அது சார்பாக அமைச்சர் தயவு செய்து தனதுரையில் விளக்கம் தர வேண்டும். அந்த தொழில்நுட்பக் கல்லூரியை அங்கு அமைப்பதற்கும் முன்வர வேண்டுமென்றும் வேண்டுகோள் விடுக்கின்றேன். மஞ்சந் தொடுவாய் தொழில்நுட்பக் கல்லூரியிலே பொறியியல் பிரிவுக்கு பகுதி நேர விரிவுரை யாளர்களாகக் கடமையாற்றுபவர்களுக்கு ஒரு நாளைக்கு 300 ரூபாய் வீதம் சம்ப ளம் வழங்கப்படுகின்றது. 
ஆனால் சென்ற வருடம் 5 மாதங்களும், இவ் வருடம் 2 மாதங்களும் அவர்களுக்கு அந்த சம்பளம் கொடுக்கப்படவில்லை. ஆகவே, இவர்க ளுக்கான நிலுவைச் சம்பளத்தை வழங்கு வதற்கும் சம்பந்தப் பட்ட அமைச்சு முன்வர வேண்டுமென்று கேட்டுக் கொள்கின்றேன்.
விசேடமாக இளைஞர் அலுவல்கள், திறன் அபிவிருத்தி அமைச்சின் கவனத்து க்கு ஒரு விடயத்தைக் கொண்டுவர விரும்புகின்றேன். இந்த பாராளுமன்றத்திற்கு நான் 2010 ஆம் ஆண்டுதான் வந்தேன். 
அதற்கு முன்னர் 13 வருடங்கள் தேசிய இளைஞர் சேவைகள் மன்றத்தில் இளைஞர் சேவை அதிகாரியாகக் கடமையாற்றினேன். 
நடைபெற்று வந்த மதிப்பீடுகளின் படி தொடர்ச்சியாக 3 வருடங்கள் முதாவது இடத்தைப் பெற்று சான்றிதழ் பெற்றிருக்கி றேன். இன்றும் நான் இந்த தேசிய இளை ஞர் சேவைகள் மன்றத்தில் மிகவும் விசுவாச மானவனாக இருக்கின்றேன். அதனால் அதன் முன்னேற்றம் கருதி சில ஆலோசனைகளை வழங்க வேண்டிய கடமை அதில் இருந்தவன் என்ற வகை யிலே எனக்குண்டு.
தேசிய இளைஞர் சேவைகள் மன்றத்தி னால் அண்மையிலே இளைஞர் பாராளு மன்றம் ஒன்று உருவாக்கப்பட்டது. 
அந்த இளைஞர் பாராளுமன்றத்திலே பங்குபற்றிக் கொண்டிருக்கின்ற இளைஞர் - யுவதிகள் 3 தடவை ஒன்றுகூடியிருக்கி றார்கள். அவர்களுக்கு போக்குவரத்துக் கொடுப்பனவாக 1,500 ரூபா வீதம் 4,500 ரூபா வழங்கப்பட்டிருக்கிறது. 
இதேவேளையில் அவர்களில் ஒருசிலர் முன்பு தொண்டர் நிறுவனங்களில் வேலை செய்தவர்கள் இளைஞர் பாராளுமன்றத்திற்கு வந்த பின்னர் அவர்களுடைய நியமனங் களை நிறுத்திவிட்டார்கள். அதனால், இன்று அவர்கள் வேலையற்றவர்களாக வீதிகளில் அலைந்து கொண்டிருக்கின்றார்கள். தேர்தல் மூலம்தான் அவர்கள் இளைஞர் பாராளு மன்றத்திற்குத் தெரிவு செய்யப்பட்டார்கள்.
இளைஞர் பாராளுமன்றத்திற்கு தெரிவு செய்யப்பட்ட உறுப்பினர்களை ஊக்குவித்து எதிர்காலத்தில் அவர்களுக்கு தொழில் வாய்ப்பைப் பெற்றுக்கொடுக்க முன்வர வேண்டுமென்று உங்களை அன்பாகக் கேட்டுக் கொள்கின்றேன். அத்தோடு இளைஞர் அலுவல்கள், திறன் அபிவிருத்தி அமைச்சின் கீழ் வருகின்ற இளைஞர் படையணியில் இளைஞர்களைச் சேர்த்துக் கொள்ளும் வகையில் கடந்த பல வருட காலமாக வடக்கு, கிழக்கில் எந்த ஏற்பாடும் நடைபெறவில்லை. 
ஆனால் அண்மையில் கிண்ணியாவில் அத்தகைய ஏற்பாடு நடந்திருக்கிறது. ஆகவே வடக்கு, கிழக்கில் பரவலாக எல்லா இடங் களிலும் இளைஞர் படையணி யில் இளைஞர் களை சேர்த்துக் கொள்வ தற்கான ஏற்பாடுகளைச் செய்து, அவர்களைப் பயிற்றுவித்து அவர்களுக்கான வேலை வாய்ப்புக்களையும் வழங்குவதற்கு முன்வர வேண்டுமென்று கேட்டுக் கொள்கின்றேன். 
நான் திருகோணமலை மாவட்டத்தில்தான் 13 வருடங் களாக இளைஞர் சேவை அதிகாரியாகக் கடமையாற்றினேன். நான் கடமையாற்றிய பகுதி அந்த மாவட்டத்தின் குச்சவெளிப் பகுதியாகும். அந்தப் பிரதேசத்திலே நிலாவெளி என்ற ஒரு கிராமம் இருக்கின்றது. இற்றைக்குப் பல ஆண்டு களுக்கு முன்பு அங்கே ஒரு தொழிற் பயிற்சி நிலையம் இருந்தது. 
1985 ஆம் ஆண்டுக்குப் பின்னர் கலவ ரத்தின் நிமித்தம் உடைக்கப்பட்டு விட்டது. அந்த தொழிற் பயிற்சி நிலையம் பிரமாண் டமானதொரு தொழிற் பயிற்சி நிலையமாக இருந்தது. தேசிய இளைஞர் சேவைகள் மன்றத்துக்கு 888 ஏக்கர் காணி அங்கிருந்தது.
ஆனால், அந்தத் தொழிற்பயிற்சி நிலை யம் இன்றுவரை மீண்டும் ஸ்தாபிக்கப்பட வில்லை. திருகோணமலை மாவட்ட அர சாங்க அதிபர் அதனை வேறு தேவைகளு க்கு வழங்கிக் கொண்டிருக்கின்றார். 
ஆனால் இளைஞர்கள் தங்களது திறன்களை வளர்ப் பதற்கு அங்கு இந்தத் தொழிற்பயிற்சி நிலையத்தை மீண்டும் ஸ்தாபித்து உதவ வேண்டும் என்று நான் அமைச்சரிடம் வேண்டுகோள் விடுக்கின்றேன். 
மூவின இளைஞர்களும் அங்கு பயிற்சி பெற்றார் கள். தேசிய இளைஞர் சேவைகள் மன்றத் தின் முன்னாள் அதிகாரிகள் அத்தனை பேரும் அங்கு பயிற்சி பெற்றவர்களாவே இருக்கின்றார்கள். அந்தப் பயிற்சி நிலையம் அந்த அளவுக்குப் பிரமாண்டமான பயிற்சி நிலையமாகும் என்பதை நான் இவ்விடத் தில் நினைவுகூர விரும்புகின்றேன். 
அத்தோடு கிழக்கு மாகாணத்திலே மட் டக்களப்பு மாவட்டத்திலே ஆரையம்பதி பிரதேசச் செயலாளர் பிரிவிலே இருக்கின்ற புதுக்குடியிருப்பு தொழிற் பயிற்சி நிலையத் துக்கு ஒரு நிரந்தரக் கட்டடம் இருக்கின்ற போதிலும் அங்கு போதியளவு கட்டட வசதிகள் இல்லை. ஆனால், அங்கு நிலப் பரப்பு இருக்கின்றது. அதேவேளையில் அங்கு புதிய பாடநெறிகள் ஆரம்பிக்கப் பட வேண்டியது அவசியமாகும். அதில் கவனம் கொண்டு நடவடிக்கை எடுப்பார் என்று நான் நம்புகின்றேன். இந்த வேண்டு கோளையும் நான் அமைச்சர் அவர்களிடத் தில் முன்வைக்க விரும்புகின்றேன்.
அடுத்தபடியாக தேசிய இளைஞர் சேவை கள் மன்றத்திலே வேலை செய்பவர்களுக்கு பதவியுயர்வுகள் வழங்குவதன் மூலமே கடந்த பல காலமாக குறித்த சில பதவி வெற்றிடங்கள் அங்கு நிரப்பப்பட்டு வந்தன. இருந்தபோதிலும் இன்று நான் நினைக்கின் றேன் இரண்டு பிரதிப் பணிப்பாளர் மற்றும் மூன்று கல்விப் பணிப்பாளர் பதவிகளுக்கு உள்வாரியாக மட்டுமன்றி வெளிவாரியாகவும் விண்ணப்பங்கள் கோரப்பட்டிருக்கின்றன என்று. 
ஆனால், இதுவரை காலமும் குறித்த பதவிகளுக்கு வெளிவாரியாக விண்ணப்பங்கள் கோரப்படவில்லை. ஏனென்றால் தேசிய இளைஞர் சேவைகள் மன்றத்தை திறம்பட நடத்துவதற்கு அத்துறை யில் அனுபவம் வாய்ந்தவர்கள் தேவைப் படுகின்றார்கள். அதேநேரம் பட்டம் பெற்ற வர்கள் பலர் அங்கு 15 வருடங்களுக்கு மேலாக வேறு பதவிகளில் இருக்கின்றார்கள். அந்த அனுபவசாலிகளுக்கு மத்தியில் குறித்த பதவிகளை வழங்குவதற்கு முன்வரு மாறு நான் அமைச்சரிடம் அன்பாகக் கேட்டுக்கொள்கின்றேன்.
அத்தோடு நான் மட்டக்களப்பு மாவட் டத்தின் நிலைமை பற்றியும் கூற வேண்டிய வனாக இருக்கின்றேன். முன்பு மட்டக்களப்பு மாவட்டத்தில்தான் தேசிய இளைஞர் சேவைகள் மன்றத்தின் கிழக்கு மாகாணக் காரியாலயம் இருந்து வந்தது. ஆனால் பின்னர் அந்தக் காரியாலயம் யுத்தம் காரணம் காட்டப்பட்டு அம்பாறை க்கு மாற்றப்பட்டது. 
தற்போது அதனை சாய்ந்தமருதுக்குக்கொண்டு வந்திருக்கின்றார்கள். ஆனால் கிழக்கு மாகாணத்தின் மத்தியாக இருப்பது மட்டக்களப்பு மாவட்டம் ஆகும். ஆகவே அந்த மாகாணக் காரியாலயத்தை மீண்டும் மட்டக்க ளப்பு மாவட்டத்துக்கு கொண்டுவர வேண்டும் என்று நான் அமைச்சரிடம் வேண்டுகின்றேன். 
இந்த நாட்டின் முதுகெலும்புகள் இளைஞர்கள். ஓர் இளைஞன் ஒரு நெருப்புக் குச்சி போன்றவன். ஏனெனில் ஒரு நெருப்புக் குச்சியைப் பயன்படுத்தி நன்மையான காரியத்தையும் செய்ய முடியும், தீமையான காரியத்தையும் செய்ய முடியும். ஆனால், அவர்கள் நன்மையான காரியங்களைச் செய்வதற்கு அவர்களை அமைச்சர் வளம் படுத்துவார் என்று நாம் நம்புகின்றேன். அந்த வகையில் இந்த விடயத்தில் அமைச்சர் கரிசனை கொள்ள வேண்டும் என்றும் நான் கேட்டுக் கொள்கின்றேன்.
அத்தோடு மட்டக்களப்பு மாவட்ட தேசிய இளைஞர் சேவைகள் மன்றத்திற்கு அமெரிக் கத் தொண்டர் நிறுவனமான US Aid நிறுவனம் 50 இலட்சம் ரூபாய் பெறுமதி யான இசைக் கருவிகள் வழங்கப்பட்டன. ஆனால் அந்த இசைக் கருவிகள் இதுவரை காலமும் அந்த இளைஞர் களைச் சென்றடையவில்லை. 
அமைச்சர் மட்டக்களப்புக்கு விஜயம் செய்தபோதும் இந்த விடயம் அமைச்சரின் கவனத்திற்குக் கொண்டு வரப்பட்டது. இது குறித்து அமைச்சர் ஏதாவது ஒரு முடிவு எடுத்திருப்பார் என்று நான் நினைக்கின்றேன். இருந்த போதிலும் இன்னும் அந்த இசைக் கருவிகள் அந்த இளைஞர்களைச் சென்றடையவில்லை. எனவே அமைச் சர் இது குறித்து ஆராய்ந்து உரிய நடவடிக்கை எடுக்க வேண்டுமென்று நான் அன்பாக கேட்டக்கொள்கின்றேன்.
அதுமாத்திரமல்ல இந்தியத் தூதரகம் மட்டக்களப்பு மாவட்டத் தேசிய இஞைர்கள் சேவைகள் மன்றத்தின் கீழ் இயங்குகின்ற மாவட்ட இளைஞர் கழகச் சம்மேளனத்திற்கு கிழக்கு மாகாண முதலமைச்சர் மூலம் பஸ் வண்டி ஒன்றை வழங்கியிருந்தது. ஆனால், அது அந்த இளைஞர்களுக்குப் பயன்பட வில்லை. 
ஏனெனில் கிழக்கு மாகாண முத லமைச்சரும் ஒரு மாகாண சபை உறுப்பின ரும்தான் அதனைப் பயன்படுத்தினார்கள். அதாவது அந்த பஸ் வண்டியில் அவர்களின் சுவரொட்டிகள் ஒட்டப்பட்டு வாகரைப் பிரதேச ஆசிரியர்கள் ஏற்றியிறக்கப்பட்டார் கள். அவர்களை இலவசமாக ஏற்றியிறக்கி யிருந்தால் பரவாயில்லை. 
ஆனால் அதற்கு மாதாந்தக் கட்டணம் அறவிடப்பட்டது. ஆனால், இளைஞர் கழகச் சம்மேளனத்திற்கு வழங்கப்பட்ட அந்த பஸ் வண்டியை ஏன் அவர்கள் பயன்படுத்த வேண்டும்? அந்த நிதி எங்கே சென்றது? ஆகவே அமைச்சரே! மாவட்ட இளைஞர் கழக சம்ளேமனத்திற்கு அந்த பஸ் வண்டியைப் பெற்றுக் கொடுப் பதற்கு நீங்கள் இதில் கவனம் செலுத்த வேண்டும் என்று கேட்டுக்கொள்கின்றேன். 
அண்மைக் காலத்தில் அந்த பஸ் வாகரை யில் இருந்து திரும்பி வரும்போது அதிகப்படியான ஆசிரியர்களை ஏற்றியபடி யினால் புரண்டு பெரும் சேதத்துக்குள்ளா னது. 
அதில் பாதிக்கப்பட்ட 20 க்கும் மேற் பட்ட ஆசிரியர்கள் வைத்தியசாலையிலே அனுமதிக்கப்பட்ட பின் வீடு சென்றிருக் கின்றார்கள். ஆனால், அது உடைந்த பின் னர் அதில் ஒட்டப்பட்டிருந்த சுவரொட்டி களை கிழித்து விட்டே அவ்வாகனத்தை முதலமைச்சர் அவர்களுடைய பகுதிக்குக் கொண்டு சென்றார்கள். ஆகவே அந்த வாகனத்தைக் கண்டு பிடித்து அதை மாவட்ட சம்மேளனத்துக்குப் பெற்றுக் கொடுப்பதற்கு உரிய நடவடிக்கைகளை அமைச்சர் மேற்கொள்ள வேண்டுமெனக் கேட்டுக் கொள்கின்றேன்.
அத்துடன் வடக்கு, கிழக்கு தேசிய இளைஞர் சேவை மன்றக் காரியாலயங்களில் காணப்படும் இளைஞர் சேவை அதிகாரி களுக்கும், சிற்றூழியர்களுக்கு மான பல வெற்றிடங்கள் நிரப்பப்படாத நிலையில் இருக்கின்றன. ஆகவே, அவ்வெற்றிடங் களை நிரப்புவதற்கு அமைச்சர் நடவடிக்கை எடுக்க வேண்டுமெனவும், அத்துடன் அங்கு நீண்டகாலமாக அமைய ஊழியர்களாகக் கடமையாற்றுகின்ற சிற்றூழியர்களுக்கு நிரந்தர நியமனம் வழங்க வேண்டும் எனவும் கேட்டுக்கொள்கின்றேன். 
அது மாத்திரமன்றி அங்குள்ள சிற்றூழி யர்களுக்குப் பதவி உயர்வு வழங்கி இலிகிதர் தரம் வழங்கப்பட வேண்டும். ஏனெனில் திருகோணமலை மாவட்டத்தி லுள்ள காரியாலத்திலே தமிழ் இலிகிதர்கள் இல்லை. ஆகவே அங்கு இ¨ளைஞர் சேவை அதிகாரிகள், தமிழ் இலிகிதர் ஆகிய பதவிகளுக்குப் பற்றாக்குறை நிலவுகின்றது. ஆகவே அவ்வெற்றிடங்களை நிரப்புவதற்கு ஆவன செய்ய முன்வர வேண்டுமென அன்பாகக் கேட்டுக் கொள்கின்றேன்.
நான் குறிப்பிடும் இப் புள்ளிவிபரங்கள் அமைச்சரிடம் இருக்குமென நினைக்கின் றேன். இலங்கையிலே கிட்டத்தட்ட பத்தா யிருத்துக்கும் மேற்பட்ட இளைஞர் கழகங் கள் இருக்கின்றன. நானும் ஒரு இளைஞர் சேவை அதிகாரியாக இருந்தவன் என்ற முறையில் இக்கருத்துக்களைத் தெரிவிக் விரும்புகின்றேன். 
நான் இளைஞர்சேவை அதிகாரியாக இருந்த காலத்தில் வருடந் தோறும் இளைஞர் கழகங்களை ஆரம்பிப் பதற்காக நாங்கள் அவ்விடங்களுக்குச் செல்வோம். அங்கு இளைஞர் கழகங்களை ஆரம்பித்தும் அந்த இளைஞர் கழகங்க ளுக்கும் போதிய உதவிகள் வழங்கப் படாத காரணத்தினால் அவ்வினைஞர்கள் மனச்சோர்வு அடைந்துள்ளார்கள். 
ஆகவே, ஒவ்வொரு இளைஞர் கழகத்துக்கும் வரு டாந்தம் ஏதாவது ஒரு உதவிப் பொருளை யாவது குறைந்தது விளையாட்டு உபகரண ங்களையாவது வழங்க முன்வர வேண்டு மெனக் கேட்டுக் கொள்வதுடன் எமது இளைஞர் சேவை அதிகாரிகளுக்கும், தேசிய இளைஞர் சேவை மன்ற உத்தியோகத்தர்களுக்கும் ஓய்வூதியத் திட்டத்தையும் ஏற்படுத்தித் தர வேண்டும் எனவும் கேட்டுக் கொள்கின்றேன். ஏனெனில் அவ்வுத்தியோகத்தர்களுக்கு ஓய்வூதியம் மிகவும் அவசியமானது.
பிரதேச செயலகங்களில் கடமையாற்றும் வெளிக்கள உத்தியோகத்தர்கள் அனைவரும் ஓய்வூதியத் திட்டத்துக்குள் உள் வாங்கப்பட்டிருக்கின்ற பொழுது பெருஞ் சேவையாற்றுகின்ற இளைஞர் சேவை அதிகாரிகள் மட்டும் ஓய்வூதியம் இல்லாத நிலையில் இருக்கிறார்கள். எனவே அவர்களுக்கு ஓய்வூதியம் வழங்க முன் வரவேண்டும் எனவும் அவர்களுக்கு மோட்டார் வாகன உதவிகள் போன்றவற்றையும் வழங்க முன்வரவேண்டும் எனவும் கேட்டுக்கொள்கிறேன்.
