விண்ணுக்கும் மண்ணுக்கும் அரசி: அன்னை மரியின் விண்ணேற்பு பெருவிழா


ரியாள் திருச்சபையின் தாய். இவ்வுலகில் வாழும் ஒவ்வொருவருக்கும் அன்னையின் அரவணைப்பு தேவை என்பதை உணர்ந்து கடவுள் தேவ அன்னையை நமக்கு அன்னையாக வழங்கி இருக்கின்றார். இது ஏதோ கத்தோலிக்க திருச்சபையின் தனிப்பட்ட தேவையல்ல, இது முழுக்க முழுக்க கடவுளின் தேர்வு அவர் நம்மீது கொண்ட பேரன்பினால் நமக்குத் தேவ அன்னையை தந்துள்ளார். அன்னைமரிக்கு நாம் எடுக்கும் பெரு விழாக்களில் அவளின் விண்ணேற்பு விழாவும் ஒன்று.
அன்னை மரியாவின் விண்ணேற்புக்கு பின் நம் ஆண்டவர் அவரை அனைத்திற்கும் மேலாக அரசியாக உயர்த்தினார் இயேசு தம் அன்னையை விண்ணகத்திற்கும் மண்ணகத்திற்கும் அனைத்து வான தூதர்களுக்கும் அனைத்துப் புனிதர்களுக்கும் அரசியாக மணிமுடி சூட்டினார். உலகில் ஆபத்துக்கள் இடையூறுகளால் சூழப்பட்டு விண்ணக இல்லத்தை நோக்கிப் பயணித்துக் கொண்டிருக்கும் நம்மீது இரக்கத்தின் தாயாக தொடர்ந்து அவருடைய நல்ல வழி நடத்தல் மற்றும் பாதுகாப்பின் கீழ் வைத்திருக்க அக்கறை கொண்டிருக்கின்றார்.
வானில் பெரியதோர் அடையாளம் தோன்றியது. பெண் ஒருவர் காணப்பட்டார் அவர் கதிரவணை ஆடையாக அணிந்திருந்தார். நிலா அவருடைய காலடியில் இருந்தது. அவர் பன்னிரு விண்மீன்களை தலை மீது சூடியிருந்தார். அவர் கருவுற்றிருந்தார் பேறு கால வேதனைப்பட்டு கடும் துயருடன் கதறினார். வானில் வேறொரு அடையாளமும் தோன்றியது. இதோ நெருப்பு மயமான பெரிய அரக்கப்பாம்பு ஒன்று காணப்பட்டது. அதற்கு ஏழு தலைகளும் பத்துக் கொம்புகளும் இருந்தன. அது தன் வாலால் விண் மீன்களின் மூன்றில் ஒரு பகுதியை நிலத்தின் மீது இழுத்துப் போட்டது. பேறுகால வேதனையிலிருந்த அப்பெண் பிள்ளை பெற்றவுடன் அதை விழுங்கி விடுமாறு அரக்கப் பாம்பு அதன் முன் நின்று கொண்டிருந்தது. எல்லா நாடுகளையும் இரும்புக் கோல் கொண்டு நடந்த விருந்த ஓர் ஆண் குழந்தையை அவர் பெற்றெடுத்தார். அக்குழந்தையோ கடவுளிடம் அவரது அரியணை இருந்த இடத்திற்குப் பறித்துச் செல்லப்பெற்றது!!.
(திவே 12:1-5)
விண்ணேற்பு அடைந்து விண்ணரசியாகவும் வாழ்வோர் அனைவரின் அன்னையாகவும் மகிமைப்படுத்தப்பட்டு மேலும் நம் மீட்பின் இணைப்பாளராக உயர்த்தப்பட்ட மரியாதான் விண்ணில் தோன்றிய பெண் என்று கத்தோலிக்க பாரம்பரியம் கூறுகிறது. இந்தப் பேருண்மையை திருத்தந்தை 10 ஆம் பத்திநாதர் திருத்தந்தை 12 ஆம் பத்திநாதர் திருத்தந்தை 6 ஆம் சின்னப்பர் இரண்டாம் அருள் சின்னப்பர் ஆகியோர் உறுதி செய்தனர். இந்தப் பேருண்மையின்படி பெண்ணின் ஆண் குழந்தை இயேசுவைக் குறிக்கிறது. ஏனெனில் அவரே எல்லா நாடுகளையும் இருப்புக் கோல் கொண்டு நடத்த வந்தவர். (திவெ 19:13-16) பெண்ணின் குழந்தை பிறக்கும் தருணத்தில் அதை விழுங்க முயற்சிக்கும் அரக்கப் பாம்பு குழந்தை இயேசுவைக் கொல்ல எரோதின் சதி முயற்சியைக் குறிக்கிறது. (மத்.2:16) இயேசுவின் மரணத்தாலும் உயிர்ப்பினாலும் இயேசு கடவுளிடம அவரது அரியணை இருந்த இடத்துக்குப் பறித்து செல்லப் பெற்றார். திருத்தந்தை 6 ஆம் சின்னப்பர் 1967ல் எழுதிய Signum magnum என்ற திருமடலில் வேதாகமம் குறிப்பிடும் கதிரவனை ஆடையாக அணிந்திருந்த பெண் பாத்திமா அன்னைதான் என்று அடையாளம் காட்டுகிறார். (பாத்திமாவில் அக்டோபர் 29, 1917 அன்று அன்னை மரியா கதிரவனைக் கொண்டு நிகழ்த்திய மாபெரும் அற்புதம் இங்கு குறிப்பிடத்தக்கது)
உனக்கும் பெண்ணுக்கும் உன் வித்துக்கும் அவள் வித்துக்கும் பகையை உண்டாக்குவேன். அவள் வித்து உன் தலையைக் காயப்படுத்தும். நீ அதன் குதிக்காலை காயப்படுத்துவாய். தொடக்க நூலின் பாம்பு, திருவெளிபாட்டு நூலின் அரக்க பாம்பு இரண்டும சாத்தான் தான். தொடக்க நூலில் பாம்பை நசுக்கும் வித்தும் திருவெளிப்பாடு நூலின் இரும்புக் கோலுடன் ஆளும் குழந்தையும் இயேசு தான். இரு நூல்களிலும் இயேசுவுக்கும் அவர் தம் அன்னைக்கும் (பெண்ணுக்கும்) பாம்புடன் நிரந்தரப் பகை. தொடக்க நூலின் பெண்ணும் திருவெளிப்பாடு நூலின் பெண்ணும் அன்னை மரியாதான் கதிரவன், நிலா விண்மீன்கள் அனைத்தும் பெண்ணின் அலங்காரங்கள்.
திருவெளிப்பாடு 12 ஆம் அதிகாரத்தில் பெண் பெரியதோர் அடையாளமாக அறிமுகப்படுத்தப்படுகிறார். ஒரு பெண் பெரியதோர் அடையாளமாக வேதாகமத்தில் வேறெங்கும் அறிவிக்கப்படுவதில்லை. ‘ஆதலால் ஆண்டவர் தாமே உங்களுக்கு ஓர் அடையாளம் தருவார் இதோ கருவுற்றிருக்கும் அந்தக் கன்னி ஓர் ஆண் மகவைப் பெற்றெடுப்பான். (எசா.7:14) என்ற இறைவாக்கினரின் வார்த்தைகள் இந்த அடையாளமும் திருவெளிப்பாட்டு நூலின் அடையாளமும் ஒன்று தான் என்று சாட்டுகிறது. இரு நிகழ்வுகளிலும் இடம்பெறும் பெண் மரியாதான் என்று உறுதிப்படுத்தப்படுகிறது. திருவெளிப்பாடு 12 இன் பெண் விண்ணரசி மரியா என்பது முதன்மைப் பொருள் ஏனெனில் அப்பெண் இயேசுவைப் பெற்றெடுக்கிறார். இயேசுவின் அன்னை மரியா இந்தப் பெரியதோர் அடையாளத்திற்கு ஒரே ஒரு கிளைப் பொருளும் உண்டு. திருச்சபை (புதிய இஸ்ரயேல்) என்பது தான் கிளைப் பொருள் மரியா இயசுவின் அன்னை எனினும் திருச்சபையின் அன்னை. முதல் கிறிஸ்தவர்களுக்கும் அன்னை ஆகையால் 12 விண்மீன்கள் 12 திருத்தூதர்களை குறிக்கிக்கின்றது. திருத்தந்தை ஆயர் குருக்களை குறிக்கின்றது.
திருவெளிப்பாடு 12 இல் பெண் பேறுகால வேதனைப் பட்டு கடுந்துயருடன் கதறினார். அன்னை மரியா தூய ஆவியின் வல்லமையால் இறைமகன் இயேசுவை கருத் தரித்தார். ஆகையால் திருச்சபைக்கத்தான் பேறுகால வேதனை. (மத். 24:8) உலகில் இயேசுவின் அரசின் முழுடை பிறக்க இருக்கிறது. திருச்சபையின் வளர்ச்சி நிறைவு பெற இருக்கிறது. 
இறையரசு உலகில் நிறுவப்படும் நேரம்தான். அமைதியும் புனிதமும் நிறைந்த ஆயிரம் ஆண்டுகால இயேசுவின் அரசின் தொடக்கம். வானில் தோன்றிய பெரியதொரு அடையாளம் அமைதியும் புனிதமும் நிறைந்த இந்தக் காலம் பிறக்க இருக்கிறது என்பதையும் குறிக்கிறது. இறையரசின் பிறப்புத் தரும் மகிழ்ச்சிக்குமுன் பேறுகால வேதனையை திருச்சபை அனுபவித்தே ஆக வேண்டும் ஆகையால் வானில் தோன்றிய பெரியதோர் அடையாளம் திருச்சபை எதிர்க் கிறிஸ்து ஆட்சிக் காலத்தில் துன்புற இருக்கிறது என்றும் காட்டுகிறது. திருச்சபையின் பேறுகால வேதனை முடிவுறும்போது இயேசுவின் ஆயிரம் ஆண்டு கால ஆட்சி தொடங்கும்.
விண்ணரசி மரியாவுக்கு இயேசுவிண்ணகத்தில் மணிமுடி சூட்டினார். வேதாகமத்தில் விண்ணக மணிமுடி இறைவன் நமக்கும் அருள்வார் என்பதற்கு ஆதாரம் உண்டு இனி எனக்கென வைக்கப்பட்டிருப்பது நேரிய வாழ்வுக்கான வெற்றிவாகையே அதை இறுதி நாளில் ஆண்டவர் எனக்குத் தருவார். ‘தலைமை ஆயர் வெளிப்படும்போது அழியா மாட்சியுள்ள முடியைப் பெற்றுக் கொள்வீர்கள்’ (1 பேது 5:4) ‘இறக்கும் வரை விசுவாசத்துடன் இரு அவ்வாறாயின் வாழ்வை உனக்கு முடியாகச் சூட்டுவேன்’ (திவெ.2110) என்று இயேசுவாக்களிக்கிறார்.

