2ஜி வழக்கு: இன்று வாதாடுகிறார் ஆ. ராசா


2ஜி அலைக் கற்றை ஒதுக்கீடு வழக்கில் ஆ. ராசா தனது சார் பில் இன்று முதல் வாதாட இருக்கிறார். அவர் சட்டப் படிப்பில் முது நிலை பட்டம் பெற்றவர்.
பல கோடி ரூபாய் மோசடி நடைபெற்ற, 2ஜி அலைக்கற்றை முறைகேடு வழக்கில், முன்னாள் மத்திய அமைச்சர் ஆ.ராசா உட்பட 14 பேர் சிறையில் உள்ளனர்.
டில்லி சி.பி.ஐ. சிறப்பு நீதிமன்றத்தில் இந்த வழக்கு நடைபெற்று வருகிறது. இதில் ராசா உள்ளிட்டோர் மீதான குற்றச்சாட்டை நிரூபிக்கும் வகையிலான சி.பி.ஐ. தரப்பு வாதம் சனிக்கிழமையுடன் நிறைவு பெற்றது. இந்நிலையில் ஜுலை 25 ஆம் திகதி முதல் குற்றம் சாட்டப்பட்ட வர்கள் தரப்பு வாதம் என்று சிறப்பு நீதிமன்ற நீதிபதி ஓ.பி.சைனி தெரிவித்தார். 
இதையடுத்து இன்று திங்கட்கிழமை ஆ. ராசா, தன் மீது சுமத்தப்பட்டுள்ள குற் றச்சாட்டுகளை மறுத்து வாதாட இருக்கிறார். வாதாடுவதற்கு அவர் தனியாக வழக்கறிஞர் வைத்துக் கொள்ளவில்லை. 2ஜி வழக்கில் ஏமாற்றுதல், மோசடி, கிரிமினல் சதி உள் ளிட்ட குற்றச்சாட்டுகளை அவர் மீது சி.பி.ஐ. சுமத்தியுள்ளது. 
இதனை மறுத்து தனது தரப்பு விளக்கத்தை நீதிமன்றத்தில் கூற இருக்கிறார். ராசாவே வாதாட இருப்பதால் பெரும் எதிர்பார்ப்பு ஏற்பட்டுள்ளது. முன்னதாக சி.பி.ஐ. தரப்பு வழக்கறிஞர் யு.யு.லலித், சனிக்கிழமை தனது வாதத்தை முடித்தார். அப்போது, குற்றம் சாட்டப்பட் டுள்ள அனைவருமே முறைகேடுகளில் ஈடுபட்டுள்ளனர். இதற்கான வலுவான ஆதாரங்கள் உள்ளன என்று குறிப்பிட்டார்.
வழக்கில் குற்றச்சாட்டுகளைப் பதிவு செய்வதற்கான வாதம் வெள்ளிக்கிழமையும் நடைபெற்றது. 2ஜி வழக்கில் மொத்தம் 17 பேர் மீது குற்றம் சாட்டப்பட்டுள்ளது.
