விபத்துக்குள்ளான எம்.பி.யின் வாகனத்திலிருந்து, கஞ்சா, துப்பாக்கி மீட்பு


விபத்துக்குள்ளான ஐக்கிய தேசியக் கட்சியின் அம்பாந்தோட்டை பாராளுமன்ற உறுப்பினர் திலிப் வெத ஆராச்சியின் வாகனத்திலிருந்து ஆயுதங்களும் கஞ்சாவும் மீட்கப்பட்டுள்ளன. வாகனத்தை செலுத்திய சாரதி கைதுசெய்யப்பட்டு விசாரணைகள் மேற்கொள்ளப்பட்டுவருவதாக பொலிஸ் ஊடகப் பேச்சாளர் பிரசாந்த ஜயக்கொடி தெரிவித்தார்.
 இது குறித்து அவர் மேலும் கூறுகையில்,
நேற்று அதிகாலை ஹுங்கம பகுதியில் வைத்து ஐக்கிய தேசியக் கட்சியின் அம்பாந்தோட்டை பாராளுமன்ற உறுப்பினர் திலிப் வெத ஆராச்சியின் வாகனம் பஸ்ஸுடன் மோதி விபத்துக்குள்ளான நிலையில் 39 வயதுடைய ஒருவரும் மரணமாகி இருந்தார். அவ் வாகனத்தை பொலிஸார் சோதனையிட்டபோது துப்பாக்கி 1, 11 ரவைகள், ரிவோல்வர் 1, 3.8 ரவைகள் 6, மேலும் சில ரவைகள் மற்றும் 36 கிராம் 600 மில்லிக் கிராம் எடைகொண்ட கஞ்சா ஆகியவை அங்கிருந்து பொலிஸாரினால் மீட்கப்பட்டுள்ளன. இது குறித்து பொலிஸார் தீவிர விசாரணைகளை ஆரம்பித்துள்ளதாக அவர் கூறினார்.

