மாவனல்லை மஹா ஓயாத் தீவுகளில்அருகி வரும் மதுர மரங்கள்


(கேகாலை தினகரன் நிருபர்)
மாவனல்லை நகரினூடாகப் பாய்ந்தோடும் மஹா ஓயாவின் தீவுகளில் நீண்டு வளர்ந்துள்ள அகலமான மதுர மரங்கள் பலவும் வெட்டப்பட்டு அழிக்கப்படுகின்றன.
இம்மகா ஓயாத் தீவுகளில் உள்ள பிரஸ்தாப மதுரமரக் கிளைகளில் பெருமளவு தொங்கிக் கீச்சிடும் வெளவால்களைப் பார்த்து ரசிக்க வென்றே கண்டி-கொழும்பு வீதியால் பயணம் செய்யும் உல்லாசப் பயணிகள் பலரும் தங்கிச் செல்கின்றனர். 
சில சமூக விரோதிகளால் வெட்டிச்சாய்க்கப்படும் இம்மதுர மரங்கள் அருகி வருவதால் மஹாஓயாவின் தீவுகள் பலவும் சோபை இழந்து காணப்படுகின்றன.
உரிய அதிகாரிகள் இது பற்றி கவனித்து மஹா ஓயாவின் இயற்கை வளமான மதுர மரங்களைக் காப்பாற்ற வேண்டுமென பொதுமக்கள் பலரும் வேண்டி நிற்கின்றனர். (ஐ-ஞ)
