பாவனைக்குதவாத சுமார் 200 கிலோ உருளைக்கிழங்கு மீட்பு



பாவனைக்குதவாத உருளைக்கிழங்கு தொகுதியொன்றை நேற்று பிற்பகல் அட்டன் நகரசபை பொது சுகாதார பரிசோதகர்கள் கைப்பற்றியுள்ளனர்.

இவை கழுவி மீள் விற்பனைக்கு தயார் செய்யும் நோக்கத்துடனேயே தள்ளு வண்டியொன்றில் கொண்டு செல்லப்பட்டுள்ளது என தெரிய வந்துள்ளது. இவை சுமார் 200 கிலோகிராம் நிறையுடையதாக இருக்கும் என பொது சுகாதார பரிசோதகர்கள் தெரிவித்தனர்.

உடனடியாக அவ் உருளைக் கிழங்குகளை மண்ணெண்னை ஊற்றி அழித்ததுடன் அவ்விடத்தில் இருந்து அவற்றை அகற்றவும் பொது சுகாதார பரிசோதகர்கள் நடவடிக்கை எடுத்ததுடன் இன்று அட்டன் நகரில் பரிசோதனை ஒன்றை நடாத்தவும் திட்டமிட்டுள்ளதாக தெரிவித்தனர்.

