18 ஆண்டுகளில் விசித்திர மாற்றம்


இன்னும் 18 ஆண்டுகளில் மனிதர்களை கணினி உலகம் முந்திச் செல்லும் என்று கணித்து கூறுகிறார், அமெரிக்காவைச் சேர்ந்த ஆராய்ச்சியாளர், இயற்பியல், இரசாயனவியல், மருத்துவம், வானியல், தொழில்நுட்பம் என்று ஒரு பக்கம் ஆராய்ச்சிகள் தீவிரமாக நடந்து கொண்டிருக்கிறது.
இத்துறைகளில் ஏற்படும் மாற்றங்களை அடிப்படையாக கொண்டு எதிர்காலத்தை கணிக்கும் எதிர்காலவியல் துறையிலும் ஆராய்ச்சிகள் சூடுபறக்க நடக்கின்றன.
கணினி துறை மற்றும் தகவல் தொழில்நுட்பம் இதேபோக்கில் வளர்ச்சி அடைந்தால், எதிர்காலம் எப்படி இருக்கும் என்று கணிக்கும் ஆராய்ச்சியை அமெரிக்காவில் புகழ்பெற்று விளங்கும் எதிர்காலவியல் ஆராய்ச்சியாளர் ரே கர்ஸ்வெல் மேற்கொண்டார். ஆய்வு முடிவை தற்போது அவர் வெளியிட்டுள்ளார்.
அவர் கூறியிருப்பதாவது:- கணினி ரோபோ தொழில் நுட்பங்கள் நாளுக்கு நாள் புதிய பரிணாமத்தை சந்திக்கின்றன. இது இப்படியே போனால், கணினி துறை எதிர்பாராத வளர்ச்சியை அடையும். இப்போது புதுப்புது கணினிகளை மனிதர்கள் தான் உருவாக்கி வருகிறார்கள். இது மெல்ல மெல்ல மாறி, புது கணினி உருவாக்குவது தொடர்பான ஆராய்ச்சியில் கணினிகளை ஈடுபட தொடங்கும். 
அதன் பிறகு, மனிதனின் உதவி இல்லாமல் கணினிகள் தங்களை தாங்களே உருவாக்கிக் கொள்ளும். இதர ஆராய்ச்சிகளிலும் தாங்களே ஈடுபடும். அந்த அளவுக்கு கணினி தொழில்நுட்பத்தில் அதிரடி வளர்ச்சி ஏற்படும். மனிதர்களை கணினி முந்திச் செல்லும். மாற்றம் அநேகமாக இன்னும் 18 ஆண்டுகளில் அதாவது 2029 இல் உண்டாகும் என்று தெரிகிறது.
எல்லா ஆராய்ச்சிகளிலும் கணினியே நேரடியாக ஈடுபடும் என்பதால் முடிவுகள் துல்லியமாக இருக்கும். சரியான சிகிச்சைகள் மூலம் எல்லா நோய்களையும் விரட்ட முடியும். இதன் மூலம், சாவைக் கூட தள்ளிப்போட முடியும். மனிதனின் ஆயுள்காலம் அதிகரிக்கும். ஆக மொத்தத்தில், ஒட்டு மொத்த உலகமும் கணினியின் கட்டுப்பாட்டில் வந்துவிடும். 
மனிதனின் செயல்பாடுகளில் சிந்தனைகளில் கூட கணினிகள் குறுக்கிடும் அப்போதைய சூழல் நம்முடைய புரிந்து கொள்ளும் சக்திக்கு அப்பாற்பட்டு இருக்கும். கணினியின் இந்த அதிரடி மாற்றங்கள் தொடர்பான அறிவை நாம் வளர்த்துக் கொள்ளாவிட்டால் நடப்பது எல்லாம் நமக்கு குழப்பமாக இருக்கும். இவ்வாறு கர்ஸ்வெல் கூறியுள்ளார்.

காட்டில் திரியும் ஒட்டகச்சிவிங்கி ஆபிரிக்காவில் மட்டுமே உண்டு.
புகழ்பெற்ற ரோம அரசரான ஜூலியஸ் சீசர்தான் ஒட்டகச்சிவிங்கியை முதன் முதலாக ஐரோப்பாவுக்குக் கொண்டு வந்தார். ரோம் நகர சர்க்கஸ¤க்காக இது கொண்டுவரப்பட்டது.
பின்னால் வந்த ரோமானியப் பேரரசர்களும் அவ்வப்போது ஒட்டகச்சிவிங்கியை வெளிநாடுகளில் இருந்து தருவித்தார்கள். ஆனால் கி.பி. 5ம் நூற்றாண்டில் ரோமப் பேரரசு வீழ்ந்தபின் அங்கு ஓர் ஒட்டகச்சிவிங்கி கூடப் போகவில்லை.
1827ல் எகிப்திய அரசரிடம் இருந்து இங்கிலாந்து நாட்டுக்கும், பிரான்சுக்கும் பரிசுப்பொருளாக இரு ஒட்டகச்சிவிங்கிகள் சென்றன. அப்போதிருந்தே ஆபிரிக்க ஒட்டகச்சிவிங்கிகள் உலகெங்கும் உள்ள மிருகக் காட்சி சாலைகளுக்கு வர ஆரம்பித்துவிட்டன.
