ஜனாதிபதியின் ஆளுமைத்திறன் நாட்டில்ஜனநாயகத்தை தழைத்தோங்கச் செய்கிறது


கிழக்கு, வடமத்திய மற்றும் சப்ரகமுவ ஆகிய மூன்று மாகாண சபைத் தேர்தல்களிலும் ஐக்கிய மக்கள் சுதந்திர முன்னணி மகத்தான வெற்றியீட்டியதை அடுத்து, கடந்தவாரம் கிழக்கு மாகாணத்தின் முதலமைச்சராக நஜீப் அப்துல் மஜீத் அவர்கள் ஜனாதிபதி மஹிந்த ராஜபக்ஷ அவர்கள் முன்னிலையில் பதவிப் பிரமாணம் செய்து கொண்டார்.
வடமத்திய மாகாண சபைக்கான முதலமைச்சரை தெரிவு செய்வதில் பெரும் சர்ச்சை ஏற்படும் என்றும் இதனால், அரசாங்கத்தின் நற் பெயருக்கு பங்கம் ஏற்படும் என்றும் ஐக்கிய தேசிய கட்சியும், ஜே.வி.பியும் போலிப் பிரசாரங்களை மேற்கொண்டு வந்தன. 
ஜனாதி பதி மஹிந்த ராஜபக்ஷ ஐக்கிய மக்கள் சுதந்திர முன்னணிக்கும் அரசாங்கத்திற்கும் தன்னிகரற்ற ஏகத்தலைவராகவும் மக்களின் பேரபிமானத்தையும், நம்பிக்கையையும் வென்றெடுத்த தலைவராக வும் இருக்கின்ற காரணத்தினால் எதிர்ப்புக்களை வெளிப்படுத்து வோம் என்று கூறியவர்களும் ஜனாதிபதி அவர்களின் நெறியான தலைமைத்துவத்திற்கு சிரம்தாழ்த்தி மதிப்பளித்ததை பார்த்து ஐக்கிய தேசிய கட்சியும், ஜே.வி.பியும் செய்வதறியாது இப்போது தலைகுனிந்து மெளனம் சாதிக்கின்றன.
ஜனாதிபதி அவர்கள் எடுத்த தீர்மானத்திற்கு அமைய எஸ்.எம். ரஞ்சித் வடமத்திய மாகாணத்தின் முதலமைச்சராகவும், மஹிபால ஹேரத் சப்ரகமுவ மாகாணத்தின் முதலமைச்சராகவும் நேற்று ஜனாதிபதி முன்னிலையில் பதவிப் பிரமாணம் செய்து கொண்ட னர். அதையடுத்து இம்மூன்று மாகாணசபைகளுக்கும் அமைச்சர் களாக நியமிக்கப்பட்டவர்களும் ஜனாதிபதி முன்னிலையில் சத்தி யப் பிரமாணம் செய்து கொண்டனர்.
ஐக்கிய தேசியக் கட்சியின் தலைவர் ரணில் விக்கிரமசிங்கவுக்கு எதி ராக கட்சி அங்கத்தவர்கள் எதிர்ப்பு போராட்டங்களை நடத்தி தங் கள் தலைவரை பதவிநீக்கம் செய்வதற்கு முயற்சிகளை எடுத்து வருகிறார்கள். அதே பாணியில் ஜே.வி.பியின் தற்போதைய தலைவர் சோமவன்ச அமரசிங்க கட்சிக்குள்ளேயே இன்று செல் லாக்காசாக மாறியிருக்கிறார். அவருக்கு பதிலாக அக்கட்சியின் சில பாராளுமன்ற அங்கத்தவர்கள் தாங்களே கட்சியின் தலைவர் கள் என்ற போக்கில் அரசியல் பேசி வருகிறார்கள்.
ஐக்கிய மக்கள் சுதந்திர முன்னணியின் தலைவர் மஹிந்த ராஜபக்ஷ அவர்களே, நாட்டு மக்களினதும், ஐக்கிய மக்கள் சுதந்திர முன் னணியினதும் பூரண விசுவாசத்தையும், நம்பிக்கையையும் வென்ற தன்னிகரற்ற தலைவராக இருந்து வருகிறார். 
இந்த மூன்று மாகாண சபைகளுக்கு தெரிவு செய்யப்பட்ட அங்கத்தவர்களை சந்தித்து உரையாடிய போது, இந்தத் தேர்தல் வெற்றி மக்களுக்கு கிடைத்த வெற்றி என்றும் ஆகவே, மக்களின் எதிர்பார்ப்புகள், அபிலாஷை கள் ஆகியவற்றை நிறைவேற்றக்கூடிய வகையில் நீங்கள் உங்கள் கடமைகளை பொறுப்புணர்வுடன் நிறைவேற்ற வேண்டும் என்று ஜனாதிபதி தெரிவித்தார்.
அரசாங்கம் தனக்கு எதிரான எதிர்ப்பு ஆர்ப்பாட்டங்களை அடக்கி ஒடுக்குகின்றது என்றும் எதிர்க்கட்சியினர் அரசுக்கு எதிராக போலிக் குற்றச்சாட்டுகளை இப்போது சுமத்திய வண்ணம் இருக்கிறார்கள். 
அரசாங்கம் எக்காரணம் கொண்டும் அரசு எதிர்ப்பு ஆர்ப்பாட்டங் களை அடக்கி, ஒடுக்க நடவடிக்கை எடுப்பதே இல்லை. அரசு எதிர்ப்பு ஆர்ப்பாட்டங்கள் என்ற போர்வையின் கீழ் கலவரங் களை ஏற்படுத்தி பொதுச் சொத்துக்களை நாசப்படுத்தி நாட்டில் வன்முறையை கட்டவிழ்த்து விடுவதற்கு எடுக்கப்படும் நாசகார முயற்சிகளை மாத்திரமே அரசாங்கம் பொலிஸ் பலத்தைப் பயன் படுத்தி அடக்கி வருகின்றது.
சமீபத்தில் ஜாதிக ஹெல உறுமய என்ற அரசியல் கட்சி ஐக்கிய நாடுகள் மனித உரிமை பேரவையின் செயற்பாடுகளுக்கு எதிர்ப்பு தெரிவித்து கொழும்பில் உள்ள ஐக்கிய நாடுகள் ஸ்தாபனத்தின் தலைமையகத்திற்கு முன்னால் மென்மையாக, எவரது உணர்வுகளை யும் பாதிக்காத வகையில் எழுதப்பட்ட சுலோக அட்டைகளை தாங்கி அமைதியான முறையில் தங்கள் எதிர்ப்பை தெரிவித்தனர்.
இந்த எதிர்ப்பை தெரிவித்தவர்களுக்கு எதிராக பொலிஸார் தண் ணீரை பீச்சியோ, குண்டாந்தடி பிரயோகத்தை செய்தோ அடக்க வில்லை. இது ஒரு அமைதியான எதிர்ப்பு ஆர்ப்பாட்டம் என்று புரிந்து கொண்ட பொலிஸார் அங்கு தாங்கள் நிலை கொண்டி ருப்பது கூட அவசியமில்லை என்று நினைக்கும் அளவுக்கு இந்த ஆர்ப்பாட்டம் அமைதியாக நடந்த பின்னர் ஆர்ப்பாட்டத்தில் ஈடுபட்டவர்கள் கலைந்து சென்றார்கள்.
ஆயினும் ஜே.வி.பியினர் பின்னணியில் இருந்து பல்கலைக்கழக மாண வர்களை தூண்டிவிட்டு அவர்களை தலையாட்டும் பொம்மைகளாக வைத்து மேற்கொண்ட வன்முறைக்கு தூபமிடும் ஆர்ப்பாட்டங் களை தனது பொலிஸ் பலத்தை பிரயோகித்து அரசாங்கம் அடக்குவது குறித்து எவரும் குறைகாண முடியாது. 
இவ்விதம் தான் வெறுமனே அரசு ஆர்ப்பாட்டங்களாக 1987ம் ஆண்டில் ஜே.வி.பியினர் ஆரம்பித்த எதிர்ப்பு ஆர்ப்பாட்டங்கள் இறுதியில் வன்முறைகளாக நாடெங்கிலும் கட்டவிழ்த்து விடப்பட்டு நூற்றுக் கணக்கான அப்பாவிகளின் உயிர் பறிக்கப்படுவதற்கு அடித்தளமாக அமைந்தது.
அரச எதிர்ப்பு ஆர்ப்பாட்டங்களை நடத்துவது தவறில்லை. ஆனால், அவை சட்டத்தையும், ஒழுங்கையும் மதிக்கக்கூடிய அமைதியான ஆர்ப்பாட்டங்களாக அமைய வேண்டும். ஜனாதிபதி மஹிந்த ராஜபக்ஷ அவர்கள் எதிர்க்கட்சியில் இருந்த போது பாதயாத் திரை, ஜனகோஷா போன்ற அரச எதிர்ப்பு ஆர்ப்பாட்டங்களை வன்முறையின்றி அமைதியாக நடத்தி அன்றைய ஐக்கிய தேசிய கட்சி அரசாங்கத்தைப் பலவீனப்படுத்தினார்.
அதன் மூலமே சிறிலங்கா சுதந்திரக் கட்சி 1994ம் ஆண்டு நாட்டின் ஆட்சிப் பொறுப்பை ஐக்கிய தேசியக் கட்சியிடம் இருந்து பெற் றுக் கொள்வதற்கு ஒரு சிறந்த அடித்தளமாக அமைந்தது. இனி மேலாவது எதிர்க்கட்சியினர் இந்த முன்மாதிரியை பின்பற்றுவது அவர்களுக்கு நன்மையைப் பெற்றுக் கொடுக்கும்.
