புயல் பாதிப்பு மீட்பு பணிகளுக்குரூ. 5800 கோடி நிவாரணம் தேவை


&#39;தானே&#39; புயலால் பாதிக்கப்பட்ட மாவட்டங்களில் மீட்பு பணிகளை மேற்கொள்ள நிவாரண நிதியாக 5800 கோடி வழங்க வேண்டும் என்று மத்திய குழுவிடம் தமிழக அரசு கோரிக்கை விடுத்துள்ளது. 
கடலூர், புதுவை இடையே &#39;தானே&#39; புயல் கடந்த 30 ஆம் திகதி காலை 6.30 மணிக்கு கரையை கடந்தது. அப்போது 125 கி. மீ. அதிகமான வேகத்தில் சூறைக்காற்று வீசியது. இதனால் கடலூர், புதுவை சுற்று வட்டார பகுதி முழுவதும் மின்கம்பங்கள், சாலை போக்குவரத்து, குடிசை மற்றும் ஓட்டு வீடுகள், பெரிய பெரிய மரங்கள், முந்திரி மற்றும் தென்னை தோப்புகள் முற்றிலும் அழிந்து நாசமாகியது.
&#39;தானே&#39; புயல் சேதத்துக்காக தமிழக அரசு மட்டும் இதுவரை ரூ. 850 கோடி நிவாரண தொகையாக அறிவித்துள்ளது. புதுவை அரசும் முதல் கட்டமாக ரூ. 500 கோடி நிவாரண உதவி தேவை என்று மத்திய அரசிடம் கேட்டுள்ளது. ரூ. 2,500 கோடிக்கும் மேல் சேதம் ஏற்பட்டுள்ளதாக அறிவித்துள்ளது.
இந் நிலையில் தமிழகம் மற்றும் புதுவையில் புயல் சேத பகுதிகளை ஆய்வு செய்ய, மத்திய அரசின் உள்துறை இணைச் செயலாளர் லோகேஷ் ஜா தலைமையில் 9 பேர் குழுவை வெள்ளிக்கிழமை நியமித்தது. &quot;தானே&quot; புயலால் பாதிக்கப்பட்ட பகுதிகளை ஆய்வு செய்ய மத்திய குழுவினர் சனிக்கிழமை பகல் 2 மணிக்கு டெல்லியில் இருந்து விமானம் மூலம் சென்னை வந்தனர். மத்திய உள்துறை இணைச் செயலாளர் லோகேஷ் ஜா தலைமையிலான குழு சனிக்கிழமை சென்னை வந்தனர்.
அதன் பின் அவர்களுடன் தமிழக தேச தொடர்புடையவரை செயலாளர்களுடன் கூட்டம் நடைபெற்றது. கூட்டத்தில் தமிழக அரசு சார்பில் வருவாய்த்துறை முதன்மைச் செயலாளர் ராஜகோபால், நிதித்துறைச் செயலாளர் சண்முகம், மின்சார வாரிய தலைவர் ராஜீவ் ரஞ்சன், சென்னை மாநகராட்சி ஆணையர் டேவிதார், வருவாய் நிர்வாக ஆணையர் ஞானதேசிகன், நகராட்சி, குடிநீர் வழங்கல் துறை, பொதுப் பணித்துறை, வேளாண்மைத்துறை உயர் அதிகாரிகள் கலந்து கொண்டனர்.
கூட்டம் 2 மணி நேரம் நடைபெற்றது. தலைமை செயலகத்தில் சனிக்கிழமை நடைபெற்ற ஆலோசனை கூட்டத்தில் பங்கேற்ற தமிழக அரசு உயர் அதிகாரி ஒருவர் கூறும்போது, &quot;தமிழகத்தில் கடலூர் மாவட்டம் முழுவதும் ஏற்பட்டுள்ள பாதிப்பு விழுப்புரம் மாவட்டத்தில் பெரும்பாலான இடங்களில் ஏற்பட்ட பாதிப்பு மற்றும் சென்னையில் கடலோர பகுதிகளில் ஏற்பட்டுள்ள பாதிப்பு குறித்தும், தேவையான நிதி உதவி குறித்தும் மத்திய குழுவிடம் அறிக்கை அளிக்கப்பட்டுள்ளது. தமிழகத்துக்கு மட்டும் &#39;தானே&quot; புயலால் சுமார் 800 கோடி அளவுக்கு பாதிப்பு ஏற்பட்டுள்ளதாகவும், அந்த நிதியை மத்திய அரசு தர வேண்டும் என்றும் வலியுறுத்தி உள்ளோம்&quot; என்றார்.
