ஷிராணி விவகாரம்: எதிர்வரும் 10, 11 ஆம் திகதிகளில் குற்றப்பிரேரணை மீதான விவாதம்!


பிரதம நீதியரசர் ஷிராணி பண்டாரநாயக்கவுக்கு எதிரான குற்றப்பிரேரணை மீதான விவாதத்தை எதிர்வரும் 10 மற்றும் 11 ஆம் திகதிகளில் நடத்துவதென இன்று நடைபெற்ற கட்சித் தலைவர்கள் கூட்டத்தில் தீர்மானிக்கப்பட்டுள்ளது.
இதனையடுத்து இரண்டாம் நாள் விவாதத்தின் பின்னர் (11ஆம் திகதி)மாலை 6.30 மணிக்கு பிரேரணை மீதான வாக்கெடுப்பை நடத்துவதற்கும் தீர்மானிக்கப்பட்டுள்ளது.
இதேவேளை இன்று பாரளுமன்றத்தில் நடைபெற்ற மேற்படி கூட்டத்திலிருந்து எதிர்க்கட்சி உறுப்பினர்கள் வெளிநடப்புச் செய்திருந்தனர்.
உயர்நீதிமன்ற தீர்ப்பினையும் மீறி அரசாங்கம் பிரதம நீதியரசர் விவகாரத்தில் முனைப்புடன் செயற்படுகின்றமைக்கு எதிர்ப்பு தெரிவித்தே அவர்கள் வெளிநடப்புச் செய்துள்ளனர்.

