உங்கள் ரப்பை பயந்து கொள்ளுங்கள்


மனிதர்களே, உங்களுடைய ரப்பை நீங்கள் பயந்து கொள்ளுங்கள்,
நிச்சயமாக மறுமை நாளின் அதிர்ச்சி மகத்தான காரியமாகும்.
அதனை நீங்கள் காணும் நாளில் பாலூட்டுகின்ற ஒவ்வொருத்தியும் அவள் பாலூட்டப்பட்டதை (குழந்தையை) மறந்துவிடுவாள். கர்ப்பமுடைய ஒவ்வொருத்தியும் தன் கர்ப்பத்தை இறக்கிவிடுவாள் (பிரசவித்து விடுவாள்) மனிதர்கள் (பீதியின் மிகைப்பால்) மதி மயங்கியவர்களாக இருக்க நபியே நீர் காண்பீர். அவர்கள் மதுவினால் மதி மயங்கியவர்களல்லர் எனினும் அல்லாஹ்வுடைய வேதனை மிகக் கடுமையானதாக இருக்கும்.
ஒரு நண்பன் மற்றொரு நண்பனை விசாரிக்கமாட்டான். அவர்கள் தங்களின் நண்பர்களுக்குக் காண்பிக்கப்படுவர். அந்நாளில் எனினும் ஒவ்வொருவரும் தம்மைப் பற்றிய கவலையால் பிறரிடம் பேசிக்கொள்ள மாட்டார்கள்.
மேலும் அந்நாளின் வேதனைக்கு ஈடாகக் குற்றவாளி கொடுக்க விரும்புவான். தன் மக்களையும், தன்னுடைய மனைவியையும், தன்னுடைய சகோதரனையும் தன்னை அரவணைத்துக் கொண்டிருந்த தன்னுடைய உறவினர்களையும் இன்னும் பூமியிலுள்ளோர் அனைவரையும் அந்த நாளின் வேதனைக்கு ஈடாகக் கொடுத்தாவது தன்னைக் காப்பாற்றிக்கொள்ள விரும்புவான் எனினும் அது ஆகக் கூடியதல்ல.
அந்நாளில் தங்களுடைய தலைகளை உயர்த்தியவர்களாக மேல் நோக்கியவர்களாக விரைந்தோடுவார்கள். அவர்களுடைய பார்வை அவர்களின் பக்கம் திரும்பாது. அவர்களுடைய இதயங்கள் திடுக்கத்தால் செயலற்றுவிடும். ஒவ்வொருவருடைய செயல்களையும் எடைபோடுதல் அந்நாளில் உண்மையாகும். 
அப்போது எவர்களுடைய நன்மையான எடைகள் கனமாகிவிட்டனவோ அத்தகையோர் தாம் வெற்றியாளர்கள். எவர்களுடைய நன்மையின் எடைகள் கனம் குறைந்துவிட்டனவோ அத்தகையோர் நம்முடைய வசனங்களை மறுத்துக் கொண்டிருந்த காரணத்தால் தமக்குத் தாமே நஷ்டம் விளைவித்துக்கொண்டவர்களாவார்கள்.
சைனப் 
யஹலதென்ன
