புனர்வாழ்வளிக்கப்பட்டு விடுவிக்கப்பட்டவர் மீண்டும் குற்றப்புலனாய்வினரால் கைது


தமிழீழ விடுதலைப்புலிகள் அமைப்பில் இறுதி யுத்தத்தின் போதுசெயற்பட்டதாக ஓமந்தை சோதனைச்சாவடியில் வைத்து இராணுவத்திடம் சரணடைந்த ஒருவர் புனர்வாழ்வளிக்கப்பட்ட பின்னர் மீண்டும் கொழும்பு குற்றப்புலனாய்வுப் பிரிவினரால் கைது செய்யப்பட்டுள்ளதாகத் தெரிவிக்கப்படுகின்றது. 
முள்ளியவளை முதலாம் வட்டாரத்தைச் சேர்ந்த இரண்டு பிள்ளைகளின் தந்தையான சின்னத்துரை சதீஸ்வரன் ௭ன்பவரைக் கடந்த 11 ஆம் திகதி கொழும்பில் இருந்து சென்ற குற்றப்புலனாய்வுப் பிரிவினர் விசாரணைக்காக அழைத்து சென்றுள்ளனர் ௭ன மனைவி மனித உரிமை அமைப்புக்களிடம் முறைப்பாடு செய்துள்ளார். 
2009 ஆம் ஆண்டு 5 ஆம் மாதம் 16 ஆம் திகதி இராணுவக்கட்டுப்பாட்டுப் பகுதிக்குள் வருகை தந்த இவர் அன்றில் இருந்து புனர்வாழ்வுக்குட்படுத்தப்பட்ட நிலையில் 23.4.2011 அன்று 80 பேர் கொண்ட குழுவுடன் வவுனியாவில் வைத்து அமைச்சரொருவர் கலந்து கொண்ட நிகழ்வில் வைத்து விடுதலை செய்யப்பட்ட நிலையிலேயே ஒரு வருடமும் நான்கு மாதங்களும் கடந்த நிலையில் இவர் கைது செய்யப்பட்டுள்ளதாக முறைப்பாடு செய்யப்பட்டுள்ளது.

