பல்கலைக்கழக கல்வியில் ஒழுக்கமும்,அமைதியும் நிலவவேண்டும்


எங்கள் நாட்டின் உயர் கல்வித் துறையை எதிர்நோக்கியி ருந்த கருமேகங்கள் இன்று நீங்கி உயர்கல்வித் துறையின் மறுமலர்ச்சிக்கு ஒரு சாதகமான சூழ்நிலை இப்போது உரு வாகி இருக்கிறது.
முரண்பாடுகளையும், பிரச்சினைகளையும் விட்டுக்கொடுக்கும் மனப் பான்மையுடனும், நாட்டின் தேசிய நலனுக்காகவும் புரிந்துணர்வு எண்ணத்துடன் சமரசப் பேச்சுவார்த்தைகளை நடத்தி தீர்வு காண்பதன் மூலமே எந்தப் பிரச்சினைக்கும் நிரந்தரமான, எல்லா தரப்பினரும் ஏற்றுக்கொள்ளக்கூடிய தீர்வை ஏற்படுத்தலாம்.
எல்.ரி.ரி.ஈ. உடனான யுத்தத்தின் போதும் அரசாங்கம் அவர்களை பேச்சுவார்த்தைகளுக்கு அழைத்து பிரச்சினையை பேசித் தீர்க்கலாம் என்று நேசக்கரத்தை நீட்டியபோது எல்.ரி.ரி.ஈயின் அன் றைய தலைவர்கள் தங்களுடைய அகங்கார போக்கினால் அரசா ங்கம் நீட்டிய நட்புக் கரத்தை தட்டிவிட்டு தொடர்ந்தும் யுத்தத் தில் ஈடுபட்டு இறுதியில் அழிவை எதிர்நோக்கியது.
அன்று எல்.ரி.ரி.ஈ. அரசாங்கத் தரப்புடன் பேச்சுவார்த்தைகளை நடத் தியிருந்தால் இந்த 30 ஆண்டு கால யுத்தத்தினால் எல்.ரி.ரி.ஈ. தரப்பிலும் இராணுவத் தரப்பிலும் தமிழ், சிங்கள, முஸ்லிம் மக் களும் ஆயிரக் கணக்கில் மரணிக்க வேண்டிய அவலம் எழுந் திருக்காது. எல்.ரி.ரி.ஈ. யின் யுத்த அழிவை நாம் ஒரு நல்ல பாட மாக வைத்து பிரச்சினைகளை யுத்தத்தின் மூலம் தீர்த்து வைக் கவோ வெற்றி காணவோ முடியாது என்ற உண்மையை உணர் ந்து நாம் எதிர்காலத்தில் ஏற்படக்கூடிய முரண்பாடுகளுக்கு சுமு கமான முறையில் தீர்வைக் காண்பது அவசியமாகும். சுமார் 3 மாத காலம் நீடித்துக்கொண்டிருந்த பல்கலைக்கழகங்களின் விரி வுரையாளர்களின் வேலை நிறுத்தம் நேற்றுடன் சுமுகமான தீர்வை எட்டியது. பேச்சு வார்த்தைகளை மேற்கொள்ளாமல் தங் களின் தொழிற்சங்க சக்தியை வெளிப்படுத்துவதற்கு இவர்கள் முயற்சித்து பேச்சு வார்த்தைகளை தட்டிக்கழித்ததே இந்த வேலை நிறுத்தம் இவ்வளவு தூரம் நீடித்துக்கொண்டு சென்றத ற்கு பிரதான காரணமாகும். 
யினும், ஜனாதிபதியின் சிறந்த ஆளுமையின் கீழ் அமைச்சர்கள் கூட்டுப்பொறுப்புடன் பல்கலைக்கழக விரிவுரையாளர் சங்கப் பிரதிநிதிகளுடன் விட்டுக்கொடுக்கும் மனப்பான்மையுடன் மனம் திறந்து பேச்சு வார்த்தைகளை நடத்தியதன் பயனாகவே இந்த வேலைநிறுத்தம் இவ்விதம் சுமூகமாக நிறைவுபெற்றது. இதனால், அடுத்த திங்கட்கிழமையன்று நாட்டில் உள்ள சகல பல்கலைக் கழகங்களிலும் விரிவுரைகளும் ஏனைய கற்கை நெறிகளும் அமை தியான முறையில் ஆரம்பமாகவுள்ளன. இந்த முன்மாதிரியைப் பார்த்து பல்கலைக்கழக மாணவர்களும் தங்கள் பிரச்சினைகளை சுமுகமாக தீர்த்துக்கொள்வதற்கு ஆர்ப்பாட்டங்கள் மற்றும் எதி ர்ப்பு ஊர்வலங்களை நடத்துவதற்கு பதில் விட்டுக்கொடுக்கும் மனப்பான்மையுடன் சமாதான பேச்சுவார்த்தைகளை நடத்துவது அவசியமாகும். நாம் ஒரு சாராரை நேரில் சந்தித்து மனம் விட்டுப் பேசும் போது, எத்தகைய கடினமான பிரச்சினையையும் சுமுகமாக தீர்த்துக்கொள்ளக்கூடியதாக இருக்கும். எனவே எமது நாட்டின் பல்கலைக்கழக மாணவர்கள் ஜே.வி.பி. போன்ற தங்களை தவறான வழியில் இட்டுச் செல்லும் அரசியல் கட்சி களின் கைப்பொம்மைகளாக மாறாமல் தாங்களே சுயாதீனமாக சிந்தித்து செயற்படுவது அவசியமாகும். 1950, 60 ம் ஆண்டு தசாப்தங்களில் எமது நாட்டு பல்கலைக்கழக மாணவர்கள் தங் கள் பிரச்சினைகளை முன்வைத்து அவ்வப்போது வன்முறைய ற்ற சிறு ஆர்ப்பாட்டங்களை செய்த போதிலும் அவர்கள் என் றுமே பல்கலைக்கழகத்தின் ஒழுக்கத்தையும், நிர்வாகத்தையும் சீர்குலைப்பதற்கு நடவடிக்கை எடுக்கவில்லை. அதனால் அன்று எமது பல்கலைக்கழகங்களின் பட்டங்களுக்கு வெளிநாடு களில் சிறந்த அங்கிகாரம் கிடைத்தது. அதனால் அன்று எமது பல்கலைக்கழகங்களின் பட்டதாரிகளுக்கு இங்கிலாந்து, ஐரோ ப்பா மற்றும் பொதுநல அமைப்பு நாடுகளில் டாக்டர், பொறியி யலாளர், விஞ்ஞானிகள், பல்கலைகழக ஆசான்கள் போன்ற உயர் பதவிகள் இலகுவில் கிடைத்தன. இந்த பண்டைய பெரு மைக்குரிய சாதனைகளை நாம் மீண்டும் நிலைநிறுத்த வேண்டு மாயின் பல்கலைக்கழகங்களில் ஒழுக்கமும், அமைதியும் நிலவ வேண்டும். வன்முறைகளை பல்கலைக்கழகங்களில் இருந்து நிர ந்தரமாக இல்லாமல் செய்ய வேண்டும். அத்தகைய ஒரு அமை தியும் ஒழுக்கமும் கடைப்பிடிக்கப்படும் எமது பல்கலைக்கழகங் களில் இருந்து வெளியேறும் பட்டதாரிகள் நாட்டின் எதிர்காலத் திற்கு உதவக்கூடிய சிறந்த தலைவர்களாக உருவாகுவார்கள். பல்கலைக்கழக விரிவுரையாளர்களின் 3 மாத கால வேலை நிறு த்தத்தினால் 3 மாத கல்வியை இழந்த மாணவ, மாணவியர்களு க்கு விரிவுரையாளர்கள் சனி, ஞாயிறு நாட்களிலும் அவர்கள் இழந்த பாடங்களை கற்பிப்பதற்கு முன்வரவேண்டும். இவ்வி தம் இரு சாராரும் ஒற்றுமையுடன் பல்கலைக்கழகத்தில் செயற் பட்டால் எங்கள் நாட்டு பல்கலைக்கழகங்கள் தெற்காசியாவில் மட்டுமல்ல முழு உலகத்திலும் சிறந்த பல்கலைக்கழகங்களாக மாறுவது திண்ணம்.
