அழும் சுவர் வரலாறு


“அழும் சுவர்” பற்றி கேள்விப்பட்டதுண்டா நண்பர்களே? அழும் சுவர் என்றவுடன் என்ன சுவர் அழுகிறதா என்று கேட்டுவிட வேண்டாம். மக்கள் தான் அந்த சுவற்றிற்கு அருகில் சென்று செய்த தவறுகளுக்கு மன்னிப்புக் கேட்கும் தொனியில் அழுது வழிபடுவார்கள். என்ன வியப்பாக இருக்கிறதா? வாருங்கள் இது பற்றி மேலும் தெரிந்து கொள்வோம்.
கடவுளின் காது என்று யூதர்களால் இன்று அழைக்கப்படும் இந்த சுவர் கி.மு. 19 ஆம் நூற்றாண்டில் கட்டப்பட்ட ஒரு மாபெரும் மலைக் கோயிலின் இன்றைய எஞ்சிய ஒரே ஒரு பகுதியாகும். 57 மீற்றர் உயரமும் 500 மீற்றர் அகலமும் கொண்ட இச்சுவர் முழுவதும் சுண்ணாம்புக் கற்களால் கட்டப்பட்டதாகும் இதுவே இன்றைய அழும் சுவர் என்று அழைக்கப்படும் The Wailing Wall அல்லது Western Wall 
யூதர்களின் புனித இடமாக கருதப்படும் இந்த இடம் ஏனைய பிற மதங்களான கிறிஸ்தவும் மற்றும் இஸ்லாம் ஆகிய மதங்களிலும் முக்கிய இடம் பெறுகிறது. The Wailing என்பதற்கு அரேபிய மொழியில் El-Mabka அல்லது &quot;Place of Weeping&quot; என்று பொருளாம். 
இச்சுவருக்கு அருகில் Al Aqsa Mosque உள்ளதால் இச்சுவர் இந்த மசுதிக்குத்தான் சொந்தமானது என்று அரேபியர்கள் கூறி சர்ச்சையை ஏற்படுத்தி வருகிறார்கள். ரோமானிய பேரரசின் எழுச்சியால் கி.பி. 7 ஆம் நூற்றாண்டில் அழிக்கப்பட்ட இந்த கோவில் முழுவதுமாக கட்டி முடிக்கப்பட 50 ஆண்டுகளுக்கும் மேல் ஆனதாக கூறப்படுகிறது.
யூதர்களின் கடவுளால் அவரின் விருப்பத்திற்கிணங்க அவர் தேர்வு செய்த இடத்திலேயே கட்டப்பட்டதாக கூறப்படும் இந்த கோயில் அமைந்துள்ள இடம் பழைய ஜெருசலம் ஆகும். இந்த மலைக் கோயில் கடவுளின் உறைவிடம் அதாவது கடவுளின் வீடு என்று யூதர்களால் அழைக்கப்படுகிறது. சுவற்றின் அருகில் சென்று செய்த தவறுகளை கூறி மன்னிப்புக் கேட்பது கடவுளின் காதில் நேரடியாக சொல்லி மன்னிப்பு கேட்பதற்கு சமமாக கருதப்படுகிறது.
ஆகையால் ஒரு நாளைக்கு இங்கு செல்லும் மக்கள் வெள்ளம் எண்ணில் அடங்காதது.
இயேசு கிறிஸ்து மரணத்திற்கு பிறகு அவரின் மரணத்திற்கு யூதர்கள் தான் காரணம் என்று இஸ்ரேலியர்கள் கருதியதால் சில காலம் யூதர்கள் இங்கு சென்று வழிபட அனுமதிக்கப்பட வில்லை. இரண்டாம் ஜோன் போப் தான் முதன் முதலில் இச்சுவரை வழிபட்ட கத்தோலிக்க தலைவர் ஆவார். சுவற்றை வழிபடும் போது யூதர்களுக்கு நாங்கள் இழைத்த தீங்கிற்காக வருத்தப்படுகிறோம் என்று சீட்டில் எழுதி சுவற்றில் வைத்து மன்னிப்பு கேட்டாராம்.
