தேசிய ஐக்கியத்தை வளர்த்துதூற்றுபவர்களின் வாயை அடக்க வேண்டும்



அகில இந்திய ரீதியில் இந்திய மக்களுக்கு பெரும் சேவை யாற்றிய பெரியார் காமராஜரைப் போன்று, இன்று நம் நாட்டு மக்களுக்கு சேவையாற்றும் வலுவுடைய ஒரு பெரும் தலைவராக மஹிந்த ராபக்ஷ தோன்றியுள்ளார்.
காமராஜர் தமிழ்நாட்டில் தோன்றி இந்தியாவை வலுவான முறையில் ஆட்சி புரிந்து கொண்டிருக்கும் இந்திய காங்கிரஸின் தன்னிகரற்ற தலைவராக விளங்கினார்.
இந்தியாவில் தலைமைத்துவ போராட்டம் தோன்றி இந்திய அரசாங்கத் தையே நிலைதடுமாறச் செய்யவிருந்த சந்தர்ப்பத்தில் பெரியார் காமராஜர் அமைச்சரவையில் கனிஷ்ட உறுப்பினராக இருந்த திரு மதி இந்திரா காந்தியை பிரதம மந்திரி லால் பகதூர் சாஸ்திரி திடீ ரென ரஷ்ய விஜயத்தின் போது தாஷ்கன்ட் நகரில் மரணமடைந் ததை அடுத்து சிரேஷ்ட உறுப்பினர்களின் எதிர்ப்பையும் புறக் கணித்து இந்திரா காந்தியை இந்தியாவின் பிரதம மந்திரி பதவி யில் அமர்த்திய துணிச்சல் மிக்க ஒரு தலைவராக விளங்கினார்.
அவர் தமிழ் நாட்டிலும் இந்தியா முழுவதும் போஷாக்கு உணவுத் திட்டத்தை நடைமுறைப்படுத்தி ஏழைப் பிள்ளைகளின் கல்விக்கு உறுதுணை புரிந்ததுடன் சகல கிராமங்களிலும் நகரங்களிலும் அர சாங்கப் பாடசாலைகளை உருவாக்கி இலவச கல்வியை அனைத்து இந்தியப் பிள்ளைகளுக்கும் பெற்றுக் கொடுத்தார்.
ஒரு தடவை தலைவர் காமராஜ் தமிழ் நாட்டின் முதலமைச்சராக இரு ந்த போது காங்கிரஸ் கட்சியின் தேர்தல் பிரசாரக் கூட்டத்தில் கலந்து கொள்வதற்காக திருச்சி நகருக்கு சென்றிருந்தார். 
அப்போது நேரம் இரவு 10.00 மணி. பத்தாம் வகுப்பில் கல்வி பயிலும் ஒரு மாணவன் வீராவேசத்துடன் அங்கு உரையாற்றிக் கொண்டிருப்ப தைப் பார்த்த காமராஜர் அந்த சிறுவனிடமிருந்து ஒலிவாங்கியை பறித்தெடுத்து பேசுவதை நிறுத்து. இப்போது நேரம் என்னவென்று தெரியுமா? என்று சொல்லி, வாக்காளப் பெருமக்களே! நீங்கள் வாக்குச் சாவடிக்குச் சென்று எங்கள் கட்சிக்கு ஆதரவளித்து வாக் களியுங்கள். இப்போது வீட்டுக்கு அமைதியாக செல்லும் என்று கூறி பேச்சை முடித்துக் கொண்டார்.
பிறகு அந்த சிறுவனைப் பார்த்து நீ எப்படி வீட்டுக்குப் போவாய் என்று காமராஜர் கேட்டார். என்னை கட்சிக்காரர்கள் காரில் சென்று இற க்கிவிடுவார்கள் என்று அந்தச் சிறுவன் பதிலளித்தான். அப்போது அவர் அக்கட்சியின் மாநிலச் செயலாளரைப் பார்த்து கட்சிக்கு இவ்வளவு பணமிருக்கிறதா? என்று கிண்டல் செய்து, சரி இவனை நானே எனது காரில் கொண்டு சென்று இறக்கிவிடுகிறேன் என்றார்.
போகும் வழியில் இனிமேல் நீ அரசியல் மேடைகளில் பேசக்கூடாது. கல்வியில் கவனம் செலுத்தி, அதன் மூலம் நாட்டுக்கு சேவை செய்ய முன்வரவேண்டும் என்று கடுமையான தொனியில் உத்தரவிட்டார்.
அந்த சிறுவன் பின்னர் படித்து இந்திய அரசாங்கத்தின் உயர் பதவி வகித்துக் கொண்டிருக்கும் கிருஷ்ணமூர்த்தி என்பவராவார். இவ் விதம் தான் பெருந்தலைவர் காமராஜர் அரசியலை நடத்தினார்.
அவரைப் போன்று எங்கள் நாட்டிலும் ஜனாதிபதி மஹிந்த ராஜபக்ஷ அவர்கள் சொல்வதை செய்வேன், செய்வதை சொல்வேன் என்ற தாரக மந்திரத்தை வாழ்க்கையில் கடைப்பிடித்து ஏழைகளின் துய ரத்தை துடைக்கும் ஆபத்பாந்தவராக புகழ் உச்சியில் இன்று வீற்றி ருக்கிறார். ஜனாதிபதி அவர்கள் அடிக்கடி மக்கள் சேவையே மகேசன் சேவை என்று கூறி பெருமைப்படுவதும் உண்டு.
அந்தளவிற்கு அவர் மண்வாசனையுடன் மக்களுக்கு சேவை செய்யும் தேசத் தலைவராக இன்று இருக்கிறார். இந்நாட்டு மக்களை பயங் கரவாதிகளின் கொடுமையில் இருந்து விடுவித்து அவர்களுக்கு சுதந்திரக் காற்றை சுவாசிக்கும் வாய்ப்பை பெற்றுக் கொடுத்த இந்த நல்ல மனிதருக்கு துரோகம் இழைப்பதற்கு ஐ.தே.கட்சியினரும், ஜே.வி.பி. கட்சியினரும் சரத் பொன்சேகாவின் அடிவருடிகளும், எல்.ரி.ரி.ஈயின் விரல் விட்டு எண்ணக்கூடிய சில புலம் பெயர்ந்த தமிழர்களும் சர்வதேச ரீதியில் இவருக்கு அவப்பெயரை ஏற்படுத்து வதுடன் யுத்தக் குற்றச்சாட்டுகளையும் சுமத்தி எங்கள் தேசத்திற்கே பெரும் துரோகம் இழைத்து வருகிறார்கள்.
அவர்களுக்கு காலம் நல்ல தீர்க்கமான தண்டனையை கொடுக்கத்தான் போகிறது. அதுவரை நாம் அமைதியாக காத்திருந்து ஜனாதிபதி அவர்களுக்கு எதிரான சர்வதேச துரோகங்களுக்கு தக்க பதிலடி கொடுக்கக்கூடிய வகையில் நாட்டில் இனவாதத்தை ஒழித்து பிர தேசவாதத்திற்கு முற்றுப் புள்ளி வைத்து, இந்நாட்டு மக்களிடையே உண்மையான சகோதர உணர்வையும், தேசிய ஐக்கியத்தையும் ஏற்படுத்துவது மிகவும் அவசியமாகும்.
அதன் மூலமே சமீபத்திய தேர்தலில் மீண்டுமொரு தடவை அரசாங் கக் கட்சி வெற்றி வாகை சூடியதை வெளிநாட்டு தீய சக்திகளுக்கு நாம் எடுத்துக் காட்டி அவர்களின் பொல்லாத வாயை நிரந்தரமாக அடக்கிவிட முடியும் என்பதை ஞாபகப்படுத்த விரும்புகிறோம்.
