சீரற்ற காலநிலை: ஆறு பேர் உயிரிழப்பு, 68,217 பேர் பாதிப்பு


நாட்டில் ஏற்பட்டுள்ள மண்சரிவு மற்றும் வெள்ள அனர்த்தம் காரணமாக இதுவரை 6 பேர் உயிரிழந்துள்ளதோடு 12 பேர் காயமடைந்துள்ளனர். மேலும் 18,187 குடும்பங்களைச் சேர்ந்த 68,217 பேர் பாதிக்கப்பட்டுள்ளதாக அனர்த்த முகாமைத்துவ மத்திய நிலையம் தெரிவித்துள்ளது.
இதேவேளை மண்சரிவு, வெள்ள அனர்த்தத்தால் முல்லைத்தீவு மாவட்டத்தில் 6926 குடும்பங்களைச் சேர்ந்த 23,894 பேர் பாதிக்கப்பட்டுள்ளதோடு 543 குடும்பங்களைச் சேர்ந்த 1841 பேர் 10 தற்காலிக முகாம்களில் தங்க வைக்கப்பட்டுள்ளனர்.

