ரயில் ஊழியர்களின் பொறுப்பற்ற செயற்பாடுகளுக்குஉடனடியாக முற்றுப்புள்ளி வைக்க வேண்டும்


இந்திய ரயில் சேவைக்கு பின்னர் தெற்காசியாவில் மிகவும் பிர பல்யம் பெற்ற ரயில் சேவையாக இலங்கையின் ரயில் சேவை விளங்கியது. இலங்கையையும் இந்தியாவையும் ஆட்சி புரிந்த பிரிட்டிஷார் இவ்விரு நாடுகளுக்கும் செய்த சிறந்த சேவையாக விளங்கி வருவது ரயில் சேவையும் வீதி அமைப்பு நடவடிக்கை களுமாகும்.
சுமார் 50 வருடங்களுக்கு முன்னர் இலங்கையில் ரயில் சேவை தன் னிகரற்ற நிலையில் இருந்து வந்தது. அன்று ரயில் விபத்துக்களை பல வருடங்களுக்கு ஒரு தடவையே நாம் எதிர்நோக்கினோம். அவையும் படுபயங்கர உயிரிழப்பை ஏற்படுத்திய விபத்துக்கள் அல்ல. வெறுமனே பாதையை விட்டு தரம்புரண்டதனால் ஏற்பட்ட சிறுவிபத்துக்களே நடந்தன.
1963ம் ஆண்டில் கம்பஹா புகையிரத நிலையத்திற்கு அப்பால் ஒரு பயங்கர விபத்து ஏற்பட்டதனால் சுமார் 38 பேர் வரை உயிரிழந் தனர். இதுவே இலங்கையில் ஏற்பட்ட ரயில் விபத்துக்களில் பாரிய உயிரிழப்பாக விளங்கியது. 
அன்று ரயில் சேவை சிறப்புற்று விளங்கியதுடன், ஒரு சேவை முடிந்த பின்னர் மேற்கத்திய நாடு களில் ரயில் பெட்டிகளை சுத்தம் செய்வதைப் போன்று இலங்கை யிலும் ரயில் பெட்டிகள் சுத்தம் செய்யப்பட்டு, கிருமி நாசனிகள் தெளிக்கப்பட்டு, மலசலகூடங்களை சுத்தமாக கழுவியும், மக்கள் செளகரியமாக உடல் ஆரோக்கியத்துடன், நீண்டதூர பயணங் களை மேற்கொள்ளக்கூடிய ரயில் சேவைகளாக சுமார் 50 ஆண்டு களுக்கு முன்னர் விளங்கியது.
இன்று கழுதை தேய்ந்து கட்டெறும்பாகும் நிலைதான் எங்கள் நாட் டின் ரயில் சேவைக்கு ஏற்பட்டுள்ளது. தொழிற்சங்க நடவடிக்கைகள், நேரத்திற்கு வேலை செய்தல், திடீர் அடையாள வேலை நிறுத் தங்கள், தொழிற்சங்கங்களுக்கிடையில் நடைபெற்று வரும் போட்டா போட்டிகள், சீரற்ற நிர்வாகம் ஆகியன காரணமாக ரயில் சேவை கள் இன்று மிகவும் பின்னடைவை அடைந்துள்ளன.
இன்று ஒருவர் ரயில் பெட்டியில் அமர்ந்து தனது பிரயாணத்தை ஆரம் பிப்தற்கு முன்னர் தான் அமர்ந்திருக்கும் பெட்டியை கூட்டிப் பெருக்கி தூசியைத் துடைத்துதான் அமர வேண்டும். இல்லா விட்டால் ரயில் பெட்டிக்குள் இருக்கும் கரப்பான்கள் பறந்து ரயில் பயணிகளுக்கு அருவருப்பையும், துன்புறுத்தலையும் ஏற்படுத்தக் கூடிய நிலையில் ரயில் சேவை சீர்குலைந்து போயுள்ளது.
பாதுகாப்பு வேலியற்ற ரயில் கடவைகளில் இப்போது அடிக்கடி விபத் துக்கள் ஏற்படுகின்றது. இதனால் ஒரு மாதத்திற்கு சராசரியாக மூவ ராவது மரணிக்கிறார்கள். இலங்கையின் மலை குன்றுகளுக்கு மத்தி யில் செல்லும் கொழும்பு, பதுளை ரயில் சேவை உலகிலுள்ள அழகிய காட்சிகளை பயணிகளின் கண்முன் நிறுத்தும். இது உலகிலேயே சிறந்த ரயில் சேவையாக இன்றும் பாராட்டப்படுகிறது.
இப்போது மின்சார சமிக்ஞைகள் அடிக்கடி செயல் இழப்பதனால் ரயில் விபத்துக்கள் நடந்து கொண்டிருக்கின்றன. கடந்த 5 தினங்க ளில் மூன்று ரயில் விபத்துக்கள் நடந்துள்ளன. அளவ்வையில் கடந்த சனிக்கிழமை இடம்பெற்ற ரயில் விபத்தில் ஐவர் மரணித்துள்ளனர். இந்த விபத்தினால் ரயில்வே திணைக்களத்திற்கு 75 மில்லியன் ரூபாவுக்கு மேல் நட்டமேற்பட்டுள்ளது.
இத்தகைய ரயில் விபத்துக்களுக்கு மின்சார கோளாறு காரணமாக, மின் சமிக்ஞை கருவிகள் செயல் இழந்ததே ஒரு காரணம் என்று சுட்டிக்காட்டி வரும் ரயில்வே நிர்வாகிகள், உண்மையிலேயே வெட்கப்படவேண்டிய நிலையில் தான் இருக்க வேண்டும். மின் சார கோளாறினால் மின் சமிக்ஞை கருவிகள் செயல் இழந்தால் விபத்துக்கள் ஏற்படுவதை தவிர்க்க வேண்டிய கடப்பாட்டை கொண்டுள்ள ரயில்வே அதிகாரிகள் விபத்திற்கு இத்தகைய போலி காரணங்களை முன்வைப்பது மன்னிக்க முடியாத குற்றமாகும்.
இவ்விதம் வாரத்திற்கு ஒரு தடவையாவது பாரிய ரயில் விபத்துக்கள் ஏற்பட்டு வந்தால் மக்கள் ரயிலில் பயணிப்பதற்கு பயந்து வேறு மார்க்கமாக தங்கள் பயணங்களை மேற்கொள்ள வேண்டிய அவல நிலைக்கு தள்ளப்படுவார்கள் என்பதை ரயில்வே நிர்வாகம் உணர்ந்து கொள்ள வேண்டும்.
சுமார் 35 வருடங்களுக்கு முன்னர் இலங்கையின் சிறந்த நல்ல வரு மானத்தை பெற்றுக் கொடுக்கும் ரயில் சேவையாக இருந்தது கொழும்பு காங்கேசன்துறை ரயில் சேவையாகும். அன்று நாள் ஒன்றுக்கு 5 ரயில் சேவைகள் இரு நகரங்களுக்கிடையில் இரு திசையிலும் நடைபெற்றன. அதனால் சுமார் 7 மணித்தியாலங்களில் கொழும்பிலிருந்து காங்கேசன்துறைக்கு சென்றடையும் வாய்ப்பு மக்களுக்கு கிடைத்தது.
சனிக்கிழமை பிற்பகல் ஒரு மணியளவில் கொழும்பில் இருந்து புறப் படும் அரச ஊழியர்கள் யாழ்ப்பாணத்திற்கு சென்று ஞாயிற்றுக் கிழமை காலையில் மீண்டும் வேலைக்கு வரக்கூடியதாக சகல வசதிகளையும் கொண்ட ரயில் சேவையாக யாழ் தேவி, உத்தர தேவி போன்ற ரயில் சேவைகள் அன்றிருந்தன.
பயங்கரவாதிகளினால் நிர்மூலமாக்கப்பட்ட வடபகுதி ரயில் சேவையை இப்போது ஜனாதிபதி மஹிந்த ராஜபக்ஷ அவர்களின் அரசாங்கம் வெளிநாட்டு உதவிகளை பெற்று தாண்டிக்குளம் வரை ரயில் பாதையை அமைத்து சேவையை நீடித்தும் உள்ளது.
ரயில்வே நிர்வாகத்தினர் உடனடியாக கடும் ஒழுங்கு நடவடிக்கை களை எடுக்காவிட்டால் நாட்டில் இடம்பெறும் ரயில் விபத்துக்கள் அதிகரிப்பதுடன் மனித உயிரிழப்புகளும் ஏற்படும் என்பதை நாம் ஞாபகப்படுத்துவது பொருத்தமாக இருக்கும்.
