ஜனாதிபதி தேர்தலில் வாக்குப்போடும்எம்.பி., எம்.எல்.ஏக்களில் மூன்றில் ஒருபகுதியினர் குற்றவாளிகள்

புதிய ஜனாதிபதியை தேர்ந்தெடுக்கும் எம்.பி.க்கள், எம்.எல்.ஏ.க்களின் தகுதி எந்த அளவில் உள்ளது என்று சமீபத்தில் ஆய்வு நடத்தப்பட்டது. இந்தியாவில் மொத்தம் 4896 எம்.பி.க்கள் உள்ளனர். இவர்களில் 1450 பேர் அதாவது மூன்றில் ஒருவர் கிரிமினல் என்று தெரிய வந்துள்ளது.
புதிய ஜனாதிபதியை தேர்ந்தெடுப்பதற்கான தேர்தல் 19 ஆம் திகதி நடைபெறவுள்ளது. எம்.பி.க்கள் எம்.எல்.ஏ.க்கள் இந்த தேர்தலில் வாக்குப் போடுவார்கள்.
அவர்களில் 641 பேர் கற்பழிப்பு, கொலை, கொள்ளை, ஊழல் போன்ற மிகப்பெரிய குற்றங்களில் ஈடுபட்டவர்கள், இத்தகைய கிரிமினல்கள் உத்தரகாண்ட் மாநிலத்தில்தான் அதிகபட்சமாக 74 சதவீதம் பேர் உள்ளனர்.
பீகார் மாநில எம்.பி. எம்.எல்.ஏ.க்கள் 58 சதவீதத்துடன் 2 வது இடத்திலும் மராட்டிய மாநில எம்.பிக்கள் எம்.எல்.ஏ.க்கள் 51 சதவீதத்துடன் 3வது இடத்திலும் இருக்கிறார்கள்.
தேர்தல் நேரத்தில் மட்டும் பல்லை இளித்துக் கொண்டு கும்பிடு போடும் எம்.பி. எம்.எல்.ஏ.க்கள் அதன் பிறகு மக்களை வேட்டையாடுபவர்களாக மாறிவிடுகிறார்கள் என்றும் ஆய்வில் தெரிய வந்துள்ளது. இத்தனைக்கும் மக்கள் பிரதிநிதிகளில் பாதிப் பேர் கோடீஸ்வரர்களாக உள்ளனர். 31 சதவீத கிரிமினல் எம்.பி. எம்.எல்.ஏ.க்களில் 6 பேர் மீது கற்பழிப்பு வழக்கு இருக்கிறது.
145 பேர் திருடர்கள் என்று பொலிஸ் நிலையங்களில் வழக்கு உள்ளது. 141 பேர் கொலையாளிகள், 90 பேர் கடத்தல்காரர்கள், 75 பேர் கொள்ளையர்கள் என்று குற்றச்சாட்டுக்கள் உள்ளன. 352 எம்.பி.க்கள், எம்.எல்.ஏ.க்கள் மீது கொலை முயற்சி வழக்கு பதிவாகி உள்ளது.
பெண் எம்.பி., எம்.எல்.ஏ.க்களில் 10 சதவீதம் பேர் மீது சொர்ணாக்கா மாதிரி வழக்குகள் பதிவாகியுள்ளன. இத்தகைய குற்றப்பின்னணி உள்ளவர்கள்தான் புதிய ஜனாதிபதியை தேர்ந்தெடுக்க உள்ளனர். ஒரு எம்.பி. மீது 35 வழக்கு இருப்பது அதிர்ச்சியை ஏற்படுத்தியுள்ளன. இவர்கள் போடும் ஓட்டு சரியானதாக இருக்காது என்று சமூக நல குழுக்கள் போர்க்கொடி உயர்த்தியுள்ளன.
எனவே குற்றவாளி வழக்குகளில் சிக்கியுள்ள எம்.பி.க்கள், எம்.எல்.ஏ.க்களை ஜனாதிபதி தேர்தலில் வாக்களிக்க அனுமதிக்கக்கூடாது என்று சமூக நல அமைப்புகள் கோரிக்கை விடுத்துள்ளன.
எம்.பி.க்கள், எம்.எல்.ஏ.க்களில் 31 சதவீதம் பேர் ஊரை அடித்து உலையில் போடும் சுயநல வாதிகளாக உள்ளதால் அவர்களது முகத்திரையை கிழிக்க நாடெங்கும் விழிப்புணர்வு பிரசாரம் செய்யவும் சமூக நல அமைப்புகள் தீர்மானித் துள்ளன.
