குளவிக் கொட்டி 4 மாணவர்கள்  ஆபத்தான நிலையில் வைத்தியசாலை


பாடசாலை வளவொன்றில் இருந்த குளவிக் கூடு கலைந்து மாணவர்களை கொட்டியதில் நான்கு மாணவர்கள் ஆபத்தான நிலையில் மீகாகியுல வைத்தியசாலையில் சேர்க்கப்பட்டுள்ளனர்.
மீகாகியுல பகுதியின் மொரகல கனிஸ்ட வித்தியாலயத்தின் வளவிலேயே நேற்று முன்தினம் இந்தச் சம்பவம் இடம்பெற்றுள்ளது. மாணவனொருவனால் குளவிக்கூட்டிற்கு எறியப்பட்ட கல்லையடுத்து குளவிக் கூட்டு கலைந்ததாக ஆரம்ப விசாரணையின் போது தெரியவந்துள்ளது. கந்த கெட்டிய பொலிசார் இது தொடர்பான விசாரணைகளை மேற்கொண்டுள்ளனர்.

