கண்டி மாவட்ட 20 பிரதேச செயலாளர் பிரிவுகளின்உட்கட்டமைப்பு அபிவிருத்தி பணிகளுக்கு நிதி


(மத்திய மாகாண மேலதிக குறூப் நிருபர்)
கம நெகும மற்றும் ஜாதிக சவிய திட்டங்களின் கீழ் ரூபா 63 கோடி செலவில் கண்டி மாவட்டத்தில் 20 பிரதேச செயலாளர் பிரிவுகளில் நடைமுறைப்படுத்த உத்தேசித்துள்ள வேலைத் திட்டங்களை நவம்பர் மாதம் 15ந் திகதிக்கு முன்னர் பூர்த்தி செய்யுமாறு விளையாட்டுத்துறை அமைச்சர் மஹிந்தானந்த அலுத்கமகே பணிப்புரை விடுத்தார்.
கண்டி மாவட்ட இணைப்புக் கமிட்டியின் இணைத் தலைவரான அமைச்சர் அலுத்கமகே கண்டி மாவட்டச் செயலாளர் அலுவலகத்தில் நடைபெற்ற கூட்டத்திலேயே இப்பணிப்புரையை விடுத்தார்.
கண்டி மாவட்டத்தில் கங்கவட்ட கோறளை, குண்டசாலை, பாத்ததும்பர, பன்வில, யட்டிநுவர, உடுநுவர, உடபலாத, தோலுவ, பாத்த ஹெவாஹெட்ட, தெல்தோட்டை, மெததும்பர, உடதும்பர, மினிபே, அக்குறணை, பூஜாபிட்டிய, ஹாரிஸ்பத்துவ, தும்பனை, ஹதரலியத்த, கங்க இஹல கோறளை மற்றும் பஸ்பாகே கோறளை ஆகிய பி. செயலாளர் பிரிவுகளுக்கே இந்நிதி ஒதுக்கப்பட்டுள்ளது. 
(ஐ)
