இந்தியாவில் அடுத்த 10 ஆண்டுகளில் தண்ணீர்ப் பஞ்சம் வரும்

அமெரிக்கா எச்சரிக்கை
வரும் 2020ம் ஆண்டில் இந்தியாவில் கடும் தண்ணீர் பற்றாக்குறை ஏற்படலாம் என, அமெரிக்க வெளியுறவு அமைச்சக உயரதிகாரி ரொபர்ட் பிளேக் கூறியுள்ளார். 
இது தொடர்பாக அவர் மேலும் கூறியதாவது, வரும் 2025 ம் ஆண்டில் உலக நாடுகளில் மூன்றில் இரண்டு பங்கு நாடுகள் தண்ணீர்ப் பற்றாக்குறையைச் சந்திக்கலாம். அதாவது கிடைக்கும் தண்ணீரின் அளவு, தேவையை விட குறைவாக இருக்கும். குறிப்பாக ஆசிய நாடுகளில் தண்ணீர் பற்றாக்குறை அதிகளவில் இருக்கும்.
அதுவும் 2020ம் ஆண்டில் இந்தியாவில் கடும் தண்ணீர் பற்றாக்குறை ஏற்படும் இந்த தண்ணீர் பற்றாக்குறையால் இந்தியாவின் பொருளாதார வளர்ச்சியிலும் பாதிப்பு ஏற்படும். திபெத்திய பீட பூமியில் உள்ள பனிக்கட்டிகள் உருகுவதால், ஆசியாவில் 150 கோடி மக்களுக்கு தண்ணீர் கிடைக்கிறது. சிந்து, கங்கை, பிரம்மபுத்திரா உட்பட ஒன்பது நதிகளுக்கு இதன் மூலலம் தண்ணீர் வருகிறது. 
அந்தத் தண்ணீரை ஆப்கானிஸ்தான், பாகிஸ்தான், நேபாளம் மற்றும் வங்கதேசத்தை சேர்ந்த ஏராளமான நகரங்கள் மற்றும் கிராமங்களின் மக்கள் பயன்படுத்தி பலனடைகின்றனர்.
பனிக்கட்டிகள் சிறியவையாகும் போது கிடைக்கும் தண்ணீரின் அளவும் குறைந்து விடும். குறிப்பாக இதர நீர் ஆதாயங்கள் குறைவாக கிடைக்கும் வரட்சியான கால கட்டத்தில், நதிகளின் நீரோட்டம் குறைந்து பாதிப்பு ஏற்படும். காலநிலை மாற்றங்களாலும் பனிக்கட்டிகள் விரைவில் உருகிப் பாதிப்பை ஏற்படுத்தலாம். இவ்வாறு ராபர்ட் பிளேக் கூறினார்.
