கண்டி மாவட்ட இ. போ. ச. டிப்போக்களில்உதிரிப்பாகங்கள் குறைவினால் பஸ் சேவை பாதிப்பு


(ஹாரிஸ்பத்துவ குறூப் நிருபர்)
கண்டி மாவட்டத்தில் அமைந்துள்ள இ. போ. ச. டிப்போக்கள் பலவற்றில் நிலவும் உதிரிப்பாக பற்றாக்குறை காரணமாக பாதைகளின் அவல நிலையினால் பழுதடையும் பஸ் வண்டிகளைத் திருத்தி மீண்டும் சேவையில் ஈடுபடுத்த முடியாத நிலை ஏற்பட்டுள்ளதாக டிப்போ நிர்வாகங்கள் தெரிவிக்கின்றன.
ஒரு சில மணி நேரத்துக்குள் திருத்தி அமைத்து மீள சேவையில் ஈடுபடுத்த முடிந்த சிறு தவறுகள் உள்ள பஸ் வண்டிகள் கூட உதிரிப் பாகங்கள் இல்லாமை காரணமாக பல மாத காலம் டிப்போக்களில் அவை தேங்க வேண்டி ஏற்படுவதாகவும் சுட்டிக்காட்டப்படுகிறது. சம்பந்தப்பட்ட நிர்வாகங்கள் இது விடயத்தில் அவதானம் செலுத்தி உரிய நடவடிக்கைகளை மேற்கொள்ள வேண்டியது அவசியமாகும்.
இந்த நிலை தொடர்ந்து நீடிக்கும் பட்சத்தில் பஸ் வண்டிகளின் ஏனைய பாகங்கள் துருப்பிடித்து நிலைமை மேலும் 
மோசமடைய இடமுண்டு எனவும் கூறுவதோடு டிப்போக்கள் நஷ்டத்தில் இயங்க இதுவும் ஒரு காரணம் எனவும் சுட்டிக்காட்டுகின்றனர். 
(ஐ-ஞ)
