40 தொகுதிகளிலும் தி. மு. க. வெற்றி பெறும்

கனிமொழி எம்.பி. நம்பிக்கை!
குமரி மாவட்ட தி. மு. க. சார்பில் ஈழத் தமிழர் வாழ்வுரிமைப் பாதுகாப்பு மாநாட்டு தீர்மான விளக்கப் பொதுக்கூட்டம் நாகர்கோவில் செம்மாங்குடி வீதியில் நடந்தது. அதில் கனிமொழி பேசுகையில் வரவிருக்கும் பாராளுமன்றத் தேர்தலில் அனைத்து 40 தொகுதிகளிலும் தி. மு. க. வெற்றி பெறும் என்று தனது ஆசையை வெளியிட்டார்.
இதில் அவர் மேலும் பேசுகையில், ‘டெசோ மாநாடு வெற்றி பெற்று விட்டது. தி. மு. க. தலைவர் கலைஞர் வாழ்க்கை எல்லாமே போராட்டம் தான். கலைஞர் மக்களுக்காக நின்று போராடிய தலைவர், அவர் போராட்டத்துக்கு சளைத்தவர் அல்ல. நீதி வெற்றிபெற்ற மாநாடு டெசோ மாநாடு. 
இந்த மாநாட்டை கலைஞர் தேர்தலுக்காக செய்கிறார் என்று பழிபோட்டார்கள். அவர்கள் யார் என்றால் சுப்பிரமணியசாமி. ஒரு காலத்தில் நம்மோடு இருந்த நெடுமாறன், வைகோ, கலைஞரை முற்றும் முதலுமாக எதிர்க்கக் கூடியவர் தான்.
தமிழகத்தில் அனைத்துப் பொருட்களுக்கும் விலையேற்றம் கடுமையாக இருக்கிறது. தமிழகம் சறுக்கிக்கொண்டே போகிறது. முன்பு தமிழகத்தில் 2 மணி நேரமாக இருந்த மின்வெட்டை தற்போது 10 மணி நேரமாக உயர்த்தி தந்திருக்கிறார்கள். 
எனவே வருகிற பாராளுமன்ற தேர்தலில் அ. தி. மு. க. தோற்கும். அதற்கான பாதையை அவர்களே அமைத்துக் கொண்டனர். 40 தொகுதிகளிலும் தி. மு. க. வெற்றி பெறும்’ இவ்வாறு பேசினார் கனிமொழி.
