பின்தங்கிய கிராமங்களின் மேம்பாட்டுக்கு பங்களித்து வரும் ~வேல்ட் விசன்&#39; நிறுவனம்

ல்ட் விசன்&#39; அரச சார்பற்ற நிறுவனம் கடந்த 35 வருடங்களாக இலங்கையில் பல்வேறு அபிவிருத்திப் பணிகளில் ஈடுபட்டு வருகிறது. பல்வேறு அமைச்சுகள் மாகாண சபைகள், உள்ளூராட்சி சபைகள் மற்றும் அரச நிறுவனங்களின் பங்களிப்புடன் பின்தங்கிய பிரதேச மக்களின் மேம்பாட்டுக்காக &#39;வேல்ட் விசன்&#39; பெரும் பங்காற்றி வருகிறது. சிறுவர்களை இலக்கு வைத்து இதன் செயற்பாடுகள் இடம்பெற்றாலும் இதனூடாக குடும்பம், சமூகம் என கிராமமே உள்ளடக்கும் வகையில் அபிவிருத்திப் பணிகள் மேற்கொள்ளப்படுகிறது.
&#39;வேல்ட் விசன்&#39; நிறுவனத்தின் சமூகப் பணிகள் குறித்து அதன் தேசிய பணிப்பாளர் சுரேஷ் பாட்லட்டுடன் நடத்திய நேர்காணல்:
&#39;வேல்ட் விசன்&#39; நிறுவனம் தெரிவு செய்யப்படும் பின்தங்கிய கிராமமொன்றில் தொடர்ந்து 15 வருடங்கள் செயற்பட்டு அந்தக் கிராமத்தின் கல்வி, சுகாதாரமும் போஷாக்கும் நீர் வசதி, பொருளாதார அபிவிருத்தி, வாழ்க்கைத்தர மேம்பாடு போன்ற சகல துறைகளினதும் முனனேற்றத்துக்கு உதவிவருகிறது. பிரதேச மக்களின் பங்களிப்புடனும் பல்வேறு அமைச்சர்களின் ஒத்துழைப் புடனும் இந்தச் செயற்பாடுகள் முன்னெடுக்கப்படுகிறது.
இதன்படி 3 கிராமங்களில் 19 வருடங்களாக நாம் செயற்பட்டு அங்கு பல்வேறு துறைகளில் முன்னேற்றத்தை ஏற்படுத்தியுள்ளோம். மககும்புக்கடவல, கலென்பிந்துனுவெவ மற்றும் கொடகவெஹர ஆகிய கிராமங்களே அவை. எமது சேவையினூடாக குடிநீர் வசதி, மலசல கூட வசதி, போஷாக்கு, வாழ்க்கைத் தரம், வருமானம் என சகல துறைகளிலும் முன்னேற்றம் ஏற்பட்டது. குறிப்பாக பாடசாலை செல்லாத பிள்ளைகள் கல்வி நடவடிக்கையை தொடரும் நிலை உருவாக்கப்பட்டது.
கல்வி அமைச்சு மற்றும் மாகாண கல்வி அமைச்சுகளின் ஒத்துழைப்புடன் கல்வித்துறை மேம்பாட்டுக்கு உதவிகள் வழங்கி வருகிறோம்.
பின்தங்கிய பகுதி மாணவர்களுக்கு சீருடைகள், பாடப் புத்தகங்கள் என்பன வழங்குவதோடு பாடசாலைகளின் குறைபாடுகளை நிவர்த்திக்கவும் ஆசிரியர் பிரச்சினைக்கு தீர்வு காணவும் உதவி வருகிறோம். இது தவிர முன்பள்ளிகளையும் நிர்மாணித்து வழங்கி வருகிறோம்.
வடக்கு, மலையகம் போன்ற பகுதிகளில் உங்கள் அமைப்பு எத்தகைய சேவைகளை மேற்கொண்டு வருகிறது.
பதில்:- வேல்ட் விசன் நிறுவனம் மலையகத்தின் பின்தங்கிய பகுதிகள் குறித்து கூடுதல் கவனம் செலுத்தி வருகிறது. தோட்டப் பகுதிகளின் முன்னேற்றத்திற்கு அதிகம் கவனம் செலுத்தப்படாத நிலையில் தோட்ட மக்களின் வாழ்க்கைத் தர மேம்பாட்டிற்காக பங்களித்து வருகிறோம். வடக்கில் மீள்குடியேற்றத்திற்கு எமது நிறுவனம் பங்களித்தது. கூடாரங்கள், மலசலகூடம், நீர்வசதிகளும் வழங்கப்பட்டது. தற்பொழுது அந்த மக்களின் வாழ்க்கைத் தர மேம்பாட்டுக்காக பங்களித்து வருகிறோம். மீன்பிடித்துறைக்காக படகுகள், வள்ளங்கள், வலைகள் என்பனவும் விவசாயத்திற்காக விதைகள், விவசாய உபகரணங்கள் என்பனவும் வழங்கியுள்ளோம். பாடசாலைகளின் முன்னேற்றத்துக்கும் உதவி அளிக்கப்படுகிறது.
மன்னார், யாழ்ப்பாணம், சங்கானை மற்றும் சாவகச்சேரி ஆகிய இடங்களில் 15 வருட அபிவிருத்தித் திட்டங்கள் ஆரம்பிக்கப்பட்டுள்ளன. இவ்வாறாக நாடுபூராவும் 40 நீண்ட கால அபிவிருத்தித்திட்டங்கள் ஆரம்பிக்கப்பட்டுள்ளன.
20 மாவட்டங்களில் உள்ள 869 கிராம சேவகர் பிரிவுகளைச் சேர்ந்த 1806 கிராமங்களில் எமது அபிவிருத்திச் செயற்பாடுகள் இடம்பெறுகின்றன. இதனூடாக 240,000 சிறுவர்கள் அடங்கலாக 10 இலட்சம் பேர் நன்மை அடைகின்றனர்.
மலையகத்தில் பல்வேறு பிரச்சினைகள் உள்ளன. குறிப்பாக இங்கு குடிநீர் பிரச்சினை காணப்படுகிறது. நீண்டதூரம் சென்றே இவர்கள் குடிநீர் எடுத்துவர வேண்டியுள்ளது. இதனால் நீர் வீழ்ச்சிகளில் இருந்து கிடைக்கும் நீரை தாங்கிகளில் சேமித்து சுத்தம் செய்து குழாய் மூலம் வழங்கும் திட்டம் ஆரம்பிக்கப்பட்டுள்ளது. இதனூடாக பெருமளவு குடும்பங்கள் நன்மை அடையும்.
விசேட திட்டமாக வடவல தோட்டத்தில் தோட்ட மக்களுக்கென 25 வீடுகள் கட்டும் திட்டமொன்று ஆரம்பிக்கப்பட்டுள்ளது. இந்தப் பணிகள் ஆகஸ்டில் நிறைவு செய்யப்படும்.
மக்களின் இயலுமை விருத்தி, மனநல அபிவிருத்திச் செயற்பாடுகளையும் மேற்கொண்டு வருகிறோம். 2004 சுனாமி அனர்த்தத்தின் பின்னர் இத்தகைய திட்டத்தை தெற்கில் மேற்கொண்டோம். தற்பொழுது வடக்கில் யுத்தத்தினால் பாதிக்கப்பட்ட பகுதிகளில் மனநல மேம்பாட்டுக்கான திட்டங்கள் தற்பொழுது முன்னெடுத்து வருகிறோம். இதற்காக சமூக உதவி நிலையங்களை அமைத்து அதனூடாக மக்களின் கசப்பான கடந்த அனுபவங்களை மறுத்து தெளிவை ஏற்படுத்தி நடவடிக்கை எடுக்கப்பட்டுள்ளது. இதற்காக 40 அதிகாரிகள் நியமிக்கப்பட்டுள்ளதோடு மனநல நிபுணர்களும் உதவுகின்றனர்.
ஆம். இதற்கென தனியான நிறுவனமொன்று அமைத்து பல்வேறு சிறுகைத்தொழில் துறைகளுக்கு கடனுதவி வழங்கி வருகிறோம். இது வரை 15 ஆயிரம் பேருக்கு கடனுதவி வழங்கப்பட்டுள்ளது. இதற்காக 450 மில்லியன் ரூபா செலவிடப்பட்டது.
கடந்த வருடம் 434 மில்லியன் டொலர்கள் ஒதுக்கப்பட்டது. இதுவரை 350 மில்லியன் செலவிடப்பட்டுள்ளது.
வேறு என்ன கூற விரும்புகிaர்கள்.
இலங்கை மத்திய வருமானம் பெறும் நாடாக அபிவிருத்தி அடைந்த வருகிறது. இதனால் வெளிநாட்டு உதவிகள் கிடைப்பது குறைவடையலாம். எனவே இங்குள்ள தனியார் நிறவனங்கள் மக்களின் வாழ்க்கைத்தர மேம்பாட்டிற்காக உதவ முன்வர வேண்டும்.
நேர்காணல்: 
எம். எஸ். பாஹிம்
