நெல்லியடியில் வைத்தியசாலை சென்ற இளம் தாயும் குழந்தையும் மாயம்


நெல்லியடி, வைத்தியசாலைக்குச் சென்ற இளம் தாயும் அவரது ஒரு வயதுப் பெண் குழந்தையும் கடந்த திங்கட்கிழமை முதல் காணாமல் போயுள்ளதாக கணவரால் நெல்லியடி பொலிஸ் நிலையத்தில் முறைப்பாடு செய்யப்பட்டுள்ளது.
கரவெட்டி மத்தியைச் சேர்ந்த கோபிநாத் நித்தியா (வயது 26) அவரது பெண் குழந்தையான றஜீனா (வயது 01) ஆகிய இருவருமே காணாமல்போயுள்ளதாகத் தெரிவிக்கப்படுகிறது.
இது தொடர்பாக மேலும் தெரியவருவதாவது; கரவெட்டி மத்தி மாணிக்கவாசகர் வீதியைச் சேர்ந்த குறித்த இருவரும் கடந்த திங்கட்கிழமை காலை 9 மணியளவில் பருத்தித்துறை ஆதார வைத்தியசாலைக்கு முச்சக்கரவண்டியில் சென்றுள்ளனர். இதன் பின்னர் அவர்கள் அன்று வீடு திரும்பவில்லை.
இதனையடுத்து கணவரால் நெல்லியடிப் பொலிஸ் நிலையத்தில் முறைப்பாடு செய்யப்பட்டுள்ளது. இதுவரை இவர்கள் தொடர்பான ௭ந்தவிதமான தகவல்களும் தெரியவராமையால் கணவனும் அப்பிரதேச மக்களும் அச்சம் கொண்டுள்ளனர்.

