அவசரமாக தரையிறங்கிய சிறிய ஜெட் விமானம்

125 பேர் உயிர் தப்பினர்
கிரண்பேடி சென்ற சிறிய ஜெட் விமானம், தொழில் நுட்பக் கோளாறு காரணமாக, நாக்பூரில் அவசரமாக தரையிறக்கப்பட்டது. 
ஜெட்லைட் நிறுவனத்துக்குச் சொந்தமான பயணிகள் விமானம், ஜார்க்கண்ட் மாநிலம் ராஞ்சியில் இருந்து மும்பை நோக்கி நேற்று முன்தினம் காலை 9.45 க்குப் புறப்பட்டது. விமானத்தில் இருந்த 125 பயணிகளில் அன்னா ஹசாரே குழுவைச் சேர்ந்த கிரண் பேடியும் ஒருவர். 
அடுத்த 45 நிமிடங்களில் விமானம் நடுவானில் பறந்தபோது இயந்திரத்தில் தொழில் நுட்பக் கோளாறு ஏற்பட்டுள்ளது. சமயோசிதமாக செயல்பட்ட விமானி, வழியில் உள்ள நாக்பூர் பாபாசாகிப் அம்பேத்கர் சர்வதேச விமான நிலையத்தில் விமானத்தை தரையிறக்கினார். 
அதன் பின் மற்றொரு விமானத்தில் பயணிகள் அனைவரும் மும்பைக்கு அனுப்பி வைக்கப்பட்டனர். இதற்காக விமானத்தின் விமானியை கிரண்பேடி வெகுவாகப் பாராட்டினார். மும்பையில் நடக்கும் உலகப் பொருளாதார மாநாட்டில் கலந்து கொள்வதற்காக கிரண் பேடி அந்த விமானத்தில் சென்றார்.
