நுகர்வோரின் முறைப்பாடுகள்


நுகர்வோர் முறைப்பாட்டை மேற்கொள்ளும் முன்பு தமக்கு ஏற்பட்டுள்ள பிரச்சினையைச் சரியாக அடையாளம் காணவேண்டும். மேலும் தனது முறைப்பாட்டுடன் இணைந்து சமர்ப்பிக்கப்பட வேண்டிய, பொருட்களுக்கான பற்றுச்சீட்டு, உத்தரவாத அட்டை போன்ற ஆவணங்களை பரிசீலித்து அதனை முறைப்பாட்டுடன் இணைத்து அனுப்ப வேண்டும். 
		
		தலைவர் - சட்டத் திணைக்களம்,
		சிரேஷ்ட சட்டத்துறை விரிவுரையாளர்
		- இலங்கை திறந்த பல்கலைக்கழகம்.
அத்துடன் முறைப்பாட்டாளர் தன்னுடைய விபரங்களையும், யாருக்கு எதிராக முறைப்பாடு மேற்கொள்ளப்படுகிறதோ அந்நபர் அல்லது கடையின் விபரங்களைத் தெளிவாகக் குறிப்பிட வேண்டும்.
முறைப்பாட்டைத் தெளிவாகவும், சுருக்கமாகவும் குறிப்பிடுதல் அவசியம். இதனைத் தவிர முறைப்பாட்டை நுகர்வோர் அதிகார சபைக்கு மேற்கொள்ள முன்பு இயலுமானவரை கடை உரிமையாளருடன் சமரசம் செய்து கொள்ள முயற்சித்தல் வேண்டும். அத்தகைய முயற்சி தோல்வியடையும் சந்தர்ப்பத்தில் நுகர்வோர் அதிகார சபைக்கு முறைப்பாட்டை மேற்கொள்ள முடியும்.
முறைப்பாட்டை மேற்கொண்ட பின்பு அனைத்து ஆவணங்களையும் பாதுகாப்பாக வைத்திருத்தல் வேண்டும். தொலைபேசி மூலமாக முறைப்பாட்டை செய்திருந்தால் யாருடன் தொடர்பு கொண்டாரோ அவருடைய பெயர், திகதி, நேரம் என்பவற்றை எழுதி வைத்துக்கொள்வதுடன், தொடர்ந்து தொலைபேசி மூலமாக தொடர்பு கொண்டு தனது விண்ணப்பத்திற்கு எடுக்கப்பட்டு வரும் நடவடிக்கைகளைத் தெரிந்து கொள்தல் அவசியமாகும். 
இணையத்தளத்தில் மாதிரி முறைப்பாடு படிவம் ஒன்று உள்ளது. 
அங்கு வினவப்பட்டுள்ள விபரங்களைப் பூர்த்தி செய்து முறைப்பாட்டை சமர்ப்பிக்கலாம். இதனைவிட 117755481 இலக்கத்திற்கு அழைப்பை மேற்கொண்டு நாம் எமது முறைப்பாடுக்குரிய பரிகாரங்களைப் பெற்றுக் கொள்ளலாம்.
ஏற்கனவே குறிப்பிட்டது போல பொருட்கள் மற்றும் சேவைகள் தொடர்பாக நுகர்வோர் விவகார அதிகார சபை சட்டத்தின் கீழ் பரிகாரங்களைப் பெறலாம். கீழே சில சேவைகள் உதாரணமாகத் தரப்பட்டுள்ளன. 
போக்குவரத்தின் போது பஸ்ஸில் பிரயாணம் மேற்கொண்டு பாதிப்படைந்திருப்பின் பஸ்- டிக்கட் முறைப்பாட்டை மேற்கொள்வதற்கு அவசியம். மேலும் வங்கிச் சேவைகளின் மூலம் பாதிப்படைந்திருப்பின் கணக்குப் பேணும் புத்தகம், காசோலைப் புத்தகம் பண வைப்பு பற்றுச்சீட்டு, வங்கியில் கடன் பெறும் பொருட்டு சமர்ப்பிக்கப்பட்ட ஆவணங்கள், வங்கியில் தரப்பட்ட ஆவணங்கள் என்பன முக்கியமாகும்.
தொலைத்தொடர்பு சேவைகள் தொடர்பில் மாதாந்த கட்டண சீட்டு, பணம் செலுத்திய பற்றுச்சீட்டுகள் ஆகியன அத்தியாவசியமாகும். சிலவேளைகளில் எமக்கு வழங்கப்படும் கட்டணம் செலுத்த வேண்டிய தொகையைவிட மேலதிகமான தொகை இடப்பட்டிருந்தால் அதனைப் பற்றி முறைப்பாடு செய்ய மேலே குறிப்பிட்ட ஆவணங்கள் அவசியம் ஆகும்.
அதேபோன்று வைத்தியசாலைகளுடைய குறைபாடான , தரம் குறைந்த சேவை தொடர்பில் முறைப்பாட்டை மேற்கொள்ள வேண்டுமாயின் வைத்தியசாலையால் வழங்கப்படுகின்ற அனைத்து ஆவணங்களும் இணைக்கப்படுதல் வேண்டும். நீர் விநியோக சேவை, மின்சார சேவை போன்ற அனைத்து சேவைகளின் தரம், சேவை தொடர்பில் நாம் திருப்தியடையாத போது முறைப்பாடுகளை மேற்கொண்டு சட்ட பரிகாரங்களைப் பெற்றுக் கொள்ள வேண்டும்.
நுகர்வோர் கல்வியும் அதன் பயன்பாடுகளும் நுகர்வோர் கல்வி என்பது என்ன பொருட்களை எங்கே, எவ்வாறு எந்தளவில் வாங்குவது மற்றும் பயன்படுத்துவது என்பது பற்றி கல்வியூட்டல் என்பதாகும். நுகர்வோர் கல்வி என்பது உலகளாவிய ரீதியில் பாடசாலை மற்றும் பல்கலைக்கழகக் கல்வி திட்டங்களில் உள்ளடக்கப்பட்டுள்ளது. 
நுகர்வோருக்கு, சந்தையில் பல விதமான பொருட்கள் இருப்பதைப் பற்றியும் எவ்வாறு அப்பொருட்களைத் தேர்ந்தெடுப்பது பற்றியும் விழிப்புணர்வூட்டும் போது நுகர்வோர் ஏமாற்றப்படுவதில் இருந்து தவிர்க்கப்படுவதுடன் தாம் செலுத்தும் விலைக்குரிய தரத்துடன் கூடிய பொருட்களைப் பெற்றுக்கொள்ள முடியும். 
நுகர்வோர் கல்வியில் நுகர்வோர் பாதுகாப்பு தொடர்பாக நிலவுகின்ற சட்டம் பரிகாரம் பெற்றுக்கொள்ளும் நிறுவனங்கள் பற்றி இலகுவாகப் பார்த்து வாசித்து விளங்கக் கூடிய வகையில் கைநூல்களை வெளியிட்டு வழங்க வேண்டும். மேலும் வீதி நாடகங்கள் போன்ற இலகுவான வழிவகைகள் மூலம் சமூகத்திற்குக் குறிப்பிட்ட செய்தியை தெரியப்படுத்த வேண்டும்.
இலங்கையில் நுகர்வோர் பாதுகாப்பு அதிகார சபை பாடசாலைகளுக்கிடையில் நுகர்வோர் உரிமையை மையமாகக் கொண்ட சித்திரம், கட்டுரை நாடகப் போட்டிகளை நடாத்தி வருகின்றது. இந்த நடவடிக்கைகள் நுகர்வோர் தமது உரிமைகளையும் கட்டுப்பாடுகளையும் அறிந்து கொள்ளும் பொருட்டு வழியேற்படுத்துகிறது.

அ. நுகர்வோருடைய உரிமைகளை பாதுகாக்கும் பொருட்டு விலையிடுதல், விற்பனைக்காகப் பொதி செய்தல், லேபல் இடுதல் போன்றவற்றை ஒழுங்கமைக்க தேவையான நடவடிக்கைகளை எடுத்து வருகின்றது.
ஆ. மேலே (அ) வில் கூறப்பட்ட விஷயங்களை ஒழுங்கமைக்க காலத்திற்குக் காலம் வழிகாட்டிகளை வழங்கி வருகிறது. இந்த வழிகாட்டிகளை வியாபாரங்கள் மற்றும் உற்பத்தியாளர்கள் பின்பற்றுவது அவசியம்.
இ. பொருட்களின் உற்பத்தி, ஏற்றுமதி, பாதுகாப்பாக சேமித்து வைத்தல் போன்றவற்றிற்கு விசேட வழிகாட்டிகளை வழங்குகிறது.
ஈ. பொருட்கள், சேவைகளின் தரத்தை நிர்ணயிப்பதில் சரியான நியமனங்களை தீர்மானித்தலுக்கான +திகாரத்தைக் கொண்டுள்ளது.
உ. நுகர்வோரின் நன்மை கருதி அத்தியாவசியப் பொருட்கள் என பிரகடனப்படுத்தி அவற்றின் விலைகளை ஒழுங்கமைக்கும். 
நுகர்வோர் அதிகார சபை சட்டத்தின் கீழ் கருதப்பட கூடிய தவறுகள்
அ. விலைப்பட்டியலை காட்சிக்கு வைக்க தவறுதல்
ஆ. பக்கட்டுகளில் விலையிடாமை,
இ. உற்பத்தி செய்யப்பட்ட பொருட்களை தேவைப்படுத்தப்பட்டுள்ள நியமங்களுக்கு அமைய பொதி செய்யத் தவறுதல்.
ஈ. பொருட்களை சரியான முறையில் சந்தைப்படுத்தி ஏற்றுமதி செய்யத் தவறுதல்.
உ. பொருட்களில் குறிப்பிட்டுள்ள விலையை மாற்றுதல், லேபல்களை பிரித்தெடுத்தல், மீளப் பொதிசெய்தல்.
ஊ. ஆகக்கூடிய சில்லறை விலையை விட மிகை விலையில் பொருட்களை விற்பனை செய்தல்
எ. தம்மிடம் வைத்திருக்கின்ற பொருட்களை நுகர்வோருக்கு விற்பனை செய்ய மறுத்தல்.
ஏ. அநாவசியமாக, நியாயமற்ற நிபந்தனைகளை வியாபாரிகள் நுகவோரிடம் விதித்தல்.
ஐ. பொருட்களின் தரம், விலை தொடர்பாக பிழையான கூற்றுக்களை மேற்கொள்ளல். உத்தரவாதங்களுக்கு இணங்கி ஒழுக மறுத்தல்.
அதிகாரசபையின் விசாரணை மேற்கொள்ளும் அதிகாரம் மேலே கூறப்பட்ட குற்றங்களை அல்லது தவறுகளை வியாபாரிகள் மேற்கொண்ட அது பற்றி முறைப்பாட்டை அதிகாரசபை பெற்றுக்கொள்ளுமாயின் உரிய விசாரணை நடைபெற்று பாதிக்கப்பட்டவருக்கு நட்டஈடு பெற்றுத்தரப்படுதல் வேண்டும். 
மேலும் விசாரணை பூர்த்தியடைந்த பின்பு குறிப்பிட்ட வியாபாரி/ வியாபார நிறுவனத்திற்குரிய விசேட வழிகாட்டிகளையும், அறிவுறுத்தல்களை சபை வழங்க வேண்டும்.
அதிகாரசபையின் விலை நிர்ணயம் தொடர்பான பொறிமுறை
சட்டத்தின் கீழ் நுகர்வோர் அதிகார சபை ஆகக் கூடிய விலையை நிர்ணயம் செய்யும் பொருட்டு ஏனைய வியாபாரம், உற்பத்தி, விநியோகப் பங்கீடு சந்தைப்படுத்தல் தொடர்பாகவும் உற்பத்தியாளர் அல்லது வியாபாரியுடன் எழுத்து மூலமான உடன்படிக்கையில் ஈடுபடலாம்.
அத்தியாவசியப் பொருட்கள் என வெளிப்படுத்த வேண்டும் என அமைச்சர் கருதுவாராயின் குறிப்பிட்ட சபையுடன் கலந்தாலோசித்து அரசவர்த்தமானியில் அத்தகைய பொருட்கள் சேவைகளைப் பற்றிய விபரங்களை பிரசுரித்தல் வேண்டும். மேலும் ஏதேனும் பொருட்கள் சேவைகளுடைய விலையை அதிகரிக்கவிரும்பும் உற்பத்தியாளர் அல்லது வியாபாரி அதற்குரிய அங்கீகாரத்தைப் பெறும் பொருட்டு விண்ணப்பம் ஒன்றை மேற்கொள்ள வேண்டும். 
விண்ணப்பத்தை பரிசீலனை செய்து அதிகார சபை அதிகரிக்கப்பட்ட விலையில் திருப்தியடையும் போது அதனை அங்கீகரிக்கலாம் அல்லது தான் நியாயமானது என கருதும் விலையை அங்கீகரிக்கலாம். விண்ணப்பத்தை அனுப்பி வைத்த வியாபாரி அல்லது உற்பத்தியாளருக்கு 30 நாட்களுக்குள் விண்ணப்பத்திற்குரிய பதிலை அனுப்பி வைத்தல் வேண்டும். மேலும் அதிகரிக்கப்பட்ட ஆகக் கூடிய விலையை அரச வர்த்தமானியில் பிரசுரித்தல் வேண்டும். 
பொருட்களை நியாயமற்ற விலையில் விற்பனை செய்தல் தொடர்பாக இயக்குநருக்கு தெரியவரும் சந்தர்ப்பத்தில் அதனை நுகர்வோர் அதிகார கவுன்சிலுக்கு முறைப்பாடு செய்தல் வேண்டும். கவுன்சில் உரிய விசாரணையை மேற்கொண்டு அறிக்கை சமர்ப்பிக்க வேண்டும். கவுன்சிலுடைய பரிந்துரையின் மீது அதிகாரசபை ஆகக் கூடிய விலையை நிர்ணயித்து அதனை அரசவர்த்தமானியில் பிரசுரித்தல் வேண்டும்.
நுகர்வோர் விவகார கவுன்சில் மூன்று உறுப்பினர்களை கொண்டது. நுகர்வோர் விவகார அதிகாரசபையால் செய்யப்படும் மேன்முறையீடுகள், நுகர்வோரின் நலன் தொடர்பாக பொருட்கள் தரம், விலை தொடர்பாக ஏற்படும் பிணக்குகளை விசாரித்து உரிய பரிகாரங்களை வழங்குதல் இக் கவுன்சிலுடைய பிரதான கடமையாகும்.
சந்தைப்படுத்தல் தொடர்பான ஆய்வு மற்றும் தகவல் மேலே கூறப்பட்ட தொழிற்பாடுகளை தவிர நுகர்வோர் விவகார சபை விரிவான கற்கைகளையும் ஆய்வுகளையும் மேற்கொள்ளுகின்றது. நுகர்வோருடைய பிரச்சினைகள் ஒரே மாதிரியானதாக இருப்பதில்லை. 
காலத்திற்குக் காலம் புதிய பொருட்கள், சேவைகள் சந்தைப்படுத்தப்படுகின்ற போது அப்பொருட்களின் பாவனை, உபயோகம், தரம் விலை தொடர்பில் ஆய்வுகளை மேற்கொள்வது அவசியம் ஆகும். இவ் ஆய்வுகளின் முடிவுகளை வைத்து நுகர்வோர் அதிகார சபை பிரச்சினைகளை தீர்த்து வைப்பதற்கு புதிய வழிமுறைகளை கையாளலாம். மேலும் இருக்கக் கூடிய நுகர்வோர் பாதுகாப்பு தொடர்பான சட்டங்களுக்கு சீர்திருத்தங்களை மேற்கொள்ள முடியும்.
சந்தைப்படுத்தல் தொடர்பான ஆய்வு முன்னிலை வசிக்கும் கைத்தொழில், அந்த கைத்தொழிலுடன் தொடர்புடைய சந்தைப்படுத்தல் கட்டமைப்பு, அத்தகைய கட்டமைப்பினால் ஏற்படும் பாதிப்புகள் என்பன தொடர்பானதாகும். நுகர்வோர் விவகார சபையுடைய செயற்பாடுகளை சிறப்பாக நடத்துவதற்கு வேறு அரச நிறுவனங்கள் ஒத்தாசையாக செயற்பட்டு வருகின்றன. 
கூட்டுறவு மற்றும் உள்நாட்டு வர்த்தக அமைச்சு, தொலைத்தொடர்புகள் ஒழுங்கமைக்கும் ஆணைக்குழு, இலங்கை நியமனங்கள் நிறுவனம் தேசிய அபாய மருந்து பொருட்கள் கட்டுப்படுத்தும் சபை, மத்திய சுற்றாடல் அதிகார சபை, தேசிய புலமைச் சொத்து அலுவலகம் என்பன பிரதான நிறுவனங்களாகும்.

மனித உரிமைகளில் பிரதானமாக மனித கெளரவம் என்ற அம்சம் இடம்பெறுகிறது. மனிதன் கெளரவமாக வாழ அடிப்படை தேவைப்பாடுகளை முறையாகப் பெற்றுக்கொள்ள வேண்டும். இதற்கான தரமான பொருட்கள் சேவைகள் பிரதான இடத்தை வகிக்கின்றன. 
இவை வாழ்க்கையின் தரத்தை நிர்ணயிக்கிறது. கின்றது. உணவு மருந்துப் பொருட்கள், இலத்திரனியல் நுகர்வோர் சாதனைகள் தொடர்பாக பிழையாக வழி நடத்தக்கூடிய தகவல்களை பெற்றுக் கொள்ளும் போது அது அவனுடைய தரமான வாழ்க்கைக்கு அச்சுறுத்தலாக அமையும். எனவே நுகர்வோர் உரிமைகளைப் பாதுகாத்தல் என்பது குறுகிய கால செயற்பாடல்ல.
மனித உரிமைகள் ஒன்றில் இருந்து ஒன்று தங்கியிருப்பவை, ஒன்றில் ஒன்று பிரிக்கப்பட முடியாதன. நுகர்வோர் உரிமைகள் மறுக்கப்படும் சந்தர்ப்பத்தில் அது மனிதனுடைய ஏனைய குடியியல் அரசியல், :ணீ8, பொருளாதார உரிமைகளை பாதிப்பதாக அமையும்.
உதாரணமாக சுகாதாரத்திற்கான உரிமை பொருளாதார உரிமை ஒன்றாக ஏற்றுக்கொள்ளப்பட்டுள்ளது. ஒவ்வொரு மனிதனும் முறையான மருத்துவ வசதிகளை, மருந்துப் பொருட்களை, வைத்திய வசதிகளைப் பெற்றுக்கொள்ள உரித்துடையவராவார். பிழையான தகவல்களுடன் போலியான மருந்துப் பொருட்களின் விற்பனை அவனுடைய உயிர் வாழும் உரிமையை பாதிப்பதுடன் உடல் நலம் கெடும் போது அதனைத் தொடர்ந்து வேலை செய்வதற்கான உரிமை மற்றும் கல்விகற்பதற்கான உரிமையும் இழக்கப்படுகின்றது. அத்தியாவசியப் பொருட்கள் சேவைகளில் திடீரென ஏற்படும் விலைமாற்றங்களை எதிர்கொள்ள முடியாத போது மனிதன் உயிர்வாழ்வதற்கான உரிமையை இழந்து விடுகிறான்.
மனித உரிமைகளைப் பற்றிப் பேசுகின்ற போது பாதிக்கப்பட்டவருக்கு பரிகாரம் பெறுவதிலும் உரிமையொன்றாகி ஏற்றுக்கொள்ளப்பட்டுள்ளது. இப்பரிகாரங்கள் சட்டரீதியாக அங்கீகரிக்கப்படுவதுடன் மக்கள் இலகுவாக இவற்றை நாடக்கூடியதாக இருத்தல் வேண்டும். உதாரணமாக நுகர்வோர் பாதுகாப்பு அதிகார சபையின் விசாரணைகள் மாவட்ட மட்டத்தில் நடைபெறுமாயின் மக்கள் சிரமத்தை எதிர்கொள்ளாமல் தமது பாதிப்புக்குரிய நாட்டஈட்டை பெற்றுக்கொள்ள முடியும்.
நாட்டின் பிரஜைகளாகிய நாம் அவசியமாக சட்டங்களைத் தெரிந்து கொள்ளுதல் அத்தியாவசியமான கடப்பாடு ஒன்றாகும். சட்டங்களைத் தெரிந்து கொள்வோமாயின் ஏமாற்றப்படுவதில் இருந்து நாம் காப்பாற்றப்படுவோம். நாம் சட்டத்தை தெரிந்து கொள்வது மட்டுமன்றி ஏனையோருக்கும் அவற்றைத் தெரியப்படுத்தல் முக்கியமாகும்.
நுகர்வோராகிய நாம் நமது கடப்பாடுகளை உரிய முறையில் பூர்த்தி செய்து உரிமைகளைப் பெற்றுக்கொள்வோம்.
நுகர்வோர் உரிமைகள் தொடர்பான மேலதிக த் தகவல்களை 
