பொன்னம்பலவாணேஸ்வரர் 
ஆலய பாராட்டுக்குரிய செயல்!



ணிலயங்களில் பூஜை, புனஸ்காரங்களை உரிய நேரத்தில் செய்வதோடு மட்டும் ஆலயங்கள் நின்று விடாது ஆலயங்களில் ஒழுக்கங்களையும் பண்பாட்டு விழுமியங்களையும் பேணிக் காக்க வேண்டும். ஆலய அறங்காவலர்கள் இதற்குரிய பணிகளை முன்னெடுப்பதில் பின்னிற்கக் கூடாது.
இவ்வாறான பாராட்டுக்குரிய செயல் ஒன்றில் கொழும்பு ஸ்ரீ பொன்னம்பலவாணேஸ்வரர் ஆலய அறங்காவலர்கள் ஈடுபட்டதை காணக் கூடியதாக இருந்து. கடந்த சிவராத்திரியின் போது கொழும்பு ஸ்ரீ பொன்னம்பலவாணேஸ்வரர் ஆலயத்திற்கு வரும் ஆண் பக்தர்கள் தங்கள் மேலாடையான சேர்ட்டை கழற்றி விட்டு ஆலயத்திற்கு செல்லுமாறு பணிக்கப்பட்டனர். 
நல்லூர் ஸ்ரீ கந்தசுவாமி ஆலயத்தில் தினந்தோறும் பின்பற்றி வருகின்ற ஒரு அறப்பணி இங்கு பின்பற்றப் பட்டதால் உண்மையான ஆண் பக்தர்களுக்கு இடையூறு இன்றி அன்று நான்கு சாமம் பூஜைகளிலும் கலந்து கொள்ளக் கூடியதாக இருந்தது. எனவே அன்று இவ்வாறான ஒரு முடிவை எடுத்தவர்கள் பாராட்டுக்குரியவர்கள்.
