பரிணாம வளர்ச்சியை உலகுக்கு அளித்த சார்ள்ஸ் டார்வின்


சார்லஸ் டார்வின் ஓர் இயற்கையியல் அறிஞர். பரிணாம வளர்ச்சிக் கொள்கையை உலகுக்கு அளித்தவர். டார்வின் 1809ம் ஆண்டு இங்கிலாந்திலுள்ள ஷ்ரூஸ்பெரி எனுமிடத்தில் தோன்றினார். அவரது தந்தையார் ராபர்ட் டார்வின் ஒரு மருத்துவர்; அவரது பாட்டனாரும் ஒரு மருத்துவரே. டார்வின் மிக இளம் வயதிலேயே தன் அன்னையை இழந்து விட்டார். சிறு வயது முதற் கொண்டே விலங்குகள். புழுபூச்சிகள் ஆகியன மீது அவர் மிகுந்த ஆர்வம் காட்டி வந்தார். தன்னைப் போன்று மகன் சர்லஸ¤ம் மருத்துவராக வரவேண்டும் என்று அவரது தந்தையார் விரும்பி எடின்பரோ பல்கலைக் கழகத்தில் மகனைச் சேர்த்தார். ஆனால் மருத்துவப் படிப்பில் சார்லஸ் டார்வின் ஆர்வம் கொள்ளவில்லை. 
படிப்பில் சிறந்த விளங்கிய அவரது ஆர்வமெல்லாம் உயிரினங்களின் தோற்றம் பற்றிய ஆய்விலேயே மிகுந்திருந்தது. இயற்கையியல் துறையிலும், நிலவியல் துறையிலும் சிறந்த மாணவராக விளங்கிய டார்வினுக்கு மருத்துவத் துறையில் நாட்டம் செல்லவில்லை. தமது 22ம் வயதில் இறையியலில் பட்டம் பெற்ற டார்வின் கிறிஸ்தவத் திருச்சபையில் உறுப்பினராகச் சேரவும் மறுத்துவிட்டார். 
இக்கட்டத்தில் கேம்பிரிட்ஜ் பல்கலைக்கழகத்தில் ஜான் ஹென்ஸ்லோ என்ற தாவரவியல் பேராசிரியர் ஒருவரை டார்வின் சந்திக்க நேர்ந்தது. அவர் மூலமாக கப்பல் கப்டன் ஃபிட்ஜ்ராய் என்பவரின் நட்பு டார்வினுக்குக் கிடைத்தது. இவ்விருவரும் இணைந்து தென் அமெரிகக் கடற்கரைப் பகுதியில் ஆய்வு செய்ய 1831 ம் ஆண்டு கப்பல் பயணம் மேற்கொண்டனர். ஐந்தாண்டுகள் கழித்தே திரும்புவது என்ற முடிவோடு தங்கள் பயணத் தினைத் தொடங்கினர்.
(தொடரும்)
