கறுப்பு பணத்தை மீட்ககோருவது தேச விரோதமா?


அந்நிய நாடுகளில் இந்தியர்கள் குவித் துள்ள கறுப்புப் பணத்தை மீட்டுக் கொண் டுவர வேண்டும் என கோரிக்கைகவிடுப்பது தேச விரோதமா?’ என காங்கிரஸ் கட் சிக்கு பா. ஜ. தலைவர் நிதின் கட்காரி கேள்வி எழுப்பியுள்ளார்.
டில்லியில் கடந்த ஞாயிற்றுக்கிழமை உண்ணாவிரதம் இருந்த யோகா குரு ராம்தேவ், நேற்று முன்தினம் பா. ஜ. தலைவர் நிதின் கட்காரியைச் சந்தித்துப் பேசினார். அப்போது கறுப்புப் பணத்தைமீட்டுக்கொண்டு வரவும், ஊழலை ஒழிக்கவும், தான் நடத்தும் போராட்டத்திற்கு, பா. ஜ. கட்சி ஆதரவு தர வேண்டும் என கேட்டுக் கொண்டார். இதன்பின், டில்லியில் நிருபர்களிடம் பேசிய கட்காரி கூறியதாவது :-
யோகா குரு ராம்தேவுக்கு எதிரான, சோனியாவின் குற்றச்சாட்டுகள் ஆதார மற்றவை. அன்னிய நாடுகளில் குவிக் கப்பட்டுள்ள கறுப்புப் பணத்தை மீட்டுக் கொண்டுவர வேண்டும் என கோரி க்கை விடுப்பது, தேச விரோதமா? அரசியலுக்கு அப்பாற்பட்டு, ஏழ்மை, பசிக் கொடுமை மற்றும் விலைவாசி உயர்விலிருந்து நாட்டை விடுவிக்க மற்றும் காப்பாற்ற காங்கிரஸ் தலைவர் சோனியா முன்வர வேண்டும். 
தேசிய முக்கியத்துவம் வாய்ந்த பிரச்சினைகளில் ஆதாரமற்ற குற்றச்சாட்டுக்களை அரசியல் ஆதாயத்திற்காக கூறுவது துரதிர்ஷ் டமானது. சோனியாவின் பேச்சு சரியானதல்ல. அதை மக்கள் ஏற்றுக் கொள்ள மாட்டார்கள்.
ஏழைகள், விவசாயிகள் மற்றும் தொழிலாளர்களுக்காகவும், பண வீக்கத்தை கட்டுப்படுத்தவும், பொரு ளாதாரப் பிரச்சினைகளைத் தீர்க்கவும் கறுப்புப் பணத்தை மீட்டுக்கொண்டு வர வேண்டியது அவசியமானது. ஊழலுக்கு எதிரான போராட்டத்திற்கு, சாதகமான சூழலை உருவாக்க சோனியா ஒத்துழைப்பு தர வேண்டும். இவ்வாறு நிதின் கட்காரி கூறினார்.
