இன ஐக்கியத்தை வலியுறுத்தும்சித்திரைப் புதுவருடம்



நாளை விகிர்தி வருடம் பிறக்கின்றது. இன்று விரோதி வருடத்தின் இறுதிநாள். பழையன கழி தலும் புதியன புகுதலும் வழமை நிகழ்வுகள். புதுவருடத்தில் மக்கள் அனைவருக்கும் மகிழ்ச்சியை யும் மனநிறைவையும் அளிக்கவல்ல புதிய நிகழ்வுகள் இடம்பெற வேண்டுமெனப் பிரார்த்திப்போம்.
புதிய வருடத்தில் புதிய அரசாங்கம் பதவியேற்கவுள்ளது. நாட்டில் நீண்ட காலமாகத் தீர்க்கப்படாதிருக்கும் பிரச்சி னைகளுக்குப் புதிய அரசாங்கத்தின் கீழ் தீர்வு கிடைக் கும் என்ற மக்களின் எதிர்பார்ப்பு நிறைவேற வேண் டும். இந்த எதிர்பார்ப்பை நிறைவேற்றி வைக்கும் பொறு ப்பு மக்களால் தெரிவு செய்யப்பட்ட பிரதிநிதிகளுக்கு உண்டு.
தாமதமின்றித் தீர்வு காண வேண்டிய பிரச்சினைகளுள் இனப் பிரச்சினை முதலிடம் வகிக்கின்றது. சிங்கள மக்களின் பிரநிநிதிகளும் தமிழ் மக்களின் பிரதிநிதிக ளும் யதார்த்தபூர்வமாகச் சிந்தித்துச் செயற்படுவார்க ளேயானால் இப்பிரச்சினைக்குத் தீர்வு காண்பதில் எவ் வித சிரமமும் இருக்காது. இனப்பிரச்சினையின் தீர்வை நோக்கிச் செயற்பட வேண்டும் என்ற முடிவை எடுப் பதற்குச் சித்திரைப் புதுவருடம் பொருத்தமான சந்தர் ப்பம்.
சிங்கள மக்களும் தமிழ் மக்களும் ஒரே முகூர்த்தத்திலும் ஒரே மாதிரியாகவும் கொண்டாடும் திருநாள் என்ற வகை யில் சித்திரைப் புதுவருடம் மிகவும் சிறப்புப் பெறுகி ன்றது. இரண்டு இனங்களுக்கும் இடையிலான பண் பாட்டுப் பிணைப்புக்கு இது சிறப்பான எடுத்துக் காட்டு. ஒரே பண்பாட்டுப் பாரம்பரியத்தைக் கொண்ட இரண்டு இனங்களுக்குமிடையே இனப்பிரச்சினையினால் இடை வெளியொன்று இருப்பதை இனியும் அனுமதிக்கலா காது என்ற முடிவுக்கு மக்கள் பிரதிநிதிகள் வரவேண் டும். இரு தரப்பிலும் சிறிதளவு விட்டுக்கொடுப்பு இரு க்குமேயானால் பிரச்சினையின் தீர்வு சுலபமாகிவிடும்.
2004ம் ஆண்டு நடைபெற்ற தேர்தலுடன் ஒப்பிடுகையில், தமிழ்த் தேசியக் கூட்டமைப்பு வேட்பாளர்கள் பெற்ற வாக்குகளின் எண்ணிக்கையும் அவர்களின் பாராளு மன்றப் பிரதிநிதித்துவமும் வெகுவாகக் குறைந்துள்ள போதிலும் பாராளுமன்றத்தில் மூன்றாவது பெரிய சக்தி யாக கூட்டமைப்பு விளங்குகின்றது. இனப் பிரச்சினை யின் தீர்வு தொடர்பாக அரசாங்கத்துடன் பேரம் பேசு வதற்கு இப்பலம் போதுமானது.
முழுமையான தீர்வைத் தவிர எதையும் ஏற்பதில்லை என்ற வழமையான நிலைப் பாட்டிலிருந்து விலகி, உடனடியாகச் சாத்தியமான தீர்வை ஏற்றுக் கொண்டு மேலதிகமான அதிகாரங்க ளுக்காகத் தொடர்ந்து பேச்சுவார்த்தை நடத்தும் அணுகு முறையைக் கூட்டமைப்புப்பாராளுமன்ற உறுப்பினர்கள் பின்பற்ற வேண்டியதன் அவசியத்தைப் பல தடவை கள் வலியுறுத்திக் கூறியிருக்கின்றோம். 
பிரச்சினைக் கான தீர்வைத் துரிதப்படுத்துவதற்கும் நாளாந்த வாழ்க் கையில் மக்கள் முகங்கொடுக்கும் பிரச்சினையின் தீர்வுக்கும் இதுவே பொருத்தமான அணுகுமுறை.
இதேபோல, அதிகாரப் பகிர்வு நாட்டின் பிரிவினைக்கு வழி வகுத்துவிடும் என்று தவறாக நினைத்துக் கொண்டிரு க்கும் சிங்களப் பாராளுமன்ற உறுப்பினர்களும் தங்கள் அர்த்தமற்ற அச்சத்தைத் தவிர்த்து, நாட்டில் இன ஐக்கி யம் மேலோங்குவதற்குக் கைகொடுக்கும் வகையில் செயற்பட முன்வர வேண்டும்.
பழைய குரோதங்களும் தப்பபிப்பிராயங்களும் கழிந்து புதுவருடத்தில் நட்புறவும் நற்சிந்தனையும் புகுதல் வேண்டும் எனவும் சகல இனங்களினதும் புரிந்துணர்வு டனும் பங்களிப்புடனும் நாடு முன்னேறிச் செல்ல வேண் டும் எனவும் ‘தினகரன்’ பிரார்த்திக்கின்றது.
