செம்சுங் கெலக்ஸி எஸ்3 தலையில் மீண்டுமொரு மகுடம்!


உலகின் மிகப்பெரிய மொபைல் சாதனங்களுக்கான கண்காட்சியான மொபைல் வேல்ட் கொங்ரஸ் (Mobile World Congress) இவ்வருடமும் நடைபெற்றது.
ஸ்பெய்ன் நாட்டின் பார்சலோனாவில் கடந்த 25 ஆம் திகதி இந்நிகழ்வு கோலாகலாகத் தொடங்கியது.


இக்கண்காட்சியில் பல நிறுவனங்களின் ஸ்மார்ட் போன்கள், டெப்லட்கள் என பல விதமான மொபைல் சாதனங்களும் அது சார்ந்த புதிய தயாரிப்புகளும் அறிமுகப்படுத்தப்பட்டு வருகின்றன.
இந்நிலையில் வருடத்திற்கான சிறந்த மொபைல் சாதனங்கள் மற்றும் அப்ளிகேசன்களுக்கான விருதுகள் அங்கு வழங்கப்பட்டுள்ளன.
இவை ஜி.
எஸ்.
 எம் எசோஹியேஷன்சினால் தெரிவுசெய்யப்பட்டவை.
 இதன்போது சிறந்த ஸ்மார்ட் போனுக்கான விருது செம்சுங்கின் கெலக்ஸி எஸ்3 க்கு வழங்கப்பட்டுள்ளது.
இங்கு விருது பெற்ற சாதனங்கள் மற்றும் அப்ளிகேசன்களின் விபரங்கள் வருமாறு:


The Best Feature or Entry Level Phone: Nokia Asha 305, இரட்டை சிம் வசதியுடன் மிகவும் குறைந்த விலையில் கிடைக்கப்பெறுகின்றது.


The Best Smartphone : Samsung Galaxy S III, அனைவராலும் எதிர்ப்பார்க்கப்பட்ட வகையில் இவ்விருது எஸ்3 க்கு வழங்கப்பட்டுள்ளது.


Best Mobile Tablet : Google and Asus- Nexus 7, சிறந்த டெப்லட்டுக்கான விருது கூகுள் மற்றும் எசூசின் கூட்டுத்தயாரிப்பான நெக்ஸஸ் 7க்கு வழங்கப்பட்டுள்ளது.
 கடந்த நவம்பரில் வெளியாகியது இதன் விற்பனை சிறப்பாகவுள்ளதாக தெரிவிக்கப்படுகின்றது.


Best Mobile App for Consumers: Facebook


Best Enterprise App: Evernote


Best Overall App: Waze navigation app
செம்சுங் இங்கு மேலும் மூன்று விருதுகளைப் பெற்றது.
 Device Manufacturer of the Year, Best Mobile Infrastructure மற்றும் Outstanding Overall Mobile Technology ஆகியவையே அவ்விருதுகளாகும்.


இவற்றைத்தவிர மேலும் பல விருதுகள் அங்கு வழங்கப்பட்டமை குறிப்பிடத்தக்கது.

