பிரம்மாண்டமாக உயர்ந்து வரும்தொலைத்தொடர்பு சாதனங்கள்


இன்று உலக தகவல் தொலைத்தொடர்பு தினமாகப் பிரகடனப்படுத்தப்பட்டுள்ளது.
ஏலவே தகவல் தொலைத்தொடர்பின் வரலாறு, கையடக்க தொலைபேசிகளின் பரிணாமம், தகவல் தொடர்புக்கு உறுதுணையாக விளங்கும் நவீன தொழில் நுட்ப சாதனங்கள், அஞ்சல் நிலைய தகவல் தொடர்பு வழிமுறைகள் என்பவை பற்றி ஆராய்வது இங்கு உசிதமாகும்.
முதலில் தகவல் தொலைத்தொடர்பு என்பது உலகளாவிய ரீதியிலும் இலங்கையிலும் எத்தகைய மேம்பாட்டை எய்தியுள்ளன என்பதைப் பார்ப்போம்.
ஆரம்பத்தில் முதல் தொலைபேசியை கண்டு பிடித்த கிரகாம் பெல் காலம் முதல் இன்றுவரை சர்வதேச தகவல் தொலைபேசி பரிவர்த்தனையானது என்றுமில்லாதவாறு அந்த முன்னேற்றம் அடைந்துள்ளது என்பது மறுப்பதற்கில்லை. இதற்கு பாவனையாளர் அதாவது தொலைபேசி இணைப்பைப் பெற்றுக்கொண்டவர்களும் பூரண ஒத்துழைப்பை நல்க வேண்டியநிலை தோன்றியுள்ளது.
இன்றைய உலகைப் பொறுத்தவரை சர்வதேச மெங்கும் நவீன தொழில்நுட்பம் உள்வாங்கப்பட்டதினால் உலகெங்கும் ஏற்படுத்தப்பட்டுள்ள தொலைத் தொடர்பு சாதனங்கள் முக்கியத்துவம் பெறுகின்றன என்றும் கூறலாம்.
தொலைபேசியின் மூலம் அவசர அழைப்புக்களை ஏற்படுத்திய உலக தொலைபேசி பரிவர்த்தனை மையம் கம்பியில்லா தொலைத் தொடர்பு சேவையினையும், தூர நாடுகளுக்கான செய்மதி (ஷிதிஹிரிழிழியிஹிரி) மூலம் தகவல் தொடர்புகளை நொடிப் பொழுதில் ஏற்படுத்திக் கொடுப்பது இந்த நூற்றாண்டின் வரலாறு காணாத சாதனைகளிலொன்று என்பதில் ஐயமில்லை.
இன்று கடலுக்கு அடியிலான கேபிள் தொடர்புகளையும் கொண்டிருப்பது மிளிரும் இன்றைய காலகட்டத்தின் தொலை தொடர்பு பரிவர்த்தனைக்கு மகுடமிட்டது போன்ற நிகழ்வாகும். உலக தகவல் தொலை தொடர்பு பரிவர்த்தனையை குறைத்து மதிப்பீடு செய்யும் அளவிற்கு யாருக்கும் அருகதை இல்லை என்பதே எல்லோரது ஒருமித்த கருத்தாகும். 
உலக தொலைபேசி சேவையைச் சுடர்விட்டுப் பிரகாசிப்பதற்கு தனியார் தொலைபேசி உற்பத்தி நிறுவனங்களும் போட்டியில் களமிறங்கிய காரணத்தினால் சர்வதேசத்தை ஒரு குடையின் கீழ் கொண்டுவர முடிந்தது. இந்நிறுவனங்களில் சில கையடக்க தொலைபேசி ஊடாக தொழில்நுட்ப யுக்திகளைப் புகுத்தி இலகுவாக்கியுள்ளது.
