ஜpஹாதின் முக்கியத்துவமும் சிறப்புப் பிரிவுகளும்


அல்லாஹ்வுடைய மார்க்கத்தை நிலைநிறுத்தி உலகில் நீதி, நேர்மை, சமத்துவம், சமாதானம் ஆகியவற்றைத் தோற்றுவிப்பதற்காக ஒரு முஸ்லிம் தனது உடல், பொருள், ஆவி என்பவற்றைப் பிரயோகித்து உழைப்பதை ஜிஹாத் எனப்படும். 
ஜிஹாத் ஒவ்வொரு முஸ்லிமுடைய வாழ்விலும் முக்கிய பங்கு வகிப்பதுடன் மார்க்கக் கடமையாகவும் உள்ளது.
கீழ் வரும் அம்சங்களை நிறைவேற்றுவதற்காக எண்ணத்தால், சிந்தனையால் சொல்லால் செயலால், எழுத்தால், பணத்தால் போராடுவதையும் ஜிஹாத் உள்ளடக்கும்
1. அல்லாஹ்வின் மார்க்கத்தை மேலோங்கச் செய்வதற்காக முழு முயற்சி எடுத்தல்
2. நன்மையை ஏவித் தீமையைத் தடுக்கும் பணியைச் செய்தல்
3. சகல அநியாயங்களுக்கும் எதிராகப் போராடுதல்
4. இஸ்லாமிய போதனையில் ஈடுபடல்
5. அராஜகங்களுக்கெதிராகக் குரல் எழுப்புதல்
6. நற் பணிகளுக்காகப் பொருட் தியாகம் செய்தல்
7. அல்லாஹ்வின் அருட்கொடைகளைப் பெற்றுக் கொள்வதற்காக முறையாக முயற்சித்தல்
8. மனோ இச்சைக்கெதிராகப் போராடுதல்

1. பர்ளு கிபாயா, 
2. பர்ளு ஐன்.
1. பர்ளுகிபாயா
அனைவர் மீதும் கடமையான ஒரு விடயத்தை ஒருசிலர் நிறைவேற்றினாலும் அனைவருடைய கடமையும் முடிந்துவிடும். இது பர்ளு கிபாயா எனப்படும். ஒரு குறித்த சந்தர்ப்பத்தில் போதுமான ஒரு தொகையினர் ஜிஹாத் கடமையை நிறைவேற்றுவதன் மூலம் அனைத்து முஸ்லிம்களதும் கடமை நீங்கி விடுவதாக இருந்தபோதிலும் இக்கடமையை நிறைவேற்றுபவர்களுக்கே அல்லாஹ்விடம் நன்மைகள் கிடைக்கும். பின்வரும் அல்குர்ஆன் வசனம் இதைத் தெளிவுபடுத்துகின்றது-
‘விசுவாசிகளில் நோய் போன்ற காரணங்களின்றி (யுத்தத்துக்குச் செல்லாது) இருந்து கொண்டவர்கள் யுத்தத்துக்குச் சென்று தங்களுடைய பொருட்களையும், உயிர்களையும் அல்லாஹ்வின் பாதையில் யுத்தம் செய்வோருக்குச் சமமாக மாட்டார்கள். தங்கள் பொருட்களையும் உயிர்களையும் யுத்தம் செய்து யுத்தம் செய்தோரின் பதவியை யுத்தத்துக்குச் செல்லாது தங்கியிருந்தவர்களை விட அல்லாஹ் மேன்மையாக்கி வைத்திருக்கின்றான்.
2. பர்ளு ஐன் (4 : 95)
ஒவ்வொரு முஸ்லிமும் கட்டாயமாக நிறைவேற்ற வேண்டிய கடமையை பர்ளு ஐன் என்று சொல்லப்படும். பின்வரும் சந்தர்ப்பங்களில் ஜிஹாத் பர்ளு ஐனாகும்.
1. முஸ்லிம்களின் தலைவரினால் அழைப்பு விடுக்கப்படும் போது
2. யுத்தத்துக்காகச் சமுகமளித்திருக்கும் வேளையில்
3. முஸ்லிம்களுக்குச் சொந்தமான நிலப் பிரதேசம் ஆக்கிரமிக்கப்படும் போது.

1. நாவினால் ஜிஹாத் செய்தல்
குப்ர், ஷிர்க் அநீதி அதர்மம் என்பவற்றை நீக்கி அல்லாஹ்வுடைய தீனை மேலோங்கச் செய்வதற்காக நாவினை உபயோகித்தலை இந்த வகை ஜிஹாத் குறிக்கின்றது.
2. போதனை மூலம் ஜிஹாத் செய்தல்
நாவின் மூலம் ஜிஹாத் செய்வதன் காரணமாக இஸ்லாத்தில் நுழைந்தவர்களுக்கும் இஸ்லாம் பற்றிய அறிவு, விளக்கம் இல்லாதவர்களுக்கும் தேவையான அறிவையும், பயிற்சியையும் வழங்க எடுக்கும் அனைத்து முயற்சியைகளையும் இந்த வகை ஜிஹாத் குறிக்கின்றது.
3. அரசியல் போராட்டம்
அரசர்கள், ஆட்சியாளர்கள் போன்ற அதிகார பீடத்திலுள்ளவர்களின் அராஜக நடவடிக்கைகளையும், தவறுகளையும் சுட்டிக்காட்டி அவர்களைத் திருத்துவதை இவ்வகை ஜிஹாத் குறிக்கின்றது. பிர்அவ்னின் அராஜகங்களுக்கு எதிராக மூஸா (அலை) அவர்கள் மேற்கொண்ட போராட்டத்தை இதற்கு உதாரணமாகக் கூறலாம்.
4. ஆயுதப் போராட்டம்
ஜிஹாதின் முன்னைய பிரிவுகள் வெற்றியளிக்காத பட்சத்தில் ஆயுதப் போராட்டம் கடமையாகும்.
5. செல்வத்தின் மூலம் ஜிஹாத் செய்தல்
அல்லாஹ்வின் வழியில் பொருட் தியாகம் செய்வதை இது குறிக்கும். செல்வத்தை தற்காலிக அமானிதம் எனக் கருதி அதை நற்பணிகளில் செலவிடுவது அவசியமாகும்.
எம். எம். ஆதம்பாவா 
(தொலைக்கல்வி சிரேஷ்ட போதனாசிரியர்)
