கைதிகள் இனி தப்ப முடியாது


கைதிகளை கண்காணிக்க விஞ்ஞானி கள் உதவியுடன் ரோபோ ஒன்றை தென் கொரியாவின் பொஹாங் சிறை நிர்வாகம் உருவாக்கியுள்ளது. அதி நவீன கமராக்கள், சென்சர்கள், 4 சக்க ரங்களுடன் இது உருவாக்கப்பட்டுள்ளது. கைதிகளின் வழக்கமான நடவடிக்கை கள் SOFTWARE உதவியுடன் இதில் பதிவு செய்யப்பட்டுள்ளது. அதை மீறி எந்த செயலிலாவது கைதிகள் ஈடுபட்டால் ரோபோ உடனே அலாரம் அடிக்கும். இதன் மூலம் கைதிகள் தப்பிப்பது, தற்கொலை முயற்சி, கலாட்டா ஆகியவை குறையும் என்கின்றனர் அதிகாரிகள்.
மழலையர் பள்ளிப் பாடலில் வரும் லிட்டில் ஜாக் ஹார்னர் யார் என்று தெரியுமா? இங்கிலாந்தில் எட்டாம் ஹென்றி அரசனாக இருந்தபோது மாதா கோயில் சொத்துகள் பறிமுதல் செய்யப்பட்டன. ஒரு துறவி, அரசனைச் சமாதானம் செய்வதற்காக சிறப்பாகத் தயாரிக்கப்பட்ட கிறிஸ்மஸ் பை என்ற பலகாரத்தை அவருக்குப் பரிசாக அனுப்பி வைத்தார். ‘சோமாசி’ போல் உள்ள அந்தப் பலகாரத்தில் உள்ளே 12 மாளிகைகளின் பத்திரங்கள் வைக்கப்பட்டு அரசனுக்கு அளிக்கப்பட்டது. துறவி தமது மடாலயத்தை தாமே வைத்துக் கொள்ள அனுமதி வேண்டி மாற்றாக அந்தப் பத்திரங்களை அனுப்பி வைத் திருந்தார். அந்தப் பத்திரங்களோடு கூடிய பலகாரத்தை லண்டனுக்கு எடுத்துச் சென்ற அதிகாரியின் பெயர், ஜாக் ஹார்னர். செல்லும் வழியில், அவற்றுள் சிறந்த மாளிகையின் பத்திரத்தை அவர் தனக்கு எடுத்துக்கொண்டார். ‘மெல்ஸ் மேனர்’ என்று அழைக்கப் பட்ட அந்த மாளிகையில் இப்போதும் ஹார்னரின் சந்ததியினர் வசித்து வருகின்றனர்.
காசு சேமிக்கப் பயன்படும் உண்டியல் ஏன் பன்றிப் பொம்மை வடிவத்தில் அமைக்கப்பட்டு ‘பிக்கி பேங்க்’ என்று அழைக்கப்படுகிறது?
இடைக்கால இங்கிலாந்தில் மண் குடங்களும். சட்டிகளும் ‘பிக்’ எனப்படும் ஒரு குறிப்பிட்ட களிமண்ணால் செய்யப்பட்டன. சமையலறைப் பாத்திரத்தில், அவசரத்துக்கு உதவும் என்று சில நாணயங்களைப் போட்டு வைப்பது வழக்கம்தானே! 1600 களில் இந்தப் பழக்கத்தை அறியாத ஒரு குயவனிடம் ‘பிக் பேங்க்’ செய்யுமாறு கூறப்பட்டது. அதை அவன் தவறாகப் புரிந்துகொண்டான். அவன் பன்றி வடிவத்தில் ஒரு களிமண் பொம்மை செய்தான். அதன் முதுகில் நாணயம் போட ஒரு துளை அமைக்கப்பட்டது. அதிலிருந்து பிக்கி பேங்க் வழக்கத்துக்கு வந்தது.

காற்று மண்டலத்தில் நைதரன் அதிகளவு காணப்பட்டாலும் தாவரங்களால் நைதரசனை வாயுநிலையில் பயன்படுத்த முடிவதில்லை. இவை மண்ணில் இருந்து பெருமளவில் நைட்ரேட் அயன்களாகவே உறிஞ்சிக் கொள்கின்றன. காற்று மண்டலத்தில் உள்ள நைதரசன் வாயுவைத் தாவரங்கள் உறிஞ்சக்கூடிய பதத்தில் அயன்களாக மாற்றிக் கொடுக்கும் வேலையைத்தான் மின்னல் செய்கிறது.
பூமியில் முதன் முதலில் உயிரினங்கள் தோன்றுவதற்கும் மின்னல் காரணமாக இருந்தது. காற்று மண்டலத்தின் வழியாக பாய்ந்த மின்னல், வாயுக்களைச் சேர்த்து அமினோ அமிலங்களை உருவாக்கியது. இவைதான் உயிர்க்கலங்களில் உள்ள புரதங்களின் ஆக்கக்கூறுகளாக வேலை செய்கின்றன. இந்த தகவலை ‘ஆர்ஜின் ஆப் லைப்’ என்ற நூல் தெரிவிக்கிறது.
