கருணாநிதியின் திட்டங்களை முடக்கியதுதான் ஜெயலலிதா செய்த சாதனை

நடிகை குஷ்பு
கருணாநிதி கொண்டுவந்த திட்டங்களை முடக்கியதுதான் ஜெயலலிதா செய்த சாதனை என்று நடிக்கை குஷ்பு கூறினார்.
கோவை மேயர் பதவிக்குப் போட்டியிடும் திமுக வேட்பாளர் கார்த்திக் மற்றும் கவுன்சிலர் வேட்பாளர்களை ஆதரித்து நடிகை குஷ்பு பிரசாரம் செய்தார். அவர் கூறியது, கோவைக்கு அனைத்து அடிப்படை வசதிகளையும் செய்து கொடுப்பேன் என்று ஜெயலலிதா கூறுகிறார். கடந்த 5 ஆண்டுகளாக கோவையில் ஏராளமான திட்டங்கள் நிறைவேற்றப்பட்டுள்ளன. புதிதாக கட்டமைப்பு வசதி செய்ய ஒன்றும் இல்லை. உதாரணமாக ரூ. 370 கோடியில் பாதாள சாக்கடை, ரூ 114 கோடி பில்லூர் 2வது குடிநீர் திட்டப்பணிகள் செய்யப்பட்டுள்ளன. இன்னும் 5 சதவீத பணிகள் தான் உள்ளன. ஆனால் ஜெயலலிதா இத்திட்டத்தை நிறை வேற்றுவோம் என்கிறார். 
இப்பணி முடிந்ததும் நாங்கள் தான் கொண்டுவந்தோம் என அதிமுகவினர் பெருமையாக கூறுவார்கள். அதை நம்பாதீர்கள். உள்ளாட்சி தேர்தல் தோல்வி பயத்தால் திமுக வினர் மீது பொய் வழக்கு போடு கிறார்கள். கருணாநிதி கொண்டு வந்த திட்டங்களை முடக்கியது தான், கடந்த 5 மாதங்களில் ஜெயலலிதா செய்த சாதனை. இவ்வாறு குஷ்பு பேசினார்.
