அரசாங்கம் இலவசக் கல்விக்கு மெருகூட்டும் வகையில்போஷாக்கு உணவையும் பிள்ளைகளுக்கு வழங்குகிறது


இலங்கையில் பாலர் வகுப்பு முதல் பல்கலைக்கழகம் வரையில் இல வசக் கல்வியை பெற்றுக்கொடுத்த திரு. சி.டபிள்யு.டபிள்யு. கன்னங் கரவை இந்நாட்டு மக்கள் என்றென்றும் நன்றியுணர்வுடன் நினைவு கூருவார்கள்.
இலங்கையில் சர்வஜன வாக்குரிமை மூலம் முதன் முதலில் தெரிவுசெய்யப் பட்ட சட்டப் பேரவையில் அமைச்சர்கள் சிலர் இருந்தார்கள். சட்டப் பேரவையின் கல்விக்கான நிறைவேற்றுக்குழுவில் திரு. சி.டபிள்யு. டபிள்யு. கன்னங்கர ஆரம்பத்தில் நியமிக்கப்பட்டார். 
பின்னர் அவர் 1931ம் ஆண்டில் இலங்கையின் முதலாவது கல்வி அமைச்சர் என்ற உயர் பதவியை வகித்தார். பிரிட்டிஷ் ஆட்சியாளர்களின் போது சட்ட சபை அங்கத்தவர்கள் கோட், சூட், சர்வாணி அணிந்திருந்த போதிலும் சி.டபிள்யு.டபிள்யு. கன்னங்கர முதன் முதலில் தேசிய உடையில் கலந்து கொண்டார்.
அந்தக் காலகட்டத்தில் இரண்டாவது உலக மகா யுத்தம் நடந்து கொண் டிருந்தது. அப்போது அமைக்கப்பட்ட யுத்தப் பேரவையின் உறுப்பின ராகவும் சி.டபிள்யு.டபிள்யு. கன்னங்கர நியமிக்கப்பட்டார். இலங்கையில் கல்வி சீர்திருத்தத்தை ஏற்படுத்துவதற்காக 1942ம் ஆண்டில் விசேட குழுவொன்று நியமிக்கப்பட்டது. அதன் தலைவராக சி.டபிள்யு.டபிள்யு. கன்னங்கர செயற்பட்டார். இலங்கையின் கல்வி நிலையை ஆராய்ந்து அறிக்கை சமர்ப்பிப்பதற்காகவே இந்த குழு நியமிக்கப்பட்டது.
இலங்கையின் பெருமதிப்பை என்றென்றும் நிலைத்திருக்கச் செய்ய வேண் டுமென்ற குறிக்கோளுடன் இக்குழு 1943ம் ஆண்டில் அறிக்கையை வெளியிட்டது. இந்தக் குழுவின் அறிக்கையில் பாலர் வகுப்பு முதல் பல்கலைக்கழகம் வரை நாடெங்கிலும் உள்ள பிள்ளைகளுக்கு இலவசக் கல்வியை புகட்ட வேண்டும் என்று சிபாரிசு செய்யப்பட்டது. இதன் மூலமே கடந்த 70 வருடங்களாக இலங்கையில் இலவசக் கல்வி நீடித் துக் கொண்டிருக்கிறது.
ஆரம்ப பாடசாலைகளில் தாய்மொழி மூலமே கல்வி கற்பிக்கப்பட வேண் டும். மூன்றாம் வகுப்பு முதல் ஆங்கிலம் சகல பாடசாலைகளிலும் கற் பிக்கப்பட வேண்டும் என்றும் இக்குழு தனது அறிக்கையில் தெரிவித் திருந்தது. பாடசாலை பிள்ளைகளின் பாட விதானம் தலை, இதயம், கைகள் ஆகிய மூன்றையும் ஒன்றிணைத்து செயற்படக்கூடிய வகை யில் நெறிப்படுத்தப்பட வேண்டுமென்றும் இந்தக்குழு சிபாரிசு செய்தது.
அன்று ஆரம்பிக்கப்பட்ட இலவசக் கல்வித்திட்டத்தில் டியுசன் என்ற பெயரில் ஆசிரியர்கள் பிள்ளைகளின் பெற்றோரிடம் இருந்து பணம் சுரண்டுவதை தவிர்க்க வேண்டுமென்றும், ஆசிரியர்கள் தங்கள் கட மையை நல்ல முறையில் நிறைவேற்றினால் பிள்ளைகளுக்கு டியுசன் அவசியமில்லை என்றும் திட்டவட்டமாக அறிவிக்கப் பட்டிருந்தது. அத னால் தான் சுமார் 50 ஆண்டுகளுக்கு முன்னர் இந்நாட்டு பிள்ளைகள் எவருமே டியுசன் வகுப்புகளுக்கு செல்லவில்லை என்பது குறிப்பிடத் தக்கது.
ஆயினும் காலப்போக்கில் பணத்தின் மீதிருந்த ஆசையினால் இலவசக் கல்வி புகட்டப் பட்டாலும் ஆசிரியர்கள் டியுசன் வகுப்புகளை நடத்தி, டியுசன் கறுப்பு முதலாளிகளாக மாறி இலவசக் கல்வி என்ற புனிதமான மக்கள் சேவைக்கே இன்று தீங்கு ஏற்படுத்தி வருகிறார்கள்.
1941ம் ஆண்டில் இலங்கையில் மூன்று மத்திய பாடசாலைகளே இருந்தன. 1945ல் இதன் எண்ணிக்கை 35 ஆகவும் 1950ம் ஆண்டில் 50 ஆகவும் அதிகரித்தன. கல்வி அமைச்சர் கன்னங்கர முதலாவது மத்திய கல்லூ ரியை மத்துகமையிலேயே ஏற்படுத்தினார். இந்த பாடசாலையில் கல்வி பயிலும் கல்வித்துறையில் முன்னணியில் இருந்த 20 மாணவர்களை தெரிவு செய்து அவர்களுக்கு பாடசாலை விடுதியில் தங்கியிருப்பதற் கும் மூன்று வேளை சாப்பாடும் இலவசமாகவும் கொடுக்கப்பட்டது.
திரு. கன்னங்கர, 16 வருடங்கள் இலங்கையின் கல்வி அமைச்சராக இரு ந்தார். இக்காலப் பகுதியில் பெளத்த தேரர்களின் பண்டைய பிரிவினாக் களின் தரத்தை உயர்த்தினார். அவர், இலங்கையின் முதலாவது பல் கலைக்கழகமான இலங்கை பல்கலைக்கழகத்தையும் ஏற்படுத்தினார். 
அன்று செல்வந்த பிள்ளைகளுக்கு ஆங்கிலம் மூலமும், வறிய பிள் ளைகளுக்கு சுய பாசை மூலமும் கல்வி கற்பிக்கும் செயற்பாடு நடை முறையில் இருந்தது. அதனை ஒழித்துவிட்டு திரு. கன்னங்கர சுய மொழியில் கல்வியை கற்பிக்கும் முறையை ஏற்படுத்தி அதே வேளை யில் சகல பிள்ளைகளுக்கும் ஆங்கில கல்வியையும் புகட்ட வேண்டு மென்று அறிவித்தார்.
இலங்கையின் கல்வித்துறையின் பிதாவான சி.டபிள்யு.டபிள்யு. கன்னங்கர வின் இலவசக் கல்வி அளிக்க வேண்டுமென்ற உன்னத நோக்கம் இன் றும் நாட்டில் அமுலில் இருக்கின்ற போதிலும், தனியார் பாடசாலைகள், சர்வதேச பாடசாலைகள் என்பன காளான்களைப் போன்று நாடெங்கி லும் தோன்றி, இலவசக்கல்வி என்ற ஒரு அரசாங்கம் தன்னுடைய மக் களுக்கு பெற்றுக் கொடுக்கும் மகோன்னதமான சேவைக்கு தீங்கிழை த்து வருவது வேதனையை அளிக்கிறது.
சர்வதேச பாடசாலைகளில் வசதி படைத்தவர்களின் பிள்ளைகள் கல்வி கற் றாலும், அரசாங்கப் பாடசாலைகளில் குறிப்பாக பின்தங்கிய கிராமப்புற பாடசாலைகளில் வறுமை நிலையில் உள்ள பிள்ளைகளே கல்வி கற்கி றார்கள். அவர்களுக்கு பகல் பொழுதில் உணவு கூட அன்று கொடுக் கப்படவில்லை. 1956ம் ஆண்டில் கல்வி அமைச்சராக வந்த டாக்டர் தஹ நாயக்க, பிள்ளைகளுக்கு பகல் பொழுதில் ஒரு பனிசை இலவசமாக வழங்கும் திட்டத்தை நடைமுறைப்படுத்தினார்.
இன்றைய ஜனாதிபதி மஹிந்த ராஜபக்ஷ அவர்கள் இலவச கல்வியின் மூலம் கிராமத்து பிள்ளைகள் நன்மையடைய வேண்டுமென்ற உன்னத நோக்கத்துடன் கிராமப் பகுதிகளில் உள்ள பாடசாலைகளுக்கு அர சாங்கம் இலவசமாக கொடுக்கும் பகல் உணவுடன் போஷாக்கு உண வான ஒரு கிளாஸ் பாலையும், முட்டையையும் வழங்கி வருவது இலவ சக் கல்வியை சிறப்பிப்பதற்கு எடுத்த ஒரு சிறந்த முன்மாதிரியாக அமைந்துள்ளது.
