மார்கழி அமாவாசையில் அவதரித்தவன் அனுமன்

அனுமன் பிறந்து விட்டான் அதுவும் மாதங்களில் தலைசிறந்த மார்கழி மாதத்தில் பிதுர்களின் தினமான அமாவாசை அன்று.
அனுமனின் பிறப்பு மிக மிகத் திட்டமிடப்பட்ட ஒரு பிறப்பு.
மூலத்தில் பிறந்த அவன் மூலத்தை திரும்ப ஒரு முறை பார்த்துவிடுதல் நன்று.
கெளதம மகரிஷியிடம் தொடங்குகிறது அவனது ஆரம்பம். பின் அகலிகையிடம் சென்று, புஞ்சிதஸ்கலை வழியாக அகலிகை மகள் அஞ்சனையிடம் வந்து முடிய, அஞ்சனை வானர அரசன் குஞ்சரனுக்கு மகளாகிறாள். மாவீரனான கேசரிக்கு மனைவியாகிறாள். 
ஆன போதிலும் தவத்தின் பொருட்டு புத்திரகாமேஷ்டி யாகப் பிரசாதம் முதலில் கிட்டிட, பின் சிவசக்தியின் சேர்க்கையால் உருவான தேஜஸ்வாயு மூலம் அஞ்சனை கர்ப்பத்தை அடைந்திட, சமாதி யோகத்தில் அவள் இருக்கும் நிலையில், கோள்கள் அவ்வளவும் செயலற்றுக் கிடக்க அனுமன் அஞ்சனை வயிற்றில் வளர்ந்து தேவர்களின் மாதமான மார்கழி மாதத்தில் மூல நட்சத்திரத்தில் அமாவாசை நாளன்று பூமியில் ஜனிக்கிறான்.
அனுமன் கருக் கொண்ட விதம் மட்டும் தனித்த சிறப்புடையதல்ல; அவன் ஜனித்த மாதமும் நட்சத்திரமும் கூட தனித்த சிறப்புடையது!
