தலைமைப் பொறுப்புக்கள் அமானிதமாகும்


xருவர் வகிக்கும் பதவி, அவர் செய்யும் தொழில் போன்றன அவர் மீது சுமத்தப்பட்ட ‘அமானத்’களாகும். அவற்றை அவர் உரிய முறையில் நிறைவேற்றுவதும், பேணிப்பாதுகாப்பதும் அவர் மீதான பொறுப்பாகும். அவரிடம் தக்வா, ஈமான் என்பன இருந்தால் மாத்திரம் போதா அத்தொழிலைத் திறம்பட செய்வதற்கான அறிவு மற்றும் அனுபவம் என்பனவும் அவசியமாகிறது.
மனிதன் அல்லாஹ்வுக்குச் செய்ய வேண்டிய அனைத்துக் கடமைகளும் மனிதன் சக மனிதர்களுக்குச் செய்ய வேண்டிய அனைத்துக் கடமைகளும் அவன் சுமந்துகொண்ட பொறுப்புக்களாகும்.
நபி (ஸல்) அவர்கள் பின்வருமாறு கூறினார்கள், “நீங்கள் ஒவ்வொருவரும் பொறுப்புதாரிகள், உங்களது பொறுப்புக் கள் பற்றி நாளை மறுமையில் நீங்கள் விசாரிக்கப்படுவீர்கள்” (ஆதாரம்: புகாரி)
ஒரு தடவை அபூதர் (றழி) அவர்கள் நபியவர்களிடம் வந்து “என்னை கவர்னராக நியமிக்க மாட்டீர்களா? என வினவினார்கள். அப்போது அவரது புயத்தின் மீது தட்டிய நபியவர்கள், அபூதர்ரே! நீ அந்தப் பதவியை சுமக்க முடியாத பலவீனனாக இருக்கிறாய். நிச்சயமாக அந்தப் பதவி ஓர் அமானத்தாகும். அப் பொறுப்புக்களை உரிய முறையில் சுமந்து நிறைவேற்றி தன் மீதான கடமைகளைச் செவ்வனே நிறைவு செய்தவரைத் தவிர ஏனைய அனைவருக்கும் பதவிகள் என்பவை மறுமையில் இழிவையும் கைசேதத்தையும் கொண்டு வந்து சேர்க்கும்” எனப் பதிலளித்தார்கள். (ஆதாரம்: ஸஹீஹ் முஸ்லிம்)
இன்னொரு சந்தர்ப்பத்தில் நபியவர்கள் பின்வருமாறு கூறினார்கள்; “ஒரு கூட்டத்தாருக்கு தலைவராக ஒருவர் நியமிக்கப்படுகிறார் என வைத்துக்கொள்வோம், அவ்வாறு நியமிக்கப்பட்டவரைவிட தகுதியான ஒருவர் அல்லாஹ்வுக்கு விருப்பத்திற்குரிய ஒருவர் அக்கூட்டத்தில் இருப்பாராயின், குறைவான தகுதியுடையவரை நியமனம் செய்தவர் அல்லாஹ்வுக்கும் அவனது ரஸ¥லுக்கும் முஃமின்களுக்கும் துரோகம் செய்தவராக மாறிவிடுகிறார்” என்றார்கள். (ஆதாரம்: ஹாகிம்)
