சூரிய சக்தியில் இயங்கும் கைத்தொலைபேசி 
தொலைத் தொடர்பு கோபுரம் அமையும்


பழங்குடி மக்கள் வசிக்கும் பகுதிகள் மற்றும் மலைப் பிரதேசங்களில் மின்சார பற்றாக்குறை காரணமாக கைத்தொலைபேசி தொலைத்தொடர்பு கோபுரங்கள் அமைப்பதில் தாமதம் ஏற்படுகிறது. சூரிய சக்தி மூலம் கைத்தொலைபேசி தொலைத் தொடர்பு கோபுரங்களை இயக்க நடவடிக்கை எடுக்கப்படும் என ராஜ்யசபாவில் தெரிவிக்கப்பட்டது.
ராஜ்யசபாவில் கேள்வி நேரத்தின் போது மத்திய தகவல் தொடர்புத் துறை அமைச்சர் சச்சின் பைலட் பதிலளிக்கையில் கூறியதாவது, தொலைத் தொடர்பு கோபுரங்களை சூரிய சக்தி மூலம் இயக்குவதற்கு நடவடிக்கை எடுக்கப்பட்டுள்ளது. குறிப்பிட்ட சில மாநிலங்களில் மின் பற்றாக்குறை நிலவுவதால் இக் கோபுரங்களை அமைப்பதில் தடை ஏற்பட்டுள்ளது. 
இந்த தடையை நீக்க பல்வேறு நடவடிக்கைகள் எடுக்கப்பட்டு வருகின்றன. மின் பற்றாக்குறையை சமாளிக்க அரசு - தனியார் இணைந்து செயல்படுத்தும் திட்டம் உட்பட பல்வேறு வகையான திட்டங்களை செயல்படுத்த நடவடிக்கை எடுக்கப்பட்டு வருகிறது.
ஒடிசா மாநிலத்தில் பழங்குடியின மக்கள் வசிக்கும் பகுதிகளில் 604 தொலைத் தொட்பு கோபுரங்களை பி. எஸ். என். எல். நிறுவனம் அமைத்துள்ளது. இவை ஏற்கனவே செயல்படத் தொடங்கிவிட்டன. ஜார்க்கண்ட் மாநிலத்தில் ஆயிரத்து 23 கோபுரங்களும் ஜார்க்கண்ட் மாநிலத்தில் செயல்படாமல் உள்ள இவை வரும் ஜூன் மாதத்திற்குள் செயல்படத் தொடங்கும். 
ஜார்கண்ட் மாநிலத்தில் 98 சதவீத கிராமங்களில் கிராமப்புற தொலைபேசி இணைப்பு வசதிகள் மேற்கொள்ளப்பட்டு விட்டன. கைத்தொலைபேசிகளை பயன்படுத்துவோர் எண்ணிக்கை அதிகரித்து வருவது காரணமாக சாதாரண தொலைபேசி இணைப்பு பெற்றுள்ளவர்களின் எண்ணிக்கை சரிந்து வருகிறது. வடகிழக்கு மாநிலங்களை பொறுத்தமட்டில், தனியார் பகுதி தொலை கோபுரங்களை அமைக்க தயக்கம் காட்டுகின்றனர். 
அந்த இடங்களில் தொலைத் தொடர்பு போபுரங்களை அமைக்கும்படி பி. எஸ். என். எல். நிறுவனத்தை அரசு கேட்டுக்கொண்டுள்ளது.
