வட்டவளையில் பஸ் விபத்து: பலர் படு காயம்



கொழும்பு &ndash; அட்டன் பிரதான வீதியில் வட்டவளை பகுதியில் இன்று மாலை 5 மணியளவில் இ.போ.ச பஸ் ஒன்று வீதியை விட்டு விலகி பள்ளத்தில் வீழ்ந்து விபத்துக்குள்ளாகியுள்ளது.

இந்த பஸ் அட்டன் டிப்போவை சேர்ந்தது எனவும் இது கொழும்பில் இருந்து தலவாக்கலை நோக்கி பயணித்து கொண்டிருந்தது எனவும் வட்டவளை பொவிஸார் தெரிவித்தனர்.
வட்டவளை டீகார்டன் எனும் பகுதியில் பிரதான வீதியில் இருந்து விலகி பாரிய பள்ளத்தில் சிறிய வீதி ஒன்றில் வீழ்ந்துள்ளது.
விபத்தில் காயமடைந்தவர்கள் வட்டவளை வைத்தியசாலைக்கு கொண்டுவரப்பட்டு சிலர் நாவலப்பிட்டி மற்றும் கண்டி வைத்தியசாலைகளுக்கு மாற்றப்பட்டுள்ளதாகவும் காயமடைந்தவர்கள் இன்னும் கொண்டுவரப்படுவதால் எண்ணிக்கையை கூற முடியாது எனவும் வட்டவளை வைத்தியசாலை வட்டாரங்கள் தெரிவித்தன.

விபத்து தொடர்பாக வட்டவளை பொலிஸார் விசாரணைகளை மேற்கொண்டுள்ளனர்.

