‘ஐஸ்’ அதிசயங்கள்!


கல், உலோகம், மரத்தில் சிற்பம் செதுக்குவதை விட பனிக்கட்டியில் சிற்பம் செதுக்குவது மிகவும் கடினமான ஒன்றாகும்.
தட்பவெப்ப நிலையானது வெயிலாக இருக்கிறதா அல்லது குளிராக இருக்கிறதா என்பது முக்கியம். அது மட்டுமல்ல, சிறந்த பனிக்கட்டியை (ஐஸ் பார்) கண்டு பிடிப்பதும் கடினமானது. அது தூய தண்ணீரால் தயாரிக்கப்பட்டதாக குறைவான காற்றுக் குமிழ்கள் கொண்தாக இருக்க வேண்டும்.
பனிச்சிற்பக் கலைஞர்கள், வழக்கமான உளிகள், நவீன மின்சக்தி உபரணங்கள், அரைப்பான்கள் போன்றவற்றைப் பயன்படுத்திப் பனிக்கட்டியில் பெரும் உருவங்களை உருவாக்குகிறார்கள். பனிக்கட்டிகளாலேயே ஐந்து மாடிக் கட்டடங்கள் கூட உருவாக்கப்பட்டிருகின்றன!
இந்த ‘ஐஸ் அதிசயங்கள்’ எல்லாம் எங்கு வைக்கப்படுகின்றன? பல்வேறு நாடுகளில் நடைபெறும் பனி மற்றும் பனிகட்டித் திருவிழாக்களில் இவை காட்சிக்கு வைக்கப்படுகின்றன. குறிப்பாக, கனடா, சீனா, ஜப்பான், ஸ்வீடன், பின்லாந்து, அலாஸ்கா (அமெரிக்கா), ரஷியா போன்ற ஆர்ட்டிக் வட்டத்தை ஒட்டி அமைந்த நாடுகளில் ஜனவரி முதல் மார்ச் வரை இது மாதிரியான திருவிழாக்கள் அதிகம் நடைபெறு கின்றன.
இந்தத் திருவிழாக்களிலேயே மிகவும் பழைமையானது, கனடாவின் கியூபெக் நகரில் நடைபெறும் ‘குளிர்கால விழா’வாகும். இது 1880 ம் ஆண்டில் ஆரம்பித்தது. இத்திருவிழாவின் போட்டியில் பங்கேற்க 20 அணிகள் தேர்வு செய்யப்படுகின்றன. இவற்றில் பாதி, வெளிநாடுகளைச் சேர்ந்தவையாகும்.
கியூபெக் நகரத்துக்கு அருகில் உள்ள அலாஸ்காவில் ஒவ்வொரு ஆண்டும் பெப்ரவரி- மார்ச்சில் ‘பனிக்கட்டிக் கலை சாம்பியன்ஷிப்’ போட்டி நடைபெறுகிறது. இதில், உலகம் முழுவதிலும் இருந்து ஏறக்குறைய 100 பனிச் சிற்பக் கலைஞர்கள் பங்கேற்கின்றனர். அவர்கள், தூய, இயற்கையான பனிக்கட்டியில் உருவாக்கப்பட்ட தங்கள் படைப்புகளைக் காட்சிக்கு வைக்கின்றனர். இங்கு அமையும் குழந்தைகள் பூங்கா, அனைத்து வயதுக் குழந்தைகளையும் ஈர்க்கிறது. இங்கு பனிச்சறுக்குகளிலும் புதிர் அமைப்புகளிலும் குழந்தைகள் ஈடுபட்டுக் குதூகலிக்கிறார்கள்.
இதைப் போல சீனாவின் ஹோர்பின் நகரில் பனித் திருவிழா நடைபெறுகிறது. இங்கு கடந்த 2003ம் ஆண்டில் நடைபெற்ற திருவிழாவில் எல்லோரையும் கவர்ந்தது. நமது தாஜ்மகாலின் மாதிரியாகும். 15 மீற்றர் உயரத்தில் அமைந்த தாஜ்மகாலை இந்தியாவின் ஏர் இந்தியா நிறுவனத்தில் இருந்து சென்ற குழு அமைத்தது. இந்தியாவில் இருந்து முதல் முறையாகப் பங்கேற்ற குழுவாகும் அது.
பல நூற்றாண்டுகளாக ஹார்பின் நக ரம் சீன தேச வரைப்படத்தில் ஒரு புள்ளியாகவே இருந்து வந் தது.
இங்கு குளிர்காலம் நீண்ட, உறைவெப்பிநிலையில் நிலவும். அப்போது வெப்பநிலை மைனஸ் 25 டிகிரி செல்சியஸ¤க்குக் கீழே போய்விடும். இக்காலகட்டத்தில். இப்பகுதி மீனவர்கள் உறைந்த நதியிலிருந்து பனிக்கட்டிகளை வெட்டியெடுத்து வந்து, விளக்கு வைக்கும் அமைப்புகளை உருவாக்குவார்கள். இவற்றுக்குள் விளக்கு அல்லது மெழுகுவர்த்தியை வைத்துவிட்டால் குளிர் காற்றில் அவை அணையாது.
1963ம் ஆண்டில் முதல்முறையாக பனி விளக்குக் கண்காட்சிக்கு இப்பகுதி மக்கள் ஏற்பாடு செய்தனர். அது மிகவும் வெற்றி பெறவே, 1985ம் ஆண்டு முதல் அதிகாரப்பூர்வமாய் இங்கு பனித் திருவிழா நடத்தப்பட்டு வருகிறது. தற்போது பனிச் சிற்பங்கள், பனி அமைப்புகளுக்குள் பொருத்தப்படும் நியான் விளக்குகள் இந்நகரை இரவில் சொர்க்கம் போலக் காட்டுகின்றன.
‘மோசமான ஒலி’ எது?
உலகத்திலேயே மோசமான ஒலி எது தெரியுமா? ‘வாந்தி’ எடுக்கும் ஓசைதான் என்கிறார்கள் ஆய்வாளர்கள். ‘மைக்ரோபோனில்’ இருந்து எழும் ‘நொய்ங்’ என்ற ஓசையை இரண்டாவது மோசமானதாகக் கூறுகிறார்கள். குழந்தை வீறிட்டு அழும் ஓலியும், ரெயில் சக்கரங்களின் உராய்வு ஒலியும் இந்தப் பட்டியலில் மூன்றாவதாக வருகின்றன.
நகத்தால் தகரத்தைச் சுரண்டும் ஓசையும், பல் மருத்துவர் பல்லில் சிகிச்சை அளிக்கும்போது எழும் ஓசையும் காதைக் கூச வைக்கும். ஆனால் அவை முறையே, 16வது 20வது இடத்தைத்தான் பெற்றிருக்கின்றன.
‘மோசமான ஒலிகள்’ தொடர்பாக இணையத்தில் நடத்தப்பட்ட ஆய் வுக்கு 10 இலட்சத்து 10 ஆயிரம் பேர் பதில் அளித்திருந்தனர். இந்த ஆய்வை மேற்கொண்டவர், இங் கிலாந்தின் சால்ப்போர்டு பல்க லைக்கழகத்தின் ஒலிப் பொறியி யல் பேராசிரியரான ஒருவர் காக்ஸ் என்பவர். 
அவர், ஓர் இணையத ளத்தில் 34 விதமான ஓசைகளை வெளியிட்டார். ஒவ்வொரு வித மான ஓசைக்கும் ஒவ்வொரு மனி தரும் ஏன் வெவ்வேறு விதமான வெளிப்பாட்டைக் காட்டுகின்றனர் என்று விஞ்ஞானிகளாலேயே புரி ந்து கொள்ள முடியவில்லை. ஆனால் எந்தெந்த ஓசைகள் பற்களைக் கூச வைக்கின்றன என்று ஒலிப் பொறி யியலாளர் புரிந்து கொண்டால், குறைந்தபட்சம் அவற்றின் தாக்க த்தைக் குறைக்க முடியும்.
