ஸபீலுல் ஹ{தா அரபுக் கல்லூரி



வடமேல் மாகாணத்தின் குருநாகல் மாவட்டத்தில் நிக்கவரட்டிய தேர்தல் தொகுதியில் அமைந்துள்ளதே பன்னவ முஸ்லிம் கிராமமாகும். வயல் வெளிகளாலும், தென்னந்தோப்புகளாலும் சூழப்பட்ட அழகிய இயற்கை சூழலைக் கொண்டதே இக்கிராமமாகும்.
நாலாபக்கமும் சிங்களக் கிராமங்களைக் கொண்டுள்ள இங்கு சுமார் 800 குடும்பங்கள் உள்ளன. பாமரர் முதல் படித்து பெரும் பதவியை வகிப்பவர்களும் கூலித் தொழிலாளர்களாய் முதல் கோடீஸ்வரர்கள் வரையும் வாழும் இங்கு 3 ஜும்ஆப் பள்ளிகளும் இரண்டு பாடசாலைகளும் பல சிறுவர் குர்ஆன் மத்ரஸாக்களும் உள்ளன.
எனினும் பன்னவ முஸ்லிம் கிராமத்தில் பெரும் குறையாக இருந்த ஒரு அரபு மத்ரஸாவை அமைக்க வேண்டுமென்ற எண்ணத்தில் சென்ற 2002ம் ஆண்டு ஆரம்ப பகுதியில் ஜனாப் அய்யூப் என்பவர் ஒரு யோசனையை முன்வைக்க தற்போதைய பஸியாலை ஸபீலுல் ரசாத் அரபுக் கல்லூரியின் அதிபர் அல் ஹாஜ் மெளலவி எம்.ஐ. எம். சுஹைப் (தீனி) அவர்களும் சகோதகர் சல்மான் அவர்களும் மற்றும் சிலரும் கலந்தாலோசனை செய்த பின் இக்கிராமத்தின் பள்ளி வாசல் நிருவாகிகள், புத்திஜீவீகள், நலன்விரும்பிகள் சிலரின் கவனத்திற்கு இந்த விடயத்தை கொண்டு சென்றபின் அனைவரும் ஒன்று சேர்ந்து 2002-02-20ம் திகதி பன்னவ ஜும்ஆ பள்ளிவாசலில் ஆரம்ப கலந்தாலோசனை கூட்டம் மெளலவி அல் ஹாஜ் எம்.ஐ.எம். சுஹைப் (தீனி) அவர்களின் தலைமையில் நடைபெற்றது. அந்தக் கூட்டத்தில் எடுத்த முடிவின் படி ஆரம்பத்தில் இக்கிராம மாணவர்களை வைத்து பாடசாலைக் கல்வியோடு பகுதி நேர ஹிப்ழ் பிரிவொன்றை பள்ளிவாசலின் மேல் மாடியில் ஆரம்பிப்பது என்று தீர்மாணிக்கப்பட்டது.
முதலில் 15 மாணவர்களை வைத்து நேர்முகப்பரீட்சையின் மூலம் தெரிவு செய்து ஆரம்பிப்பது என்று தீர்மானிக்கப்பட்டதுடன் ஒரு மாணவரிடம் இருந்து சேர்வுக் கட்டணமாக ரூ. 500.00 வீதம் எடுப்பதென்றும் தீர்மானிக்கப்பட்டது. மாணவர்கள் ஜுப்பாவும், காற்சட்டையும் தொப்பியும் வெள்ளை நிறத்தில் அணிய வேண்டும் என்றும் தீர்மானிக்கப்பட்டது. அதனைத் தொடர்ந்து மத்ரஸாவுக்கு ஒன்பது பேர் கொண்ட நிர்வாக சபை தெரிவு செய்யப்பட்டது. அதன் தலைவராக மெளலவி எம்.ஐ.எம். சுஹைப் (தீனி) அவர்களும் செயலாளராக ஏ.பீ. சம்சுதீன் அவர்களும், பொருளாளராக ஏ.பீ. ஐயூப் அவர்களும் ஏனைய அங்கத்தவர்களாக சல்மான், மெளலவி எம்.சீ.எம். ரபீக், ஏ.எச்.எம். இஸ்மாயில், யூ.எல். இக்பால் ஆகியோர் தெரிவு செய்யப்பட்டனர். மத்ரஸா ஆரம்பிக்கும் திகதி 2002 ஜூலை 28ம் திகதி என்றும், மத்ரஸா நடாத்தும் நேரம் வார நாட்களில் அதிகாலை 5.30 முதல் 7.00 வரையும், மாலையில் 3.15 முதல் 5.30 வரையும் மஃரிப் தொழுகையைத் தொடர்ந்து இரவு 8.45 வரையும் நடாத்துவது என்றும் முடிவெடுக்கப்பட்டுள்ளது. மத்ரஸாவின் உஸ்தாதாக கல்ஹின்னையைச் சேர்ந்த அல்ஹாபிழ் மெளலவி சபீக் (பஹ்ஜி) அவர்கள் நியமிக்கப்பட்டார். சிறிது காலம் செல்லும் போது பள்ளிவாசலின் மேல்மாடியில் வசதி குறைவு காரணமாக பள்ளிவாசலுக்கு அருகில் இருந்த மத்ரஸா கட்டடத்தை புனர்நிர்மாணம் செய்து அங்கு பாடங்கள் நடந்தன. அதன் பிறகு 2003.08.03ம் திகதி கூடிய நிர்வாக சபை கூட்டத்தில் மேலும் எட்டு உறுப்பினர்கள் நிர்வாக சபைக்கு சேர்த்துக் கொள்ளப்பட்டனர். கே. ரூஹுல் ஹக், ஏ.சி.எம். நஸார், பீ.எம். ஹாசீம் ஆசிரியர், மெளலவி சாதிக், அல்ஹாஜ் ஓ.எல்.எம். ரபீக், எம்.ஐ.எம். அலியார், ஐ.எல்.எம். ரபீக், கே.எம். ரஹ்மான், அல்ஹாஜ் ஏ.பீ.எம். ஹனீபா, ஐ.எல்.எம். நிஸார் ஆசிரியர் ஆகியோர் இடம்பெற்றனர்.
இந்த மத்ரஸாவின் செலவுகளுக்காக கொழும்பைச் சேர்ந்த சில தனவந்தர்களும் கே.ரூஹுல் ஹக், ஏ.சீ.எம். நஸார், ஏ.பீ.எம். ஹனீபா, கே.எம். ரஹ்மான், அல்ஹாஜ் எம்.ஐ.எம். அலியார் ஆகியோர் உதவி வருகின்றனர்.
2005ம் ஆண்டு முடியும் தருவாயில் சுமார் 3 மாணவர்கள் முழுக் குர்ஆனையும் மனனம் செய்யும் வாய்ப்பை பெற்றனர். தொடர்ந்து அக்கட்டடம் நிரந்தரம் இல்லாத காரணத்தால் மத்ரஸாவுக்கென்று ஒரு நிரந்தர இடம்வேண்டுமென்று ஆலோசனை செய்யப்பட்ட போது தற்போது பன்னவ ஜும்ஆ பள்ளிவாசலுக்கே மடிகே மிதியாலையைச் சேர்ந்த ஜைனம்பு அல்லது அலிமானாச்சி என்பவரது குடும்பத்தவரால் அன்பளிப்பு செய்யப்பட்ட சுமார் 1/2 ஏக்கர் காணியை மத்ரஸாவின் பெயருக்கே உறுதி மூலம் பெற்றுக் கொள்வது என்றும் முடிவு செய்யப்பட்டது. அந்தக் காணியில் கட்டடம் ஒன்றை அமைக்க சில காலமாக பல முயற்சிகள் செய்து வந்த போதிலும் சந்தர்ப்பங்கள் வாய்க்கவில்லை. அதன் பிறகு இவ்வூரைச் சேர்ந்த கே.ரூஹுல் ஹக் மற்றும் அல்ஹாஜ் ஏ.சீ.எம். நஸார் ஆகிய இருவரின் உள்ளத்தில் அல்லாஹ் உதிப்பைப் போட்டு அவர்கள் முன்வந்து இக்கட்டடத்தின் ஆரம்பக் கட்ட வேலைகளை மிகவும் சிறப்பாக செய்து முடித்துள்ளனர். இச்சந்தர்ப்பத்தில் ஊர் ஜமாஅத்தினரும் பல வகையிலும் உதவிகள் செய்துள்ளனர் என்பது குறிப்பிடத்தக்கது.
கட்டட நிர்மாணக் குழுவொன்றும் இதற்கென வேண்டி தெரிவு செய்யப்பட்டு அதில் எம்.சீ.எம். பெளசர், மெளலவி ஏ.சீ.ஏ. ஆசிகுர் ரஹ்மான், கே.ஆர். ஹக், ஏ.சீஎம். நஸார், ஏ.பீ. நிஹால் தீன் ஆகியோர் இடம்பெற்றனர். அல்ஹம்துலில்லாஹ் இறைவன் அருளாள் மத்ரஸாவின் புதிய கட்டடம் கீழ் மாடியின் சகல வேலைகளும் (மலசல கூடம் உட்பட) அழகாக 2010 ஒக்டோபர் மாதம் பூர்த்தி செய்யப்பட்டது. இந்த மத்ரஸாவில் தற்போது சுமார் 25 மாணவர்கள் குர்ஆனை மனனம் செய்து கொண்டு இருக்கின்றனர். இதுவரைக்கும் கிட்டத்தட்ட 15 மாணவர்களுக்கு மேல் ஹிப்ழ் முடித்து விட்டு வெளியில் சென்று மெளலவி மற்றும் பல்வேறு பாடநெறிகளில் உயர்கல்வியை தொடர்கின்றனர். தற்போது மத்ரஸாவின் உஸ்தாத்மார்களாக 2005 ம் ஆண்டு முதல் மெளலவி அல்ஹாபிழ் எம்.ஐ. முஸம்மில் (ரஷாதி) அவர்களும், உதவியாளராக அல்ஹாபிழ் எஸ்.எச்.எம். ரிஸ்வான் அவர்களும் பொறுப்புடன் செயல்படுகின்றனர்.
மேலும் மத்ரஸா வளவுக்குள் தொழுகைக்காக ஒரு அழகான பள்ளிவாசலை கே.எம். ரஹ்மான் அவர்கள் நிர்மாணித்து மத்ரஸாவுக்கு வக்பு செய்துள்ளார். மேற்படி மத்ரஸா கட்டடமும் புதிய பள்ளிவாசலும் (2011 மார்ச் மாதம் 27ம் திகதி) நாளை திறந்துவைக்கப்படுகிறது. எனவே இந்த மத்ரஸாவை நிர்மாணிக்க பணத்தாலும், பொருளாலும், சிரமத்தாலும், ஆலோசனைகள் மூலமும் உதவிகள் செய்த சகலருடைய வாழ்நாளை நீடித்து நல்ல சரீர சுகத்தையும் தொழில்களில் அபிவிருத்தியையும் கொடுத்து மேலும் இது போன்ற நல்ல விடயங்களில் ஈடுபட்டு அல்லாஹ்வின் நல்லருளை பெற்றுக் கொள்ள பிரார்த்திக்கின்றோம். இவர்கள் செய்த மேலான பணியை அல்லாஹ் பொருந்திக் கொள்வானாக ஆமீன், ஆமீன் யாரப்பல் ஆலமீன்.

தொகுப்பு: யு.எல்.முஸம்மில்
படங்கள்:
வாரியபொல தினகரன் நிருபர்
