


நாம் ஒவ்வொருவருமே வாழ்க்கையில் சில விஷயங்களைக் கற்றுக் கொண்டு, அதை மனதில் பத்திரப்படுத்திக் கொள்கிறோம். விவேகமுள்ளவர்கள், அந்த அனுபவங்களைத் தகுந்த தருணத்தில் பயன்படுத்திக் கொள்கிறோம். நிறையப் பேர், நட்பில், காதலில் அன்பில் வெற்றி பெற, அடுத்தவரின் எதிர்பார்ப்புகளைப் பூர்த்தி செய்யும் வகையில் தங்கள் வாழ்க்கையை மாற்றி அமைத்துக் கொள்கின்றார்கள். 
உண்மையில் நீங்கள் திருப்திப்படுத்த வேண்டியது மற்றவரை அல்ல. உங்களைத் தான். இது சுயநலமல்ல. தன் மீது அன்போ மரியாதையோ கொண்டிராத ஒருவர் அடுத்தவருடைய அன்பை மரியாதையை ஊகித்துணர முடியாது. அப்படியெனில் அன்போ, நட்போ தொடர்ந்து நிலைத்திருப்பதன் ரகசியம் என்ன? அன்பு வற்றாமல் இருப்பதற்கு நாம் என்ன செய்ய வேண்டும்? ஜேனட் லூர் என்பவருடைய ஷிiசீplலீ ழிoving என்ற புத்தகம் சில எளிமையான யோசனைகளை முன்வைக்கிறது.
உங்கள் அன்பு நன்கு மலர்ந்து நிலைத்திருக்க வேண்டுமெனில் மற்றவருக்கு உகந்த வகையில் நான் நல்லவனாக இருக்க வேண்டும். மிகுந்த ஆர்வம் காட்ட வேண்டும் என்ற எண்ணத்தை விட்டுவிட்டு, உங்கள் மீதே மரியாதை கொள்ளுங்கள்.
உங்கள் வாழ்க்கையையும், செயல்களையும் மகிழ்ச்சியாக உற்சாகமாகச் செய்யுங்கள். உண்மையான அன்பு பணத்தை வைத்து எடை போடக் கூடாது. அல்லது பொருளைப் பகிர்வதோடு நின்று விடக்கூடாது. உங்கள் உறவுகளில் நீங்கள் தவறிழைக்கும் போது மற்றவர்கள் உங்களை மன்னித்து விட்டால் மட்டும் போதாது. 
நீங்களும் உங்களைத் திருத்தப் பழக வேண்டும். மற்றவர்கள் உங்களை ஏற்றுக் கொள்வார்கள் என்ற நம்பிக்கை உங்களுக்கு இருக்க வேண்டும். உங்களுக்கு நெருங்கியவராக இருந்தாலும் கூட. ஏனென்றால் நீங்கள் மற்றவர்களுடைய வாழ்க்கையை போல வாழ முயற்சி செய்யக் கூடாது. ஏனென்றால் உங்கள் வாழ்க்கையை யாரும் வாழ முடியாது. உங்கள் வாழ் நாளில் நீங்கள் பார்க்கப் போகும் அத்தனை பேரிலும், உங்களை விட்டுப் பிரியாத ஒரேயொருவர் நீங்கள் மட்டும்தான். 
உங்கள் வாழ்க்கையை நீங்கள் சிறப்பாக உற்சாகமாக அர்த்தமுள்ளதாக வாழத் தொடங்கினால் போதும். உங்களுக்கு அமையும் உறவுகளும், மகிழ்வும் உங்களை விட்டு எளிதில் விலகிப் போகாது. உங்கள் மனப்பான்மையைப் பொறுத்துத்தான் உங்கள் உறவு நீடிக்குமா அல்ல காற்றில் கலந்த கற்பூரம் போலாகுமா எனக் சொல்ல முடியும். 
உங்களை பற்றி, மற்றவர்களைப் பற்றி, உங்களைச் சுற்றி நடக்கும் சம்பவங்களைப் பற்றி நீங்கள் கொண்டுள்ள கருத்துக்கள் நாளடைவில் உங்கள் நம்பிக்கையாக மாறி விடுகின்றன. உங்களின் தீர்மானமான உணர்வுகள் நிரந்தர நிழலாய் மனதில் படிந்து விடுவதுதான் மனப்பான்மை உங்கள் உறவுகளின் அஸ்திவாரமான மனப்பான்மை. எவ்வாறு உருவாகிறது?
நேற்றைய வார்த்தைகள் இன்றைய 
செயல்கள்!
இன்றைய செயல்கள் நாளைய 
மனப்பான்மைகள்!
இன்றைய மானப்பான்மைகள் 
நாளைய குணங்கள்!
இன்றைய குணங்கள் தாம் 
அவருடைய நாளைய விதி!
எனவே, ஆரோக்கியமான, வள ர்ச்சியடையக்கூடிய மனநிலையை நாம் வளர்த்துக் கொண்டோம் என்றால் உறவுகள் இலகுவில் புளித்துப் போகாது. ஐஸ் கிaம் கலந்த அன்புப் பேச்சுகள் எளி தில் அலுத்துப் போகாது. ஆரோ க்கியமான மனநிலைக்கு அடிப்ப டையே, நாம் நாமாக இருப்ப துதான்.
அன்பு என்பது ஒருவர் ஒருவரைப் பார்த்துக் கொள்வதல்ல. மாறாக இருவரும் சேர்ந்து ஒரே திசையில் பார்ப்பது. ஒருவர் அழகாக இருக்கிறார் என்பதற்காக நீங்கள் அவரை அன்பு செய்யக் கூடாது. நீங்கள் அன்பு செய்வதால்தான் அவர் அழகாக இருக்கிறார். ஷேக்ஸ்பியர் கேட்பது போல் கடவுள் உங்களுக்கென ஒரு முகத்தைக் கொடுத்திருக்கிறார். 
நீங்கள் ஏன் வேறொரு முகத்தைத் தேடுகிaர்கள்? கோபென்ஹெகன் பல்கலைக்கழகத்தின் பெளதீகவியல் தேர்வு நடந்து கொண்டிருந்தது. ஒரு பெரிய வானளாவிய கட்டிடத்தின் உயரத்தை ஒரு பாரோ மீட்டர் உதவியுடன் எப்படிக் கணக்கிடுவது. உடனே ஒரு மாணவன் எழுந்து சொன்னான். 
பாரோ மீட்டரின் கழுத்தில் ஒரு கயிற்றைக் கட்டி விட்டு அதை மெல்ல இறக்கவும். கயிற்றின் நீளம் + பாரோ மீட்டர் நீளம் – இவை இரண்டையும் சேர்த்தால் கட்டடத்தின் உயரம் தெரியும். அந்த மாணவன் தேர்வில் சித்தியாகவில்லை. 
எனினும் தனித்தன்மை வாய்ந்த பதிலைக் கூறிய அந்த இளைஞன் சோர்ந்து விடவில்லை. தாமாகவே பிரச்சினைகக்கு தீர்வு கண்டு வந்த அவரின் பெயர் தான் நீல்ஸ்போர். பெளதீகவியலுக்காக நோபல் பரிசு வாங்கிய ஒரே டெனிஷ் தேசத்தவர். தனித்தன்மையுடன், இயல்பாக இருப்பது தான் நாளடைவில் பெரும் வெற்றிகளைப் பெற்றுத் தரும்.
ஒருநாள் இரண்டு நண்பர்கள் கடலில் படகு ஓட்டி சென்றார்கள். பெரியவர் ஜிம் படகை ஓட்ட, சிறியவரோ, ஒரு முனையில் நின்று கொண்டு இயற்கை அழகை ரசித்துக் கொண்டு வந்தார். அன்றிரவு இருவரும் உணவருந்தும் போது ரே கேட்டார். ஜிம் காலையில் நாம் சென்ற கடற்கரைப் பகுதியில் நூற்றுக்கணக்கான பாறைகள், கோரபுற்கள் இருந்தனவே? எப்படி ஒன்றில் கூட மோதாமல் ஓட்டினீர்கள்? ஜிம் புன்னகைத்துக் கொண்டே சொன்னார்.
அங்குள்ள ஒவ்வொரு பாறையையும் நான் இடித்துப் பழகி விட்டேன். வாழ்க்கையில் நாம் படும் ஒவ்வொரு துன்பத்திலிருந்தும் பாடங்களைக் கற்றுக் கொள்வதோடு, அத்தகைய வாழ்க்கை முறையிலிருந்து ஓடிவிடாமல், அதையே சிறப்பாக வாழ கற்றுக் கொள்பவர்தாம் சிறந்த மனிதர்.
நம்முடன் வாழ்பவர்களுக்கு வாழ்க்கை சுலபமாக அமையக் கூடும். நமக்கிருப்பது போன்ற துன்பங்கள் அவருக்கு வராமல் இருக்கக் கூடும். ஆனால் தொடர்ந்து போராடி வெற்றி பெறுங்கள். பிறகு உங்களுக்கும் அவருக்கும் உள்ள வித்தியாசங்களை நீங்கள் உணர்வீர்கள், கொஞ்ச காலத்தில் மற்றவர்களும் உணர்வார்கள்.

