வெளிநாட்டு பட்டதாரி மாணவர்களினால்எமது தேசிய பொருளாதாரம் வளர்ச்சியடையும்


இலங்கையின் பல்கலைக்கழக கல்வியை சர்வதேச தரத்திற்கு உயர்த்துவதன் மூலம் எமது நாட்டின் உயர்கல்வித்துறைக்கு இருந்த பெருமையை மீண்டும் மீட்டெடுப்பதற்காக அரசாங்கம் மேற்கொண்டு வரும் நல்ல பல திட்டங்களுக்கு ஜே.வி.பி. போன்ற நாட்டுக்கு தீங்கிழைக்கும் கொள்கைகளை பல்கலைக்கழக மாணவர் மத்தியில் பரப்பி, அந்த மாணவர்களுக்கு மட்டுமன்றி நாட்டிற்கும் நாட்டின் தேசிய பொருளாதாரத்திற்கும் தீங்கிழைக்கும் முயற்சிகளை முறியடிப்பதற்கு உயர் கல்வி அமைச்சர் எஸ்.பி. திஸாநாயக்க இப் போது நடவடிக்கைகளை எடுத்து வருகின்றார்.
50 ஆண்டு தசாப்தத்தில் இலங்கையின் பல்கலைக்கழக கல்வித்துறை கொடி கட்டிப் பறந்து கொண்டிருந்த காலத்தில், தெற்காசிய, ஆசிய, தூர கிழக்கு நாடுகளைச் சேர்ந்த மாணவர்கள் உயர் கல்வியை பெறு வதற்கு அரும்பாடு பட்டு இலங்கையின் பல்கலைக்கழகங்களில் வந்து சேர்ந்து கொண்டார்கள். 
அன்று உயர்கல்வியில் பின்தங்கிய நிலையில் இருந்த இந்தியா, பாகிஸ்தான், சிங்கப்பூர், மலேசியா, தாய்வான் போன்ற நாடுகள் இன்று சிறந்த பல்கலைக்கழகங்களை அமைத்து, அவற்றில் சேர்ந்து கொண்டு உயர்கல்வி பெறுவதற்கு வெளிநாட்டு மாணவ, மாணவியருக்கு வாய்ப்பளித்து பெருமளவு வெளிநாட்டு செலவாணியை சம்பாதித்து வருகிறார்கள்.
ஆயினும் இலங்கைக்கு முன்னர் இருந்த அந்த வாய்ப்பு 1956ம் ஆண் டில் அறிமுகம் செய்து வைக்கப்பட்ட சுயபாசை உயர்கல்வி திட் டத்தின் மூலம் சீர்குலைந்து போய்விட்டது. அரசாங்கம் ஜனாதிபதி மஹிந்த ராஜபக்ஷ அவர்களின் நல்வழிகாட்டலின் ஊடாக வெளி நாட்டு மாணவர்களுக்கும் இலங்கை பல்கலைக்கழகங்களில் சேர்ந்து கொண்டு பட்டப்படிப்பினை மேற்கொள்வதற்கு இப்போது வாய்ப்பு களை அளித்து வருகிறது.
வெளிநாட்டு மாணவ, மாணவியர் எமது பல்கலைக்கழகங்களில பட்டப் படிப்பை மேற்கொள்வதனால், இலங்கைக்கு 1.1 இற்கும் மேற்பட்ட அமெரிக்க டொலர்கள் அந்நிய செலாவணி வருமானமாக கிடைத்தி ருக்கிறது. இம்மாணவர்கள் 2006ம் ஆண்டு முதல் 2010ம் ஆண்டு வரையில் இலங்கையில் தங்கி, எமது பல்கலைக்கழகங்களில் கல்வி கற்றுக் கொண்டதனால் தான் இந்த வருமானம் எமக்கு கிடைத்தி ருக்கிறது.
வெளிநாட்டு மாணவர்கள் இலங்கையில் வந்து கல்விக் கற்கும் போது அதனால் நம்நாட்டு மாணவர்களின் உயர்கல்வி பாதிப்பிற்குள்ளா கும் என்று ஏனைய தேசத்துரோக சக்திகளும் போலிப் பிரசாரங் களை செய்து வருகின்ற போதிலும் அதில் எவ்வித உண்மையும் இல்லையென்று உயர்கல்வி அமைச்சர் எஸ். பி. திஸாநாயக்க தெரிவித்திருக்கிறார்.
அரசாங்கம் இத்துடன் நின்று விடாமல் கேம்பிரிஜ், ஒக்ஸ்போட், ஹாவட் போன்ற பிரிட்டிஷ் மற்றும் அமெரிக்க பல்கலைக்கழகங்களுக்கும் இலங்கையில் கிளைகளை ஆரம்பித்து பட்டப்படிப்பு கற்கை நெறி களை மேற்கொள்வதற்கு அனுமதி வழங்கவிருக்கிறது. 
இதன் மூலம் வெளிநாடுகளுக்கு சென்று இலங்கையின் பெறுமதி மிக்க வெளி நாட்டு செலாவணியை விரயம் செய்வதற்கு பதில், நம்நாட்டு மாண வர்களுக்கு குறிப்பாக இலங்கையில் உள்ள சர்வதேச பாடசாலை களில் உயர்தரத்தில் சித்திபெற்ற மாணவ, மாணவியர் மலேசியா, சிங்கப்பூர், அவுஸ்திரேலியா, இங்கிலாந்து மற்றும் அமெரிக்காவுக்கு சென்று கல்வி பயில்வதற்கு பதில் உள்ளூரில் உள்ள இந்த சர்வ தேச பிரபல்யம் பெற்ற பல்கலைக்கழகங்களில் உயர்கல்வியை பெறும் அரிய வாய்ப்பை பெறுவார்கள்.
அத்துடன் வெளிநாடுகளில் இருந்தும் மாணவர்கள் இங்கு வந்து இந் தப் பல்கலைக்கழகங்களில் இணைந்து உயர் கல்வியை பெற்றுக் கொள்ள முடியும். அதனால், இலங்கையின் தேசியப் பொருளாதாரம் உயர்வடைவதுடன், வெளிநாட்டு வேலைவாய்ப்பு, ஆடைத் தயா ரிப்புத் தொழில், தேயிலை ஏற்றுமதி ஆகியவற்றுக்கு அடுத்த படி யாக வெளிநாட்டு பல்கலைக்கழக மாணவர்கள் மூலம் சரிசமமான அளவு தேசிய வருமானத்திற்கு பங்களிப்பு கிடைக்கும் வாய்ப்பும் இருக்கிறது.
இதனால், உள்நாட்டில் வேலைவாய்ப்புகள் அதிகரிப்பதுடன் ஹோட் டல்கள், விடுதிகளில் இந்த மாணவர்கள் தங்கியிருப்பதனால் இவற் றுக்கும் கணிசமான அளவு வருமானம் கிடைக்குமென்றும் எதிர் பார்க்கப்படுகிறது. இங்கு வந்து கல்வி கற்கும் வெளிநாட்டு மாண வர்கள் நல்ல வசதியான செல்வந்தர்களின் பிள்ளைகளாக இருப் பதனால் அவர்கள் இலங்கையில் டொலர் நோட்டுகளை தாரளமாக செலவழிப்பதனாலும் எமது வெளிநாட்டு செலாவணி மேலும் அதி கரிப்பதற்கான வாய்ப்புகள் இருக்கின்றன என்றும் உயர்கல்வி அமைச் சர் தெரிவிக்கின்றார்.
ஆனால், இலங்கையில் அரசியல் தீய சக்திகளின் தூண்டுதலினால் பல்கலைக்கழக மாணவர்கள் எதற்கெடுத்தாலும் வேலைநிறுத்தத்தில் ஈடுபட்டு ஒரு சிறிய சம்பவத்தை கூட பெரிதுபடுத்தி பல்கலைக் கழகங்களில் அராஜகத்தையும், வன்முறையையும் கட்டவிழ்த்து விட்டு பல்கலைக்கழகங்களில் கல்வி கற்கும் பெரும்பான்மையான வறுமை நிலையில் இருந்து வந்த மாணவ, மாணவிகளின் கல்வி க்கு பெரும் தீங்கிழைக்கின்றனர்.
வெளிநாட்டு பல்கலைக்கழகங்களிலும் பகிடி வதைகள் இருக்கின்றன. அவை ஓரிரு நாட்களில் மாணவர்களினால் நிறுத்தப்படும். ஆனால், இலங்கை பல்கலைக்கழகங்களிலே பகிடிவதை என்ற சமூக விரோத செயற்பாடு சில நாட்கள் அல்ல, வாரங்கள், மாதங்களுக்கு கூட நீடிக் கின்றன. மாணவர்களின் கல்வியை சீர்குலைத்து அதன் மூலம் அரசாங்கத்தை பலவீனப்படுத்துவதற்காக இந்த தேசத்துரோக சக்தி கள் மேற்கொண்டு வரும் முயற்சிகளுக்கு இந்த அரசாங்கம் இடம ளிக்காது என்று அமைச்சர் எஸ்.பி. திஸாநாயக்க தெரிவித்தார்.
ஒரு நாடு பல்கலைக்கழக கல்வியில் உயர் நிலை அடைய வேண்டு மானால் பல்கலைக்கழகங்களின் பேராசிரியர், விரிவுரையாளர்கள் மற்றும் கல்வி சாரா உத்தியோகத்தர்கள் மாணவர்களுடன் நட்புறவு டன் பிரச்சினைகளை உருவாக்காமல் கற்கை நெறியை மேற்கொள் வதற்கு நடவடிக்கை எடுக்க வேண்டும். இத்தகையய முயற்சிகளு க்கு மாணவர்களும் வெளியிலுள்ள சக்திகளின் துர்ப்பிரசாரத்தை உதாசீனம் செய்து சிந்தித்து நல்லதையே செய்ய வேண்டும். அதன் மூலமே எங்கள் நாட்டின் பல்கலைக்கழக கல்வித்தரம் மீண்டும் 50ம் ஆண்டு தசாப்த நிலைக்கு உயர்த்தி விடலாம்.
