சிறிய எடை பெரிய பலனைத் தரும்


சிறிய எடைகளை தூக்கிப் பயிற்சி செய்தாலே அழகான உடலைப்பெறலாம் என ஒரு ஆய்வு கூறுகிறது. தசைகள் உருவாக்கத்தில் பெரிய எடைகளை விட சிறிய எடைகள் அதிகப் பலன் தருகின்றன என்கின்றனர். இந்த ஆய்வை மேற்கொண்ட கனடா மெக்மாஸ்டர் பல்கலைக்கழக ஆய்வாளர்கள்.
கஷ்டப்பட்டு சிலமுறை அதிக எடையைத் தூக்குவதைவிட குறைந்த எடையை அதிக முறை தூக்குவது தசை திரட்சியை உருவாக்கும் என்று இவர்கள் கண்டுபிடித்திருக்கிறார்கள்.
இந்த ஆய்வில் பங்கேற்ற முன்னணி ஆய்வாளரான நிக்கோலஸ் பர்ட், ‘வழக்கமாகக் கூறப்படும் தீவிரமான எடைப் பயிற்சிக்கு மாறாக சிறிய எடையைத் தூக்குவது தசை உருவாக்கச் செயல்பாட்டை நன்றாகத் தூண்டும், அதிக தசைகள் உருவாகவும் வைக்கும்’ என்கிறார் இவர். ஆனால் இதில் கவனிக்க வேண்டிய விடயம் ஒன்று இருக்கிறது. 
தற்போது அதிக எடை தூக்குபவர்கள் அப்பயிற்சியை சிறிது நேரமே செய்ய முயும் என்பதால் ஜிம் நேரம் விரைவாக முடிந்துவிடுகிறது. ஆனால் சிறிய எடையை அதிக நேரம் தூக்கலாம் என்பதால் கூடுதல் நேரம் உடற்பயிற்சிக் கூடத்தில் இருக்க வேண்டியிருக்கும்.
இருந்தபோதும் தசைகள் உருவாக்கத்துக்கு அதிக தீவிரம் அல்லாத குறைந்த எடைப் பபயிற்சிதான் சிறப்பானது என்று அடித்துக் கூறுகிறார் பர்ட். சிறிய எடையைத் திரும்பத் திரும்ப அதிக முறை தூக்குவதால் தசை உருவாக்கச் செயல்பாட்டுத் தூண்டல் பல நாட்களுக்கு நீடித்திருக்கும் என்கிறார் இவர்.

400 கோடி ஆண்டுகளுக்கு முன் பூமியில் மோதிய விண் கல் துணுக்குகளை அமெரிக்காவில் ஒரு விண் கல் ஆய்வாளர் கண்டு பிடித்திருக்கிறார். இந்த 30 சிறிய விண் கல் துணுக்குகள், கலிபோர்னி யாவின் சியரா மலை அடிவாரத்தில் கண்டுபிடிக்கப்பட்டிருக்கின்றன.
தற்செயலாக இவற்றைக் கண்டுபிடித்த கலிபோர்னியா பல்கலைக்கழக பேராசிரியர் ஜான் வேஸன், ஒவ்வொரு துணுக்கும் தலா 10 கிராம் எடை இருப்பதாகக் கூறுகிறார். மேலும் இவை கார்பனேசியஸ் காண்ட்ரைட் என்ற அரிய வகை விண் கற்களின் பகுதிகள் என்று தான் பார்த்தவுடனே புரிந்துகொண்டதாகவும் கூறுகிறார். இவை எல்லாம் ஒரே விண்கல்லின் பகுதிகளாக இருக்க வேண்டும் என்பது இவரது கருத்து.
எரிந்துகொண்டு வந்து பூமியில் மோதிய ஒரு விண்கல்லின் பகுதிகளான இவை, சூரியக் குடும்பம் உருவான 400 முதல் 500 கோடி ஆண்டு கால கட்டத்தைச் சேர்ந்ததாக இருக்கக்கூடும் என்பது விண்வெளி ஆய்வாளர்களின் எண்ணம். குறிப்பிட்ட விண்கல் பூமியில் மோதிய போது ஹிரோஷிமாவில் வீசப்பட்ட அணு குண்டைப் போல மூன்றில் ஒரு பங்கு தாக்கத்தை ஏற்படுத்தியிருக்கக்கூடும் என்கிறார்கள்.
தற்போது ஒவ்வொரு விண்கல் துணுக்கும் தங்கத்தை விட பத்து மடங்கு மதிப்புள்ளதாகக் கருதப்படு கிறது. இந்த விண் கல் துணுக்குகள், விஞ்ஞானிகளின் சிந்தனையை புதிய திசை நோக்கித் திருப்பியுள்ளதால் ஆய்வுகள் சூடு பிடித்துள்ளன.
