கேகாலைக்கு பெருமை சேர்த்தசிவந்திக்கு பெருவரவேற்பு


(காவத்தை விசேட நிருபர்)
15வது ஆசிய விளையாட்டுப் போட்டியின் 400 மீற்றர் ஓட்டப்போட்டியில் முதலாம் இடத்தைப் பெற்று தங்கப் பதக்கம்வென்ற கேகாலை மாவட்டத்தின் சிவந்திகுமாரி ரத்நாயக்கவுக்கு கேகாலை மாவட்டத்தில் வரவேற்பு விழாவும், கெளரவிப்பு விழாவும் வெகுசிறப் பாக நடைபெற்றது. 
கேகாலை நகரில் பெரும்திரளான மக்கள் சிவந்தி குமாரியை அரவணைத்து முத்திமிட்டு அவருக்கு மலர்மாலை அணிவித்து ஊர்வலமாக சங்கீத வாத்தியங்க ளுடன் அழைத்துச் சென்றார்கள். சிவந்திகுமாரி ரத்நாயக்க கல்வி கற்ற பாடசாலையான கேகாலை சாந்த ஜோசப் பாலிகா வித்தியாலயத்திலும் மாபெரும் கெளரவிப்பு விழா இடம்பெற்றது. 
இப்பாடசாலை மாணவர்கள், ஆசிரியர்கள், பெற்றோர்கள் அனைவரும் குழுமி சிவந்திக்கு மலர்மாலை அணிவித்து கரகோஷத்துடன் வரவேற்றனர்.
மேற்படி கேகாலை சாந்த ஜோசப் பாலிகா வித்தியாலயத்தில் சிவந்திகுமாரி ரத்நாயக்கவுக்கு இடம்பெற்ற கெளரவிப்பு விழாவுக்கு பிரதம அதிதிகளாக சப்ரகமுவ மாகாண முதலமைச்சர் மஹிபால ஹேரத், அமைச்சர் ரஞ்ஜித் சியம்பலாபிட்டிய, கேகாலை நகர பிதா ஜீ. கே. சமரசிங்க, பாடசாலை அதிபர் மல்லிகா ரணசிங்க ஆகியோர் உட்பட பலமுக்கிய அதிகாரிகளும் கலந்து கொண்டார். மேற்படி நிகழ்வில் பிரதம அதிதியாக கலந்து கொண்டு உரையபற்றிய சப்ரகமுவ மாகாண முதலமைச்சர் மஹிபால ஹேரத், 
15வது ஆசிய விளையாட்டுப் போட்டியில் 400 மீற்றர் ஓட்டப்போட்டியில் முதலாம் இடத்தைப் பெற்று தங்கப்பதக்கம் பெற்று இலங்கை நாட்டுக்கும் சப்ரகமுவ மாகாணத்திற்ககும் பெருமையும், புகழையும், கெளரவத்தையும் பெற்று கொடுத்த சிவந்திகுமாரிக்கு ஐந்து இலட்சம் ரூபாவும், மற்றும் 3000 மீற்றர் ஓட்டப்போட்டியில் இரண்டாம் இடத்தைப்பெற்ற இரத்தினபுரி சுமன பாலிகா வித்தியாலயத்தின் சாமிக்கா ஜயமினிக்கு இரண்டு இலட்சம் ரூபாவும் வழங்குவதற்கு சப்ரகமுக மாகாண சபை தீர்மானித்துள்ளது. (ஐ- ஞ)
