பயங்கரவாதிகளிடமிருந்து மக்களை விடுவித்த அரசு அவர்களின் வசிப்பிடமின்மையையும் தீர்த்து வருகிறது

உலகின் வாழ்விடம் மற்றும் வீட்டு வசதிகள் வாரம் நேற்று (23/9) முதல் இம்மாதம் 30 திகதி வரை உலகெங்கும் அனுஷ்டிக் கப்படுகிறது. ஐக்கிய நாடுகள் ஸ்தாபனம் ஒவ்வொரு ஒக்டோ பர் மாதத்திலும் வரும் முதலாவது திங்கட்கிழமை அன்று உலக வாழ் விடம் அல்லது வீட்டு வசதிகள் தினமாக கொண்டாடுகிறது. இந்தத் தடவை 26 வது உலக வாழ்விடம் மற்றும் வீட்டு வசதி தினம் அனுஷ்டிக்கப்படுகிறது.
இது பற்றி தகவல் தெரிவித்த நிர்மாண பொறியியல் சேவைகள், வீட மைப்பு மற்றும் பொது வசதிகள் அமைச்சர் விமல் வீரவங்ச இவ் வாண்டு ஒக்டோபர் முதலாம் திகதியன்று மாற்றமடையும் நகரங்கள், கட்டடங்களை நிர்மாணிப்பதற்கான வாய்ப்புக்கள் என்ற தொனிப் பொருளில் நிகழ்வுகளை அன்றைய தினம் நடத்துவதற்கு திட்ட மிட்டிருக்கிறார்.
கொழும்பு மாநகரத்தில் மாத்திரம் அமைச்சர் 200 வசிப்பிட வசதிகளை அபிவிருத்தி செய்யும் பணியை மேற்கொள்ளவுள்ளார். இது போன்ற செயற்பாடுகளை கொலன்னாவ மற்றும் கோட்டை பிரதேசங்களிலும் மேற்கொண்டு இப் பிரதேசங்களில் வறுமை நிலையில் வாழும் 30 ஆயிரம் குடும்பங்களின் வாழ்க்கைத் தரத்தை உயர்த்துவதற்கும் நடவடிக்கை எடுக்கவுள்ளார். இது தொடர்பாக அன்றைய தினம் பல்வேறு நிகழ்வுகளையும் அமைச்சர் விமல் வீரவங்ச ஒழுங்கு செய்துள்ளார். அமைச்சர் வாழ்விடம் மற்றும் வீட்டு வசதிகள் வாரத் துக்கென 20 மில்லியன் ரூபாவை ஒதுக்கியிருக்கிறார். இந்நிகழ்வு கொழும்பு மாநகர சபை மைதானத்தில் நடைபெற உள்ளது.
செப்டம்பர் மாதம் பொது மக்களுடன் மிகவும் நெருக்கமான தொடர்பை உடைய நிகழ்வுகளுக்காக ஒவ்வொரு தினத்தையும் நிர்மாண பொறியியல் சேவைகள், வீடமைப்பு மற்றும் பொதுவசதிகள் அமைச்சு ஒதுக்கியிருக்கிறது. 24ம் திகதி சுற்றாடல் தினமும், 25ம் திகதி வீட்டுரிமை தினமும், 26ம் திகதி சமூகத்தினமும், 27ம் திகதி பாடசாலை தினமும், 28ம் திகதி உடல் உழைப்புக்கு மதிப்பளிக் கும் தினமாகவும், 29ம் திகதி சேமிப்பு தினமாகவும், 30ம் திகதி செய்திறன் தினமாகவும் கடைப்பிடிக்கப்படவுள்ளது.
இலங்கையின் வீடமைப்புத் துறைக்கு முன்னாள் ஜனாதிபதி ஆர். பிரேமதாஸ குறிப்பிடத்தக்களவு சேவை செய்தார். அவர் வீட மைப்பு துறை அமைச்சராக நியமிக்கப்படுவதற்கு முன்னர் திருமதி ஸ்ரீமாவோ பண்டாரநாயக்க பிரதம மந்திரியாக இருந்த போது கமியுனிஸ்ட் கட்சியின் பொதுச் செயலாளராக இருந்த திரு. பீற்றர் கெனமன் வீடமைப்புத் துறை அமைச்சராக இருந்தார். அவர் தான் இலங்கையின் வீடமைப்பு முன்னேற்றத்திற்கு ஒரு சிறந்த அடித் தளத்தை அமைத்தார் என்று கூற வேண்டும். திரு. பிரேமதாஸ, மாளிகாவத்தை வீடமைப்பு திட்டத்தை வெற்றிகரமாக நடை முறைப்படுத்தினார். திரு பீற்றர் கெனமன் மொறட்டுவ சொய்சாபுர வீடமைப்புத் திட்டத்தை ஒரு புதிய நகரமாக்குவதற்கு வலுவான அடிதளத்தை 1970ம் ஆண்டில் போட்ட ஒரு சாதனையாளராவார்.
1970 ம் ஆண்டு தசாப்தத்திற்கு பின்னர் நாட்டில் பொருளாதார அபிவிருத்தியும், அபிவிருத்தி நடவடிக்கைகளும் வேகமாக நடை முறைப்படுத்தப்பட்டதனால் கொழும்பு மாநகர சபைக்கு உட்பட்ட பிரதேசத்திலும் அதனை அண்டியுள்ள பிரதேசங்களிலும் பொரு ளாதார வளர்ச்சி வேகமாக இடம்பெற்றுக் கொண்டிருந்த போது மக்கள் வேலை வாய்ப்புக்காக வெளியூர்களில் இருந்து வந்து கொழும்பிலும் அதனை அடுத்துள்ள நகரங்களிலும் வந்து குடி யேறினார்கள்.
இதனால் கொழும்பில் புதிதாக வீடமைப்பு திட்டங்களும், தனியார் வீடமைப்பு திட்டங்களும் உருவெடுக்க ஆரம்பித்தன. இந்த மக்க ளின் வீட்டுத் தேவையை பூர்த்தி செய்வதற்காகவே அரசாங்கம் கடந்த வருடத்தில் வீடமைப்புக்காக கூடுதலான நிதி ஒதுக்கீட்டை வழங்கியுள்ளது.
இதனால் தான் 1970ம் ஆண்டு தசாப்தம் இலங்கையின் வீடமைப்புக் கான தசாப்தம் என்று பிரபலம் பெற்றது. இதனால் கொழும்பில் இருந்த சேரி வீடுகள் அனைத்தும் பெரிய மாடி வீடுகளாக நிர் மாணிக்கப்பட்டன. பலகை வீடுகள் கல் வீடுகளாக கட்டப்பட்டன.
இவ்விதம் இலங்கையில் வீடமைப்புத் துறை சிறப்பாக செயற்பட்டுக் கொண்டிருந்த போது பயங்கரவாத யுத்தம் உச்ச கட்டத்தை அடைந் ததனால் வடக்கு கிழக்கில் இருந்த வலுவான கல் வீடுகள் பீரங்கி தாக்குதலினாலும் ஏவுகணைத் தாக்குதலினாலும் தரைமட்டமாக்கப் பட்டன.
யுத்தம் முடிவடைவதற்கு இருந்த இறுதி 10 நாட்களின் போது சுமார் 3 இலட்சம் பேர் தங்கள் இருப்பிடங்களை இழந்து உள்நாட்டிலே அகதிகள் நிலைக்கு தள்ளப்பட்டார்கள். இந்த மக்கள் அனைவருக் கும், அவர்களின் உயிர்களுக்கும் பூரண பாதுகாப்பு அளித்ததுடன் மிகவும் குறுகிய காலத்தில் அதாவது 2 ஆண்டுகளுக்குள் அவர் கள் வாழ்ந்த பிரதேசத்தில் இருக்கும் தரைக் கண்ணி வெடிகளை அகற்றிய பின்னர் அவர்கள் வாழ்ந்த பிரதேசங்களை சீரமைத்து மீள்குடியமர்த்திய சாதனையை மஹிந்த ராஜபக்ஷ அரசாங்கம் மேற்கொண்டு இந்தியா போன்ற உலக நாடுகளின் பாராட்டையும் பெற்றுள்ளது.
யுத்தம் முடிவடைந்த பின்னர் நாட்டு மக்கள் அனைவரும் ஒன்றி ணைந்து ஒரு தாய் வயிற்று பிள்ளைகள் போல் வாழ்ந்து வருவதற்கு அவர்களுக்கு வசதியான வீடுகளை அமைத்துக் கொடுப்பது அவசியமாகும். அரசாங்கம் மேற்கொள்ளும் இந்தப் பணிகளுக்கு பொது மக்களும் பூரண ஒத்துழைப்பை வழங்க வேண்டும்.
